
PREFAŢĂ 


Istoria Germaniei nu este uşor de cuprins în câteva 
pagini, dar istoricul francez Jacques Droz, reputat germa- 
nist, profesor emerit de istorie contemporană la 
Universitatea Sorbona (Paris 1), a reuşit o prezentare 
sintetică şi clară. Pasiunea autorului pentru subiectul în 
discuţie este prezentă încă de la prima lucrare circum- 
scrisă temei, Le Libéralisme rhénan 1815-1847, conti- 
nuând cu L'Allemagne et la Révolution française, Les 
Révolutions allemandes de 1848, Le Romantisme poli- 
tique en Allemagne, pentru ca preocupările constante, în 
sensul desluşirii istoriei Germaniei, să fie încununate de 
monumentala Histoire de l'Allemagne, în patru volume. 

Cititorul român are ocazia să pătrundă în universul 
german prin această lucrare pe înţelesul tuturor, bine 
scrisă, ce face parte dintr-o serie cu ajutorul căreia Editura 
Corint încearcă să reînnoade firul tradiţiei interbelice a 
scrierii istorice de popularizare, marcată de traduceri din 
autori consacraţi în domeniu, precum Emil Ludwig sau 
Stefan Zweig, pentru a nu da decât două exemple foarte 
cunoscute. 

Fără a se pierde în amănunte evenimentiale, Jacques 
Droz ne propune o lectură care să uşureze înţelegerea 
fenomenului german într-o dublă ipostază: modul în care 
se articulează conceptul de naţiune germană şi, ca un 
corolar, locul pe care Germania înţelege să-l ocupe în 
cadrul relaţiilor internaţionale şi al politicii mondiale. Acest 
tip de model naţional, teoretizat nu întâmplător de Herder, 
care pune accentul pe origine, obiceiuri, tradiţii, limbă, ca 
elemente definitorii ale solidarităţii naţionale, îi cuprinde şi 
pe români, spre deosebire de celălalt model, bazat pe 


ideea contractului social, în care se încadrează francezii şi 
popoarele anglo-saxone. Şi în cazul german, romanticii 
sunt cei care „inventează“ națiunea, încercând, la 1848, 
să-i dea un conţinut politic. 

Totodată, demn de remarcat este faptul că, în ciuda 
prosperității economice şi a puterii militare ce asigură, la 
un moment dat, plenipotenta Germaniei în Europa, 
alunecarea spre colaps este inevitabilă, datorită imobilităţii 
sociale timp de aproape un secol, de la jumătatea secolu- 
lui al XIX-lea până la cel de-al doilea război mondial, şi a 
refuzului democratizării reale a societăţii. În sfârşit, dar nu 
în ultimul rând, renaşterea germană după 1945, ce are 
cauze multiple, dintre care pe primul loc se detaşează cele 
de ordin moral, dorinţa profundă de a depăşi marasmul şi 
un uimitor spirit de organizare, poate constitui un exemplu 
ce merită a fi valorificat. 

Chiar dacă succintă, ultima parte a cărţii, consacrată 
perioadei de după reunificare, aduce în prim-plan un 
popor împăcat cu propria istorie, asumându-şi respon- 
sabilitatea acesteia, dar care, în acelaşi timp, lasă trecutul 
pentru a fi studiat de specialişti, îndreptându-şi privirea 
spre prezent şi mai ales spre viitor. Stenică încheiere, la 
care merită să medităm. 


Alin Ciupală 


INTRODUCERE 


„Gdermaniile” din Evul Mediu, 
până la sfârşitul secolului al XVIII-lea 


Cum a putut Germania, această ţară fragmentată, 
incapabilă timp de atâtea secole să-şi realizeze unitatea, 
căzută pradă unui particularism inveterat, să devină în 
secolul al XIX-lea o naţiune puternică, ce a încercat, în 
două rânduri, să supună Universul visului său de hege- 
monie mondială — iată o problemă în care această carte 
va încerca să facă o oarecare lumină. 


Statul german nu era la sfârşitul Evului Mediu o monarhie 
comparabilă cu cele din Franţa, Anglia sau Spania. Considerân- 
du-se moştenitori ai lui Carol cel Mare! şi ai Cezarilor, pretinzând 
un soi de suveranitate efectivă sau morală asupra statelor veci- 
ne, împărații au descins cu regularitate în Italia pentru a-şi re- 
vendica drepturile asupra Romei, fosta capitală a Imperiului; ei 
şi-au vlăguit forţele în realizarea acestei reverii arhaice şi au ne- 
glijat sarcina mai urgentă de a-şi asigura o situaţie solidă în inte- 
riorul propriei ţări şi de a curma fragmentarea puterii. Mai mult 
decât atât, ei au devenit dependenţi de vasalii lor, de care aveau 
nevoie în expedițiile romane, afundându-se astfel în contradicții 
de nerezolvat. Germania rămăsese deci un stat feudal, iar împă- 
ratul avea doar un rol simbolic: electivitatea lui şi existenţa unei 
Diete a Imperiului făceau ca autoritatea sa să fie absolut iluzorie. 

Habsburgii din Austria, în familia cărora demnitatea imperi- 
ală era menţinută din 1438, încercaseră prin toate mijloacele 
să-şi întărească dominaţia asupra lumii germanice, dar nu au 


1 Rege al francilor (768-814), împărat al Occidentului (800-814). A 
obţinut numeroase victorii împotriva longobarzilor, avarilor, arabilor, 
introducând creştinismul în toate teritoriile cucerite. Animator al unei 
veritabile renaşteri culturale în cadrul Imperiului, a iniţiat şi contacte 
comerciale cu Orientul. 


reuşit să înfrângă particularismul german, care se manifesta 
printr-o reală anarhie. Nu încape îndoială că Sfântul Imperiu 
Roman de neam germanic, care se întinsese de la Oder la 
Meuse şi de la Marea Baltică la Mediterana, rămăsese în spiri- 
tul german o fantomă mereu prezentă, o himeră adormită, ca şi 
acel împărat Frederic Barbarossa?, care-l adusese la cea mai 
mare strălucire; ReichulS avea să incarneze multă vreme visul 
generaţiilor nesatisfăcute, ca şi idealul pe care-l întrevedeau în 
viitor — un lucru foarte important în formarea conştiinţei naţionale 
germane. De fapt, la ivirea zorilor modernităţii, Imperiul îşi pier- 
duse orice autoritate reală. 

În acest haos imperial, pot fi distinse, în Evul Mediu tim- 
puriu, două trăsături esenţiale: pe de o parte, importanţa ora- 
şelor libere grupate în ligi puternice, cum este acea ligă 
hanseatică de douăzeci şi patru de oraşe, condusă de Liibeck, 
care fondase nenumărate stabilimente de comerţ, graţie flotei 
sale, şi pe de altă parte, înflorirea câtorva mari familii senioriale, 
dintre care unele creaseră adevărate state: Wittelsbach în 
Bavaria, Hohenzollern în marca Brandenburg, Habsburgii în 
Austria. Cu toate acestea, în secolul al XV-lea, prinții îşi atacau 
în mod sistematic oraşele, sfârşind prin a le îngloba în teritoriile 
lor, astfel încât marea burghezie germană, de mult timp atât de 
independentă şi de mândră, se prăbuşea încetul cu încetul. Este 
un adevăr faptul că, o dată cu sfârşitul Evului Mediu, singura 
formă de ordine devenise teritoriul. Era o formă încă imperfectă, 
unde prinţul domnea anevoie peste pământuri amestecate, 
fărâmiţate, dar unde începeau să apară totuşi instituţiile centrali- 
zatoare ale monarhiilor moderne. Acestei forme sau celule avea 
să-i dea o nouă consistenţă Reforma luterană, făcând din suve- 
ranul ei stăpânul absolut al fiinţelor şi sufletelor. 


2 împărat al Germaniei (1152-1190) din dinastia de Hohenstaufen. A între- 
prins, între 1154 şi 1186, şase campanii în Italia, dar a fost înfrânt de arma- 
ta oraşelor din Liga Lombardă, fiind nevoit să le recunoască anumite li- 
bertăţi; unul dintre conducătorii Cruciadei a III-a, în timpul căreia a murit. 

3 Imperiu (termenul va dobândi o puternică semnificaţie simbolică, fiind 
folosit în scopuri ideologice mai ales de regimul nazist instaurat de 
Adolf Hitler). 


Nu este oare cea mai bună explicaţie pentru întreaga isto- 
rie germană această atitudine a călugărului Luther, care, după 
ce a proclamat libertatea absolută a creştinului de a comunica 
cu Dumnezeu, a subjugat apoi populaţiile germane, în cadrul 
limitat al statelor teritoriale, unei dominatii autoritare? Cine va 
înţelege această antinomie, ciudată în aparenţă, va reuşi să 
dezlege misterul lumii germanice. 

În mod logic, Luther, după ce a abolit autoritatea papală, 
ar fi trebuit să ajungă la o organizare democratică şi liberă a 
comunităţii religioase. Dar s-a întâmplat exact contrariul, şi se 
înşală cei care văd în reforma luterană o doctrină favorabilă 
spiritului liberal. Înspăimântat de dezläntuirea pasiunilor pe 
care au stârnit-o predicile sale, de revolta ţăranilor anabaptisti* 
care considerau că sunt chemaţi de Biblie să înlăture 
servitutile feudale şi să instaureze un comunism teocratic, 
Luther avea să afirme că revolta împotriva autorităţii instituite 
înseamnă revoltă împotriva lui Dumnezeu însuşi, căci orice 
autoritate vine de la Dumnezeu, iar Dumnezeu a instituit-o 
pentru a le oferi oamenilor pacea de care au nevoie. De aici 
caracterul divin al suveranului, care deţine spada dreptăţii — pe 
care Dumnezeu i-a dat-o pentru a pedepsi neînțelegerile, 
revolta şi anarhia. În cea de-a doua parte a vieţii, el recunoaşte 
că autoritatea laică, dorită de Dumnezeu, este o „structură 
împotriva răului“, devenită necesară prin însăşi existența 
păcatului originar. 

S-a putut deci pretinde, pe bună dreptate, că învăţăturile 
lui Luther conţineau în ele pasivitatea germană, ca şi 
supunerea nelimitată faţă de autoritatea statală. Într-adevăr, nu 
poate fi pus la îndoială faptul că una dintre consecinţele 
luteranismului a fost dezvoltarea unui soi de cezaropapism, 
care impunea masei supuşilor (Unterthanen) o datorie de 
supunere faţă de o autoritate instituită de Dumnezeu. Cu toate 
acestea, trebuie să remarcăm două lucruri: doctrina supunerii 
în faţa puterii instituite se regăseşte în egală măsură la 


4 Membrii unei secte religioase ce a preluat puterea la Münster 
(1534-1535), introducând comunitatea bunurilor şi poligamia. 


Zwingle5 şi Calvin; iar dacă Germania, spre deosebire de 
statele occidentale, nu a făcut legătura între Reformă şi spiritul 
de revoltă, împrejurările istorice sunt cele care trebuie incrimi- 
nate: în timp ce în Anglia şi în Olanda, pentru a învinge, Refor- 
ma trebuia să se adreseze spiritului de rezistenţă al naţiunii 
împotriva practicării monarhiei absolute, în Germania ea reve- 
nea chiar suveranilor teritoriali. 

Care va fi deci natura acestei Germanii rezultate din 
Reformă? 

Pe de o parte, ea va fi particularistă. Prinții îşi apărau pu- 
terea cucerită în faţa autorităţii imperiale, cât şi imensele secu- 
larizări ale pământurilor ecleziastice pe care fuseseră nevoiţi să 
le facă. Pacea de la Augsburg”, din 1555, consacra, o dată cu 
înfrângerea imperială, triumful teritorialismului princiar. Voința 
împăratului nu mai reprezenta legea în „Germanii“. Numai 
suveranii se bucurau de acea libertate de conştiinţă pe care 
Luther o promisese iniţial tuturor germanilor; ei sunt cei care sta- 
bilesc, după formula Cujus regio, ejus religiot, religia supusilor 
lor; ei sunt cei care deţin în proprietate integrală administrarea 
Bisericii. Cu toate acestea, împărţirea oficială a Germaniei în 
două tabere confesionale va face din ea, nu peste mult timp, 


5 Ulrich Zwingle (1484-1531), preot elveţian ce a dezvoltat, indepen- 
dent şi mai radical decât Luther, o doctrină teocratică reformistă pe care 
a expus-o, în 1523, în cursul unei dispute publice, sub forma a 67 de 
teze. Considera Biblia ca singur fundament al autorităţii religioase, 
opunând-o dogmelor şi practicilor catolicismului. După moartea sa în 
bătălia de la Kappel, dintre cantoanele adepte ale doctrinei sale şi cele 
catolice, care se împotriveau extinderii Reformei, partizanii săi s-au rali- 
at fie lui Calvin, fie lui Luther. 

6 Jean Calvin (1509-1564), originar din Geneva, a întemeiat doctrina 
protestantă ce-i poartă numele, formulată în /nstitufia religiei creştine. 
Calvinismul acceptă ca sursă unică a credinţei Sfânta Scriptură, reţine 
din taine numai botezul şi împărtăşania, recunoaşte predestinarea 
absolută şi graţia divină irezistibilă şi susţine întoarcerea la simplitatea 
creştinismului primitiv, respingând ierarhia ecleziastică. 

7 Pacea confesională de la Augsburg asigura protestanților dreptul de 
a-şi practica credinţa. 

8 „Supuşii urmează să adopte religia principilor lor“. 

câmpul de bätälie al puterilor europene. Räzboiul de Treizeci de 
Ani? va putea marca, în secolul al XVII-lea, o întoarcere ofensivă 
a dinastiei Habsburgilor împotriva particularismului; tratatele din 
Westfalia, care îi pun capăt (1648), vor reprezenta, cu girul 
Franţei şi al Suediei, fărâmițarea iremediabilă a Germaniei. Din 
acel moment împăratul, alungat practic din Germania, va avea 
drept unică sarcină apărarea statelor împotriva păgânilor turci. 
Dar chiar şi în Germania particularismul este acceptat ca o 
dogmă: constituirea Sfântului Imperiu, garant al „libertăţilor ger- 
manice“, nu este altceva decât o Republică a Monarhiilor, mai 
mult sau mai puţin vaste, ai căror suverani stabilesc în mod liber 
politica lor teritorială şi afacerile externe. 

Pe de altă parte, în interiorul fiecărui stat, Germania va 
cunoaşte acel absolutism patriarhal care se află în totală 
opoziţie cu educaţia politică a naţiunii germane. Într-adevăr, pe 
ruinele aristocratiilor şi ale patriciatelor s-a dezvoltat statul teri- 
torial. Nicăieri nu s-a reconstituit, după războaiele religioase, 
acea burghezie germană care strălucise atât de puternic la 
sfârşitul Evului Mediu. Desigur, organizarea administrativă a fost 
adusă de aceşti mici suverani la cel mai ridicat nivel de 
perfecţiune; fără îndoială că ei şi-au constituit administrații şi 
armate puternice, datorită cărora şi-au putut menţine tutela 
asupra popoarelor lor. Uneori, datorită reglementării şi 
protecţiei, ei au dezvoltat, pe o bază mercantilistă, chiar şi o 
oarecare activitate economică. Inteligența germană nu şi-a găsit 
însă locul într-un astfel de sistem: numărul mare de constrângeri 


9 Început ca un conflict intern în cadrul Imperiului Romano-German, 
între împărat şi principii protestanți, Războiul de Treizeci de Ani 
(1618-1648) va genera, datorită perturbării echilibrului european prin 
cucerirea Cehiei de către Habsburgi, formarea a două tabere: de o 
parte, Habsburgii din statele germane şi din Spania, iar de alta, Cehia, 
principii protestanți germani, Olanda, Danemarca, Suedia, Franţa, 
Transilvania şi Veneţia. Victoria coaliţiei antihabsburgice va fi recunos- 
cută prin Pacea westfalică, în urma căreia Franţa obținea Alsacia şi 
episcopatele Metz si Verdun, Olanda şi Elveţia îşi obțineau indepen- 
denta, Suedia prelua o parte a litoralului nordic al Germaniei, transfor- 
mând Marea Baltică într-un „lac suedez“, iar Brandenburgul îşi extindea 
teritoriul. 

nu a putut satisface aspiraţiile unei elite care, dezvoltând ger- 
menii semänati de Luther, devotată unei credinţe fervente şi de 
înaltă spiritualitate, a ştiut să creeze acea cultură umanistă cu 
care Germania s-a mândrit începând din secolul al XVIII-lea. 
Dar acea cultură s-a dezvoltat în afara statului teritorial, unde 
era inutilă. De aceea s-a ajuns la acea disjunctie dintre cultură 
şi politică, care este cheia întregii istorii a Germaniei moderne. 
Spiritele superioare se arată indiferente faţă de politica 
naţională, a cărei conducere o lasă în totalitate în sarcina orga- 
nismelor competente; în ceea ce le priveşte, ele reflectează la 
probleme de ordin universal şi cosmopolit. 


Printre statele teritoriale existente, unul se distingea în 
secolul al XVII-lea prin organizarea şi puterea sa: Prusia. Ve- 
chiul Electorat al Brandenburgului se constituise în Evul Mediu 
într-o încercare menită să oprească invaziile slave. Prinții săi, 
Hohenzollernii, dobândiseră la începutul secolului al XVII-lea, în 
afara ducatului renan de Cleves, importantul ducat al Prusiei, 
care fusese creat la rândul lui de călugării-soldaţi ai Ordinului 
teutonic şi secularizat în epoca Reformei. Acolo se aflau în 
general pământuri sărăcăcioase, separate unele de altele, fără 
tradiţii comune, pe care doar o putere energică le putea unifica 
şi pune în valoare. Hohenzollernii erau însă prinți însetaţi de 
câştig şi certäreti, foarte lucizi în privinţa propriilor lor interese; 
pe de altă parte, o dată cu Dispositio Achillea? (1473), se con- 
venise ca, de fiecare dată când tronul rămânea vacant, domeni- 
ile electorilor să treacă în totalitate în posesia noilor suverani, 
ceea ce a împiedicat în Brandenburg dezmembrările atât de 
funeste pentru multe dintre statele germane. 

Formarea puterii prusace a fost opera lui Frederic Wilhelm 
(1640-1688), Marele Elector, prototipul acelor Hohenzollerni 
întreprinzători cărora Prusia le datorează dezvoltarea. El va 


10 Dispositio Achillea (24 februarie 1473) a fost la origine legea casei 
de Hohenzollern, prin care prinţul Albrecht Achilles a împărţit fiilor săi 
posesiunile pe care le stăpânea. În 1541, devine normă generală, con- 
sfintind indivizibilitatea teritoriilor casei de Hohenzollern. 

stabili nu numai centralizarea administrativă, prin alinierea 
Adunărilor provinciale, ci va organiza şi o primă armată perma- 
nentă şi va accelera punerea în valoare a ţării printr-un vast pro- 
gram de înzestrare economică şi prin aducerea de mână de 
lucru din străinătate — protestanții francezi, persecutați de 
Ludovic al XIV-lea şi atraşi de Edictul de la Postdamt! (1684), se 
află la originea înfloririi Berlinului în calitate de capitală modernă 
şi centru industrial; mai mult decât atât, el îşi va consolida 
poziţia europeană, făcându-se respectat de către vecinii pu- 
ternici, Suedia şi Polonia, a căror suveranitate asupra ducatului 
Prusiei n-o va mai recunoaşte. Încoronarea fiului său Frederic | 
(1688-1713) ca rege al Prusiei (1700) atestă locul pe care îl 
deţinea marele stat german din est în Europa. 

Frederic Wilhelm | (1713-1740), cel de-al doilea rege al 
Prusiei, a fost cel care a constituit elementele prin care Prusia 
îşi putea dobândi hegemonia în Germania: efectivele armatei 
ajunseseră la cifra de 83 000 de oameni, lucru excepţional în 
epocă, între care, prin crearea Academiei de Cadeti, un corp de 
ofiţeri de primă mână. Birocratia era laborioasă şi disciplinată, 
supusă, sub Directoratul general şi suprem al finanţelor, 
războiului şi domeniilor, unei dominaţii pasive. Prin metode dra- 
conice aplicate atât în ceea ce-l privea, cât şi altora, acest des- 
pot coleric, dar extrem de conştient de datoriile sale faţă de 
popor, a ştiut să instituie autoritatea regală asemenea unei 
„stânci de bronz“. De aceste preţioase moşteniri avea să se 
folosească Frederic Il (1740-1786) cu un machiavelism 
desăvârşit, cu scopul de a conferi ţării sale rolul de putere hege- 
monică în Germania. Asta nu însemna că era un partizan al 
războiului, care în ochii săi nu reprezenta decât un instrument al 
politicii: nu a dus decât „războaie de cabinet“, cu mijloace şi 
scopuri limitate, fără pasiune sau ură, controlându-şi dorinţa de 
putere cu ajutorul raţiunii. Frederic II a fost, fără îndoială, cel mai 
remarcabil „Realpolitiker“12. Acest „mic stăpân“ impregnat de 


11 Prin care li se acorda protestanților dreptul de a se stabili în Prusia 


şi Brandenburg. 
12 În sensul de politician pragmatic, conducător realist. 

cultura franceză, acest „cap care cerea palme“, cum spunea 
tatăl său, care îndrăznea să prefere muzica şi filosofia berii şi 
tutunului, s-a dovedit, după mulţi ani de revoltă interioară 
împotriva regimului părintesc, unul dintre cei mai metodici şi mai 
conştiincioşi dintre Hohenzollerni. Prieten al lui Voltaire, fin con- 
structor al „Sans-Souci“1!%, Frederic s-a înhămat la guvernarea 
statelor sale cu o pasiune şi o stăpânire de sine care i-au adus 
admiraţia entuziastă a Europei şi, din partea germanilor, porecla 
de „Unicul“. Cu preţul a două războaie, în care Europa se coali- 
zase împotriva lui, a reuşit să păstreze Silezia, în pofida Austriei; 
de altfel, el a participat la prima împărţire a Poloniei, fapt ce i-a 
permis, dobândind Prusia occidentală, să reunească într-un 
bloc compact provinciile sale din est. Pe plan intern, a continuat 
opera admirabilă de colonizare începută de strămoşii săi, 
ridicând totodată rolul statului în învăţământ şi legislaţie la un 
nivel încă necunoscut pentru Europa. În momentul dispariţiei 
sale, se putea mândri cu înfăptuirea unei realizări märete: pu- 
sese, în mod incontestabil, bazele pe care, în secolul al XIX-lea, 
avea să se clădească unitatea germană. 

De aceea este atât de necesară buna cunoaştere a naturii 
statului prusac, aşa cum a fost el construit de Frederic cel Mare. 
Concepţia luterană a monarhiei de drept divin a fost înlocuită de 
acesta cu o doctrină laică a autorităţii regale: el susţinea că prin- 
tul nu este decât primul servitor al autorităţii regale, iar puterea 
sa există în măsura în care supuşii săi îşi dau în permanenţă 
consimţământul, interesului acestora trebuind să-şi supună per- 
manent propriul interes. Frederic II considera, într-adevăr, că 
dorinţa arbitrară a prinţului trebuie să cedeze în faţa suverani- 
tăţii legii, care se inspiră din normele eterne ale raţiunii. Această 
laicizare a gândirii politice germane nu înseamnă însă că 
Frederic II a renunţat la monarhia absolută. El a avut întotdea- 
una convingerea că era singurul chemat să aducă fericirea 


13 Castelul de la Sans-Souci („Fără grijă“) a fost construit (1745-1747) 
de către Frederic II al Prusiei, pe o înălţime dominând Potsdamul, după 
planurile arhitectului Knobelsdorff, într-un stil în care se regăsesc influ- 
entele clasicismului francez şi ale barocului german. 

popoarelor sale şi că monarhia era cea mai bună formă de 
guvernare, căci nu lăsa loc divergenţelor de interese. Despot 
luminat, nu considera necesar să apeleze la spiritul întreprin- 
zător individual sau la colaborarea naţiunii. Pentru a asigura 
popoarelor sale puterea şi prosperitatea materială, s-a sprijinit 
exclusiv pe armată şi birocratie. În privinţa claselor sociale, ele 
rămâneau împărţite în „stări“ (Stânde), care aveau funcţii deter- 
minate şi între care hotarele erau de netrecut. Nobilimii îi reve- 
nea onoarea de a comanda armatele în timp de război şi de a-i 
înlesni regelui gestiunea patrimoniului său în timp de pace; ca 
răsplată pentru aceste servicii, regele îi cedase drepturi de pro- 
prietate asupra pământurilor ţăranilor, ca şi drepturi locale în 
justiţie şi poliţie. Burghezia avea ca unică funcţie producţia arti- 
zanală, iar aceasta în limitele teritoriului urban. În ceea ce-i 
priveşte pe ţărani, cei mai mulţi erau şerbi, fie ai coroanei, fie ai 
nobilimii; legaţi de glie, supuşi condiţiei de servitori, ei îi slujeau 
în cazarmă pe aceiaşi ofiţeri pe care, în satele lor, trebuiau să-i 
respecte ca „nobili“. Astfel încadrat într-o armătură socială 
solidă şi precisă, individul îşi va cunoaşte doar funcţia, slujba, pe 
care şi-o va îndeplini cu o cinste meticuloasă. În această Prusie, 
în care nu se formase încă o clasă de mijloc conştientă de 
responsabilitätile sale, centrul de greutate în stat devenise 
alianţa regalității şi a clasei conducătoare — nobilimea. 

Pentru moment însă, deşi Prusia dispunea de acum de 
aparatul care-i va permite să absoarbă Germania, ideea natio- 
nală nu se formase încă în constiintele germanilor. În orice caz, 
patriotismul nu avea încă un caracter cultural. lar cei care, ase- 
menea lui Herder'4, susțineau originalitatea geniului german, 
luptau de fapt împotriva imitării literaturilor şi moravurilor străine. 
Umanismul german a putut reliefa, la acest sfârşit de secol al 
XVIII-lea, trăsăturile individuale ale culturilor şi popoarelor, 
insistând asupra ireductibilităţii lor totale şi deschizând calea 
unei teorii originale asupra naționalităților. Este la fel de 
adevărat însă că inteligenţa germană rămânea cosmopolită şi 


14 Johann Gottfried Herder (1744-1803), scriitor şi filosof german, elev 
al lui Kant, unul dintre fondatorii conceptului de naţiune germană. 

că oameni ca Lessing! si Goethe'6 considerau absurdă velei- 
tatea anumitor germani de a forma o naţiune; în ochii lor, patrio- 
tismul era o „slăbiciune eroică“, de care o fiinţă civilizată s-ar 
ruşina. Germania, va scrie Herder, nu are nimic mai bun de făcut 
decât să cucerească putere şi bogății, aşa cum reuşiseră marile 
state occidentale prin mijloacele brutale ale forţei şi şireteniei: lui 
îi era suficient s-o ştie magistrul lumii şi filosofia vie a univer- 
sului. 

Va fi nevoie de zguduirea adusă de războaiele Revoluţiei şi 
ale Imperiului pentru a provoca în Germania deşteptarea ideii 
naţionale. 


15 Gotthold Ephraim Lessing (1729-1781), scriitor german, prin opera 
sa a contribuit la formarea spiritului naţional în literatura germană. 

16 Johann Wolfgang Goethe (1749-1832), spirit universal, poet de o 
profundă sensibilitate, om de stat plin de experienţă, deschis tuturor 
formelor de gândire si de artă, nu aparţine nici unei şcoli, dar a lăsat o 
operă ce domină întreaga literatură germană şi îmbogăţeşte literatura 
europeană. 

Capitolul I 


GERMANIA NAPOLEONIANĂ ŞI 
EŞECUL PRIMEI TENTATIVE DE UNIRE 


Inteligența germană a întâmpinat favorabil Revoluţia 
franceză la începuturile sale: Kant!” o saluta la Königsberg, 
considerând-o un efort admirabil de suprimare a bunului 
plac şi de întemeiere a suveranităţii legii; la rândul său, 
tânărul Fichte' a ovationat victoriile franceze. În anumite 
medii burgheze, de pildă la Hamburg, s-a sărbătorit data 
de 14 iulie", iar la Paris au putut fi văzuţi numeroşi ger- 
mani fraternizând cu girondinii. Când armatele franceze 
au ajuns la Rin, un număr de intelectuali le-au întâmpinat 
cu satisfacţie: G. Forster a fondat un club la Mainz şi a 
votat, în 1792, unificarea „Statului Mainz“ cu Franţa. 
J. Görres? a cerut, în 1797, crearea unei Republici 
Cisrenane, apoi anexarea întregului mal stâng al Rinului la 
Franţa. Alături de „liberali“, care se multumeau cu reforme 
parțiale si care nu credeau că națiunea îşi poate lua în 
mâini propriul destin, s-au constituit grupuri de „iacobini“, 


17 Immanuel Kant (1724-1804), filosof german cu o vastă operă, din 
care amintim Critica raţiunii pure, în care denunţă iluzia metafizicienilor 
de a stabili principii obiective în ştiinţă, şi Critica rațiunii practice, în care 
încearcă să demonstreze ideea necesităţii conduitei morale ca unic 
principiu ce trebuie să ne conducă existenţa. 

18 Johann Gottlieb Fichte (1762-1814), filosof şi gânditor politic, primul 
care pune problema autonomiei discursului filosofic şi a legăturii prac- 
tice cu ideea progresului în istorie. 

19 La 14 iulie 1789 a fost cucerită şi dărâmată închisoarea Bastilia, 
socotită simbol al absolutismului monarhic. Sărbătoarea naţională a 
Franţei. 

20 Johann Joseph von Gărres (1776-1848), ziarist, animator al grupu- 
lui scriitorilor romantici germani nationalisti, editor al ziarului Rheinische 
Merkur, în care apără cauza naţională germană. 

în special în ţările renane şi în oraşele hanseatice, care 
erau partizanii egalităţii politice şi sociale (W. Grab). Dar 
violențele stârnite de Revoluţie i-au descurajat pe cei 
care-i fuseseră favorabili, şi opinia generală era, ca şi cea 
a lui Schiller?!, că orice revoluţie trebuie pregătită printr-o 
educaţie prealabilă a caracterelor, lucru care nu se făcuse 
în Franţa. În Hermann şi Dorothea, Goethe punea în 
balanţă iluziile şi deziluziile şi se arăta întristat de excese- 
le Terorii. În fine, propaganda engleză şi ideile conserva- 
toare ale lui Burke22, introduse în Germania prin 
Electoratul de la Hanovra — enclavă britanică pe pământ 
german —, reuşiseră să contracareze ideile rationaliste 
franceze. În mediile pietiste23, lupta împotriva Revoluţiei 
era legată de reacţia împotriva mişcării iluministe şi se 
sprijinea pe trezirea preocupărilor religioase. Se ajunsese 
astfel ca Revoluţia nu numai să nu fie imitată în Germania, 
dar să nu provoace decât o slabă mişcare de liberalism. 
Adevărul este că Germania a asistat fără a reacţiona 
în profunzime la războaiele dinastice purtate de Austria şi 
Prusia împotriva Franţei revoluţionare: aceste războaie, 
având ca rezultat anexarea de către Franţa a malului 
stâng al Rinului, recunoscută de Prusia prin tratatul de la 
Bâle (1795) şi de Austria prin tratatul de la Lunéville 
(1801), au dus la simplificarea hărţii politice a Germaniei 
în favoarea clienţilor francezi, o dată cu Dieta de la 


21 Friederich von Schiller (1759-1805), poet şi dramaturg, legat de 
Goethe printr-o caldă prietenie, din 1799, când se stabileşte la Weimar, 
a marcat reîntoarcerea la o formă de teatru popular, văzut ca un mijloc 
de propagandă a ideilor sale liberale şi naţionale. 

22 Edmund Burke (1729-1797), om politic şi scriitor britanic, a fost unul 
dintre principalii ideologi ai curentului conservator. 

23 Se referă la grupările ultrareligioase, care au ocazia prielnică să se 
manifeste împotriva ideilor puse în circulaţie de iluminismul rationalist 
şi anticlerical. 

Ratisbonne, care a sporit secularizärile si mijlocirile, si, în 
cele din urmă, la dispariţia Sfântului Imperiu Roman 
Germanic şi la crearea unei Confederații a Rinului sub 
protectoratul Franţei (1806). Dar, în timp ce unitatea ger- 
mană îşi dovedea neputinta, pentru ca apoi să fie anihilată 
de lovitura napoleoniană, spiritele superioare au trecut 
printr-o importantă revoluţie; cosmopolitismului din secolul 
al XVIII-lea îi lua locul, destul de brusc, visul unei existente 
naţionale grandioase. Această revoluţie spirituală a fost 
opera romantismului. 

Printr-o ciudată contradicţie, cu cât Germania era mai 
neputincioasă din punct de vedere material, cu atât se 
arăta mai dispusă să se afunde într-o lume a visării şi 
să-şi stabilească o misiune măreaţă şi universală. 


Criza economică şi morală a ultimilor ani ai secolului 
al XVIII-lea pare să fi lăsat în urmă un tineret destul de des- 
cumpănit, ostil raționalismului Aufk/ârung-ului?%, deschis unei 
interpretări miraculoase a vieţii, pe scurt, romantic. Sfâsiati, fără 
îndoială, de realitatea dură si lipsită de perspective, gânditorii 
germani s-au întors spre Reich, pe care-l priveau, asemenea 
Greciei antice, ca pe un soi de comunitate mistică, de Biserică 
naţională şi populară. Au încercat să definească acest Reich, 
aparţinând trecutului şi viitorului totodată, în cadrul romantismu- 
lui, scriitori ca Novalis, Schlegel şi în special Adam Müller. Ei 
opun teoriilor occidentale ale dreptului natural, abstracţiilor 
filosofice ale secolului al XVIII-lea, întoarcerea la istorie, la 
tradiţiile nationale, la originalitatea proprie fiecărei culturi. 
Egalităţii reci care reduce societatea la date pur matematice şi 
mecanice, ei îi opun diversitatea extremă a claselor sociale, 
care trebuie să fie ierarhizate între ele şi să creeze, prin 
înlănţuirea lor reciprocă, un organism viu. Spiritului critic, gene- 
rat de mişcările comune ale Reformei şi Revoluţiei, îi opun 


24 Iluminismul german. 

universalitatea credinţei catolice, iar individualismului liberal al 
epocii capitaliste, spiritul disciplinat al vechilor corporaţii. În fine, 
doctrinei franceze a nationalitäti care se sprijină pe un contract 
liber consimţit, ei îi opun națiunea ca fiinţă vie, generată de 
acţiunea continuă a unei forţe vitale — Volksgeist-ul25 —, ale cărei 
obiceiuri, credinţe, tradiţii şi drept popular devin principale mani- 
festări. Acesta este momentul în care romanticii îşi formează 
imaginea idealizată a Reichului germanic, a cărui reconstituire 
ar trebui să permită Europei să-şi regăsească unitatea pierdută 
şi să înlocuiască lupta egoismelor nationale cu Internaționala 
mistică la care visase Evul Mediu. Restauraţia acelei 
Concordantia catholicæ$ ar fi, din punctul lor de vedere, 
adevărata revoluţie germană. 

În felul acesta, Germania, prăbuşită în neputinţa ei, şi-a 
creat o religie a viitorului Reich, chemat să reînnoiască şi să 
organizeze o lume decadentă. Filosofii încep, la rândul lor, încă 
de acum, să justifice aceste pretenţii. Fichte este cel care, în 
celebrele sale Discursuri către națiunea germană (1807), învaţă 
poporul german că, dispunând de o limbă pură, fără nici o conta- 
minare străină, încă de la originile sale, este cel dintâi popor, 
adevăratul popor al lui Dumnezeu; iar dacă va reuşi să se fe- 
rească de orice contaminare exterioară — trebuind chiar să 
refuze produsele străine şi să încerce să creeze o comunitate 
autarhică, un „stat comercial închis“ —, va putea juca într-o zi rolul 
de ferment regenerator în întreaga lume. Astfel s-a constituit 
ideea naţională germană, nu ca în Franţa, în jurul unui teritoriu 
clar definit, ci în jurul unui concept al misiunii providenţiale căreia 
îi era destinată Germania pe baza superiorității sale morale. 


Trecerea de la cosmopolitism la naționalism s-a pro- 
dus sub presiunea brutală a dominaţiei napoleoniene. Cu 
toate acestea, ar fi fals să credem că marea masă a 
naţiunii a vibrat la reflecţiile mistice şi reacționare pe care 
le răspândeau romanticii: ecoul lor s-a făcut auzit doar în 
25 Voința poporului. 

26 Cu sensul de restabilire a ordinii religioase. 

micile cenacluri literare. Sentimentul national nu s-a 
dovedit puternic şi cu adevărat activ, decât în anumite 
medii de militari şi funcţionari prusaci; ei sunt primii care au 
încercat să realizeze unitatea politică a naţiunii germane. 

Care au fost adevăratele reacţii ale diverselor state 
germane cu privire la hegemonia franceză? 


Statele din Germania Centrală şi cele din sud, care profi- 
taseră din plin, din punct de vedere teritorial, de simplificarea 
hărţii politice făcute de Napoleon, erau guvernate fie de 
napoleonieni — ca în Westfalia, unde Jérôme?” organizase la 
Kassel o curte impunătoare —, fie de prinți fideli sistemului dinas- 
tic. Şi unii, si alţii au fost mai mult sau mai putin marcați de 
amprenta franceză: regimul seniorial a fost zguduit, a fost intro- 
dus Codul civil, au fost interzise corporaţiile, a fost recunoscută 
libertatea cultelor, privilegiile au fost suprimate. Dacă separarea 
puterilor, aplicată în problema constituţională, a rămas pur teo- 
retică, centralizarea administrativă şi sistemul prefectoral au fost 
introduse pretutindeni. A urmat o modernizare incontestabilă a 
statelor germane, însă prinții nu adoptaseră, în fapt, din legile 
franceze, decât acele părţi care le întăreau autoritatea. În orice 
caz, în înalta birocraţie, regimul napoleonian a avut numeroşi 
admiratori, cum ar fi Montgelas, ministru al Bavariei, care a fost 
numit în Germania ultimul despot luminat, şi Reitzenstein, minis- 
tru al Badului, care a introdus Codul lui Napoleon. Deşi 
popoarele sufereau profund de pe urma exigenţelor imperiale în 
materie de finanţe, de recrutare si de vamă — sistemul conti- 
nental, conceput în interesul Franţei, a fost considerat din ce în 
ce mai stânjenitor, chiar dacă favorizase industrializarea ţării —, 
guvernările s-au arătat dispuse să colaboreze cu autorităţile 
franceze. Nu în această parte a Germaniei, unde Napoleon se 
baza pe particularitätile locale, era de aşteptat trezirea 
conştiinţei naţionale. 

27 Jérôme Bonaparte (1784-1860), ultimul frate al lui Napoleon |, 
maresal al Franţei şi rege al Westfaliei, regat creat de fratele său în 
1807, căsătorit cu Caterina de Wurtemberg. 

Să fi fost vorba de Austria? Aici, în ciuda eforturilor, neînde- 
mânatice de altfel, ale împăratului losif al II-lea (1780-1790) de 
a introduce în statele sale toleranța religioasä?8, tradiţia catolică 
sufoca viaţa intelectuală, iar obscurantismul anihila orice spe- 
rantä de reformă sau de mişcare populară. Înfrângerile succe- 
sive nu au stânjenit cu nimic plăcerile societăţii vieneze. 

Cu toate acestea, după distrugerea Sfântului Imperiu 
(1806), împăratul Francisc al Il-lea s-a gândit să reorganizeze 
cu adevărat armata, a cărei comandă a fost încredinţată 
arhiducelui Carol. În capitala austriacă s-a înfiinţat un partid al 
războiului şi tot acolo baronul Hormayr a organizat o propa- 
gandă patriotică, în timp ce salonul catolic al Carolinei Pichler 
era deschis duşmanilor Franţei. Dar Viena devenise doar 
cartierul general al aristocrației europene: din aceste medii, în 
care Napoleon era detestat, în calitatea sa de moştenitor al 
Revoluţiei, dar unde existau retineri în a se apela la forţele 
naţionaliste de teama de a nu fi nevoiţi apoi să le facă concesii 
pe plan politic, de aici deci nu se putea naşte nici o idee prac- 
tică privind reorganizarea Germaniei. 

Întreaga rezistență se concentrase în Prusia, în acea 
Prusie care, după ce menajase timp de zece ani neutralitatea 
franceză, suferise, în aparenţă, înfrângerea totală. Succesorii lui 
Frederic cel Mare nu ştiuseră să menţină tradiţia prusacă: 
Frederic Wilhelm al II-lea (1786-1797), înconjurat de vizionari şi 
de sarlatani, instituise o politică reacționară care provocase la 
Berlin, oraş devotat filosofiei Luminilor, o puternică opoziţie, 
contribuind astfel la slăbirea rolului statului. Frederic Wilhelm 
al Ill-lea (1797-1840) se arätase mai scrupulos şi mai tolerant, 
dar a rămas un veleitar care nu a ştiut să aleagă, în lupta teri- 
bilă care se dădea în Europa, o cauză justă la care să adere. 
Sub influenţa soţiei sale, seducătoarea regină Luiza, şi a unor 
tineri ofiţeri convinşi de invincibilitatea armatei prusace, a sfârşit 
prin a se arunca, în alianţă cu Anglia şi Rusia, care nu-i erau de 


28 În 1781, losef al II-lea a promulgat Edictul de toleranţă, în cadrul 


operei sale reformatoare, prin care menținea primatul religiei catolice, 
dar asigura liberul exerciţiu şi celorlalte religii, inclusiv celei ortodoxe. 

nici un ajutor, într-un război ce nu-i putea fi decât fatal. Acesta a 
luat sfârşit, într-adevăr, fără cea mai mică rezistenţă naţională, 
prin înfrângerea de la Jena (1806) şi, în anul următor, prin 
dezmembrarea statului prusac, fapt consfințit de Pacea de la 
Tilsit.29 

Din acest exces de dezastre avea să rezulte regenerarea 
Prusiei, operă a înaltei birocraţii sau, mai bine spus, din sânul ei, 
a unui mic număr de aristocrați şi de burghezi instruiți — majori- 
tatea dintre ei nefiind, de altfel, de origine prusacă, dar văzând 
de pe acum în Prusia sâmburele unei Germanii unificate. Fără 
a încerca ruperea legăturilor cu trecutul, inspirându-se din 
tradiţiile despotismului luminat, ei au fost dominați de ideea emi- 
namente revoluţionară a asocierii necesare dintre naţiune, pe 
de o parte, şi administraţia şi guvernarea regatului, pe de alta. 
Cauza acestui profund dezastru fusese lipsa resortului patriotic 
al naţiunii; trebuiau folosite forţele latente, nelimitate care exis- 
tau în popor, trebuia ca acestea să fie trezite şi fructificate. 

Omul care a incarnat această remarcabilă regenerare a fost 
baronul von Stein, cavaler al Sfântului Imperiu, care intrase târ- 
ziu în slujba Prusiei. Admirator mai degrabă al autoguvernării 
britanice, decât al spiritului egalitar al Revoluţiei franceze, pe 
care nu o aprecia, el stigmatizase în celebrul său Memoriu de la 
Nassau (1807) neputinta birocraţiei prusace, văzând în spiritul 
civic marele resort al puterii statelor. Numit, imediat după Pacea 
de la Tilsit, ministru de Interne al Prusiei, şi-a început munca 
foarte hotărât, asistat de funcţionari eminenti ca von Schôn si 
von Schroetter, discipoli ai lui Kant şi ai lui Adam Smith, care 
începuseră deja la Königsberg reformele liberale. Prima sa pre- 
ocupare a fost anihilarea separării castelor, permiţând accesul 
la proprietatea funciară tuturor claselor poporului, autorizând 
burghezii şi ţăranii să-şi procure pământuri nobile, dând libertăţi 
şerbilor şi suprimând munca obligatorie la sate a copiilor; este 
neîndoielnic că el spera să reînvie în marea masă a naţiunii, o 


29 Prin Pacea de la Tilsit (9 iulie 1807), Prusia a pierdut jumătate din 


teritoriul său, Napoleon | creând regatul Westfaliei, condus de fratele 
său, Jérôme Bonaparte. 

dată cu independenţa economică, interesul pentru problemele 
publice, dar nu a reuşit să pună capăt abuzurilor justiţiei şi celor 
ale poliţiei senioriale şi nici să găsească modalitatea prin care 
ţăranii să-şi poată păstra pământurile: din şerbi aceştia deveni- 
seră zilieri. Astfel, într-o ultimă analiză, se poate spune că Refor- 
ma nu a modificat în profunzime structura feudală a Prusiei şi nu 
a schimbat nimic în privinţa autorităţii sociale a clasei conducă- 
toare. Mai radicală a fost Legea municipală din 1808, care le-a 
oferit oraşelor adunări alese prin sufragiu cenzitar direct şi care 
satisfăcea dorinţa lui von Stein de a dezvolta, în eşalonul infe- 
rior al vieţii politice, sentimentul responsabilitäti cetăţenilor; dar 
nu şi-a putut desăvârşi opera, aşa cum ar fi dorit, prin crearea 
unui Landtag” national consultativ. Va ceda ultimatumurilor lui 
Napoleon (1809), fără a-şi putea încheia proiectul. 

Acesta a fost reluat, după 1810, de către cancelarul 
Hardenberg, dar într-un spirit oarecum diferit. Mai sensibil decât 
von Stein la exemplul napoleonian, dornic „să introducă principii 
democratice într-un stat monarhic“, el a intrat repede în conflict 
cu aristocrația. Împotriva ei a recurs în două rânduri la sprijinul 
opiniei publice: mai întâi, convocând o Adunare a notabililor 
numiţi de el, apoi, o Cameră electivă formată din delegaţi ai 
diferitelor clase sociale. Rezistenţa Junker-ilor l-a obligat însă la 
tratative, în urma cărora aceştia şi-au păstrat cea mai mare 
parte a drepturilor lor succesorale de justiţie şi de scutire fiscală, 
iar proiectata emancipare a ţăranilor (1811) — constând în supri- 
marea redeventelor şi a corvezilor, în schimbul cedării unei părţi 
a pământului în favoarea seniorului — a rămas în fapt un simplu 
proiect. Hardenberg a avut mai mult succes în abolirea 
monopolului corporațiilor şi în instituirea libertăţii comerciale. 

În timp ce transformarea administrativă şi socială a Prusiei 
continua, cu rezultate modeste, ce-i drept, militarii — Scharnhorst 
şi Gneisenau — încercau în acelaşi spirit ca von Stein să umple 
vidul care separa armata de restul naţiunii. În acest scop, în 
cadrul limitat pe care li-l acorda tratatul de la Tilsit — armată 
redusă la 42 000 de oameni —, ei au căutat să organizeze 


30 Adunarea reprezentanţilor provinciilor. 

serviciul militar obligatoriu, prin educarea rapidă a recrutilor, fapt 
ce a permis crearea unei mari armate naţionale în rezervă. Pe 
de altă parte, au încercat să reînfiinteze corpul de ofiţeri, foarte 
bine pregătiţi, recrutaţi pe bază de examene şi selecționați de 
Şcoala generală de Război. Astfel, au reuşit să creeze un înalt 
comandament, remarcabil nu atât din punct de vedere al capaci- 
täti sale tehnice, cât din cel al unităţii de spirit, al voinţei ofen- 
sive şi al subordonării tuturor pentru salvarea comună. Cu toate 
acestea, şi în această privinţă se făcea simțită rezistenţa aris- 
tocratiei în favoarea vechii stări de lucruri, fiind nevoie de eveni- 
mentele din primăvara anului 1813 pentru a o anihila şi a procla- 
ma obligativitatea serviciului militar. 

În timp ce oamenii de stat prusaci încercau astfel reînvierea 
spiritului militar al naţiunii, Universitatea din Berlin, organizată 
de Wilhelm von Humboldt, avea ca scop răspândirea în rândul 
tineretului german a patriotismului şi a mândriei nationale. De la 
Berlin, Fichte îşi lansa Discursurile către națiunea germană şi tot 
de la Berlin pastorul Schleiermacher propovăduia — formă nouă 
a unei vieţi cu adevărat religioase — sacrificiul liber consimţit al 
individului pentru colectivitate. 

Nu este, aşadar, de mirare că în perioada înfrângerilor 
imperiale Prusia a fost cea care a provocat mişcarea de elibe- 
rare, că ea a condus Befreiungskriege (războaiele de eliberare), 
după spusele istoricilor germani. Dacă, în 1809, privirile erau 
atintite pentru moment către Austria, unde arhiducele Carol a 
fost primul care a înfrânt armatele franceze, Pacea de la Viena, 
care slăbea şi mai mult monarhia Habsburgilor, ca şi căsătoria 
lui Napoleon cu arhiducesa Maria-Luiza (1810) au distrus vagile 
speranţe: noul cancelar, Metternich, a considerat că se impunea 
o temporizare. Astfel, când, după campania Rusiei, corpul pru- 
sac al generalului York a semnat un armistițiu cu ţarul (decem- 
brie 1812), când statele provinciale din Königsberg, reunite de 
von Stein, au decis ridicarea în masă a bărbaţilor valizi şi când 
Frederic Wilhelm al Ill-lea, contra voinţei sale, dar pentru a 
nu-şi pierde coroana, a semnat alianţa cu ruşii şi a adresat 
poporului său chemarea la arme (martie 1813), Prusia a fost cea 
care a galvanizat energiile. 

Propaganda patriotilor a căpătat atunci o aură războinică, 
patriotică şi naţională, aşa cum se poate vedea în poemele lui 
Körner, Rückert, Schenkendorf şi Uhland. Jahn şi Arndt propo- 
văduiau că vechiul Imperiu german este mort, dar că poate fi 
reconstituit într-o formă nouă, că trebuie să cuprindă toate ţările 
de limbă germană şi că, prin urmare, Rinul, fluviu german, nu 
mai putea constitui frontiera cu Franţa. La originea acestei noi 
comunităţi puneau ideea de Volkstum*!, acea ,germanicitate“ în 
care se identificau oameni de aceeaşi rasă, de aceeaşi limbă şi 
cu aceleaşi obiceiuri: popularizau astfel ideile romantice, încă 
nu foarte bine cunoscute. Ei invocau, în acelaşi timp, pentru a 
da naţiunii germane o structură politică, puterea Prusiei, care a 
ştiut să înfăptuiască atâtea lucruri importante, şi vibrau la ace- 
leaşi sentimente care-l făcuseră odinioară pe Kleist să cele- 
breze în Prinţul din Hamburg înaltele virtuţi pe care le reprezen- 
ta Prusia: pasiunea pentru o disciplină riguroasă, efortul moral 
şi datoria liber consimţită. Toate aceste idei au determinat elita 
tineretului german să-şi verse sângele la Lutzen şi Bautzen, 
unde trupele prusace s-au arătat din nou inferioare, apoi la 
Leipzig (octombrie 1813), „bătălia naţiunilor“, care anunţa 
sfârşitul dominaţiei napoleoniene în Germania. 


Acest prim vis de unitate avea să se lovească de 
rezistenţa austriacă. Cancelarul Metternich a căutat să 
întârzie cât mai mult începerea campaniei din Germania, 
pentru a-şi pregăti armatele şi a contracara puterea 
prusacă. Nu dorea constituirea unui Reich german prea 
puternic şi cu un caracter liberal, care nu ar fi făcut decât 
să servească interesele Prusiei. Împotriva acesteia, el a 
ştiut să exploateze într-un mod admirabil egoismul particu- 
larist al prinților germani, care simțeau, într-adevăr, că uni- 
tatea naţională nu se putea face decât în defavoarea lor şi 
că instalarea în Germania a unei puteri centrale întărite 
periclita precara lor suveranitate. Când, după înfrângerea 

lui Napoleon (1814), s-a întrunit Congresul de la Viena, 
puternicul cancelar, care ştia foarte bine ce dorea, n-a tre- 
buit să facă eforturi pentru a respinge proiectele timide şi 
divergente ale patriotilor prusaci. Deşi aceştia erau de 
acord cu limitarea puterii prinților germani, nu au ştiut să 
formuleze o idee clară cu privire la locul Prusiei şi, respec- 
tiv, al Austriei în noua Confederație. Nimic concret nici în 
apelurile călduroase publicate în Mercurul renan de 
Joseph Görres, pe atunci un romantic, în favoarea unui 
stat german vast care să corespundă sentimentului popu- 
lar al unei comunităţi etnice. Nu fusese clădită încă nici o 
punte între națiunea germană, întrevăzută deocamdată 
doar prin prisma culturii, şi Statul prusac. 

Faptul că Prusia nu a încercat, în 1815, să realizeze 
în folosul ei această unitate germană, la care o îndemnau 
patriotii din anturajul lui von Stein, se explică prin opoziţia 
radicală a regalității şi a claselor conducătoare. Frederic 
Wilhelm al Ill-lea avea numai repulsie pentru o mişcare în 
care vedea aspirații iacobine. În sânul nobilimii se consti- 
tuise cu rapiditate, împotriva reformelor întreprinse de von 
Stein şi Herdenberg, un partid conservator, căruia junkerul 
von der Marwitz i-a furnizat o doctrină, în acelaşi timp, 
particularistă şi feudală: pentru apărarea privilegiilor 
nobililor, trebuia evitată cu orice preţ absorbirea Prusiei 
într-o Germanie unificată. În schimb, la acea epocă nu 
exista la Berlin o opinie publică suficient de informată, o 
clasă de mijloc destul de bine închegată, pentru a impune 
o reformă a statului pe baze liberale şi naţionale. 

Singura organizaţie politică ce se formase în Prusia, 
Tugendbund, fondată la Königsberg, în 1808, avea doar 
700 de membri, iar dacă scopul ei aparent era „exaltarea 
virtuţilor civice“, în esenţă îşi propunea supravegherea 
agenţilor statului şi a cetăţenilor care aveau legături cu 


27 


străinătatea: a avut o influenţă minoră, iar miniştrii refor- 
matori au judecat-o cu severitate. Aristocraţia prusacă, în 
deplin acord cu regele, nu a întâmpinat, aşadar, nici o difi- 
cultate în sacrificarea unităţii germane în folosul intere- 
selor sale egoiste. 

Aceleaşi clase conducătoare aveau să realizeze mai 
târziu unitatea germană, speculând sentimentul naţional 
rezultat din războaiele de eliberare, însă în beneficiul lor. 


Capitolul II 


EFORTUL IDEALIST PENTRU UNITATE ŞI 
LIBERTATE (1815-1850) 


În prima jumătate a secolului al XIX-lea, lupta pentru 
unitatea germană coincide cu lupta pentru libertatea politică 
şi păstrează un caracter cu adevărat idealist. Liberalii, care 
s-au plasat, în 1848, în fruntea mişcării unioniste, luptau 
mai puţin pentru cucerirea puterii sau pentru înfăptuirea 
unor reforme practice bine definite, cât pentru triumful unei 
doctrine morale, un fel de religie politică. Apostolii libertăţii 
şi unităţii erau de cele mai multe ori ideologi care, în faţa pu- 
terilor învechite ale absolutismului monarhic şi ale reacţiunii 
feudale, formulau revendicări esenţiale ale gândirii mo- 
derne: dreptul naţiunii la autonomie, dorinţa sa de a fi con- 
sultată în chestiuni publice. Dar, pentru a-şi atinge scopu- 
rile, ei contau mai puţin pe forţa revoluţionară a naţiunii, cât 
mai degrabă pe atotputernicia ideii. 

Eşecul s-a datorat moştenirii Germaniei luterane: pe 
de o parte, particularismul, iar pe de alta, puterea conju- 
gată a dinastiilor, Bisericii, aristocrației şi armatei, care nu 
erau dispuse să abdice de la străvechea lor autoritate. şi 
care, în special în Prusia, dispuneau de covârşitoare 
mijloace de influenţă asupra constiintelor şi oamenilor. 
lată de ce Germania nu a devenit, asemenea marilor 
naţiuni occidentale, un stat democratic, în care puterea să 
aparţină reprezentanţilor aleşi ai naţiunii suverane. 

Tratatele din 1815 au fost urmate în Germania de o 
mare deceptie. Confederaţia germanică, a cărei Constitu- 
tie fusese elaborată de Metternich, nu-i putea satisface pe 
patrioţi: ea cuprindea 39 de state suverane care, cu 

exceptia Afacerilor Externe, nu erau supuse nici unei pu- 
teri centrale; în ceea ce priveşte Dieta de la Frankfurt, 
prezidată de Austria, nu era decât un Congres al diplo- 
matilor, ai cărui membri, legaţi prin instrucţiunile primite, 
nu puteau lua decât decizii ce urmau să fie ratificate de 
propriul lor suveran. Statutul Confederaţiei, deşi prevedea 
un embrion de organizare militară şi financiară federală, 
călăuzea de fapt Germania către lipsa de putere. 

Şi liberalii erau la fel de nemulţumiţi: regele Prusiei, în 
pofida promisiunilor sale solemne, reiterate în 1815, nu 
acorda supuşilor săi decât o reprezentare pe provincii, 
fără autoritate politică; în ceea ce-l privea pe împăratul 
Austriei, el permitea existenţa unui absolutism obscuran- 
tist şi polițienesc. Doar câţiva suverani din Germania de 
Sud, pentru a-şi consolida teritoriile reunite în mod artifi- 
cial de către Napoleon, s-au grăbit să dea supuşilor lor 
constituţii inspirate din Carta franceză; dar viaţa politică în 
statele „inorganice“ de acest tip nu a avut nici un efect 
asupra destinelor Germaniei. Istoricii germani reproşează 
doctrinarilor liberali, cum ar fi Karl Rotteck din Baden, că 
vedeau salvarea într-o teorie abstractă a statului consti- 
tutional, într-un ansamblu de formule împrumutate din 
străinătate şi care nu constituie traducerea adecvată a 
unui stat de drept. 


Masa naţiunii a rămas indiferentă, după 1815. Nemultu- 
mirea era mare în rândul intelectualilor, profesorilor şi studenţilor, 
care se grupau în jurul Burschenschaft-elor?? de la Jena. În aces- 
te medii se manifesta de altfel un amestec al aspirațiilor liberale 
cu dragostea romantică pentru trecutul german, tradiţiile teu- 
tonice şi cultul pentru Sfântul Imperiu. Caracterul pueril al aces- 
tor grupări s-a dovedit cu ocazia Sărbătorii Wartburgului (1817), 


32 Asociaţii studenţeşti (exclusiv masculine); frăţii. 

celebrată cu ocazia tricentenarului Reformei, care s-a sfârşit 
printr-o incendiere a simbolurilor şi înscrisurilor reacționare. 
Doar la Giessen s-a dezvoltat o mişcare radicală, dominată de 
personalitatea energică a lui Karl Follen, partizan al Republicii, 
apostol al tiranicidului şi al propagandei prin acţiune; din grupul 
său făcea parte tânărul Sand, care l-a asasinat, în 1819, pe poe- 
tul Kotzebue, cunoscut ca informator al ţarului. Dar acest gest a 
provocat o reacţie promptă a lui Metternich: la Congresul de la 
Karlsbad (1819), universităţile au fost împânzite de curatori3, 
cenzura a pus botnitä presei, o comisie federală s-a însărcinat 
să ancheteze mişcările revoluţionare la Mainz. Fără îndoială că 
Metternich nu a reuşit să obţină la Congresul de la Viena (1820) 
ca suveranii din Germania de Sud să-şi retragă constituţiile. Cu 
toate acestea, deciziile Sfintei Alianțe au înăbuşit pentru multi 
ani orice agitaţie revoluţionară. Mişcările locale de după 
Revoluţia franceză din 1830, în urma cărora câţiva prinți 
înspăimântați promiseseră constituţii, Sărbătoarea de la 
Hambach (mai 1832), unde democraţii arboraseră stindardul 
negru-roşu-auriu, simbol al liberalismului unionist, şi băuseră în 
cinstea suveranităţii poporului, iar, anul următor, puciul ratat 
împotriva Dietei de la Frankfurt i-au permis cancelarului, susti- 
nut de prinții germani, să înăsprească măsurile de represiune. 
În ceea ce-i priveşte pe scriitorii „Tinerei Germanii“ — Gutzkow, 
Laube — care încercau să îmbine critica instituţiilor existente şi 
propaganda saint-simoniană cu expunerea senzualismului lor 
anticrestin, aceştia erau supravegheați cu rigurozitate. În timpul 
Vormărz-uluis* continuau să existe, în ciuda represiunii, grupuri 
active aparţinând micii burghezii (meşteşugari, comercianţi, mici 
proprietari de pământ) care, sub semnul Mittelstand-ului35, lup- 
tau împotriva privilegiilor dobândite prin naştere şi prin avere, 
preconizând o societate egalitară pe cât posibil, ideea de clasă 
fiind exclusă în mod sistematic. Aceste grupuri, care aparţineau 
încă perioadei preindustriale, practicau o viaţă asociativă foarte 


33 Cu sensul de supraveghetori. 


34 Termen ce defineşte perioada prepaşoptistă. 
35 Clasa de mijloc. 

activă. În aceste medii concepțiile antireligioase sunt des întâl- 
nite: expunerea Sfântului Giulgiu la Trèves (1844) a provocat 
mişcarea Deutsch Katholizismus, căreia îi corespunde în ţările 
protestante Lichtfreunde, ce combină ostilitatea faţă de ortodo- 
xie cu revendicările sociale (W. Schieder). 


Totuşi, în timpul acestor douăzeci şi cinci de ani de 
reacțiune, Prusia nu a fost inactivă. Deşi nu era un stat 
liberal, în Germania era lăudată superioritatea sistemului 
său educativ, calitatea excepţională a universităţilor, com- 
petenta administraţiei. În aceasta din urmă vede filosoful 
Hegel reprezentantul statului raţional, în care individul îşi 
dobândeşte libertatea printr-un sacrificiu total față de 
obligaţiile colective. Ea va fi cea care, nu peste mult timp, 
se va ocupa de organizarea economică a Germaniei. 

Din 1818, administraţia suprimase în statele ei vaste — 
din 1815, se întindea până la malul stâng al Rinului — 
vămile interne. Functionari remarcabili — Motz, Maassen — 
au iniţiat atunci ideea de a realiza unitatea vamală a 
Germaniei sub conducerea Prusiei. 

Deşi au întâmpinat rezistenţă din partea particula- 
riştilor, ei au reuşit să semneze o convenţie vamală cu 
Hesse-Darmstadt (1828), apoi cu Bavaria şi Wurtemberg 
(1833). Cu excepţia Austriei, unde Metternich prevăzuse 
totuşi importanţa evenimentului, Zollverein (Uniunea 
vamală) a intrat în vigoare la 1 ianuarie 1834. Constituirea 
acesteia l-a bucurat pe economistul Friederich List, care 
dusese o campanie ferventă în favoarea ei; el dorea încă 
din acea epocă transformarea Germaniei, prin dezvoltarea 
unor tarife protectoare şi prin construirea unei imense 
reţele de căi ferate, într-un mare stat industrial, care să-şi 
acopere necesităţile şi care să ia direcţia economică a 
Europei Centrale şi Orientale; pentru moment însă acest 

apostol al economiei nationale nu a reuşit să-şi impună 
opiniile, sfârşind prin a se sinucide. Cu toate acestea, 
Zollverein a fost nu numai la originea unei intense activităţi 
economice — cifra comerţului german s-a dublat în zece 
ani —, dar anunţa pentru Prusia un viitor strălucitor. Încă 
din 1830, un comerciant din Aix-la-Chapelle, David 
Hansemann, într-un memoriu adresat regelui, lăsa să se 
înţeleagă că unitatea germană trebuie realizată de Prusia, 
pe baza unor interese materiale. 

Cu toate acestea, opinia generală era că, în cazul în 
care Prusia urma să joace acest rol, trebuia mai întâi să 
se transforme într-un stat liberal. Speranţa părea justifi- 
cată atunci când coroana Prusiei i-a revenit lui Frederic 
Wilhelm al IV-lea (1840-1861). Acest prinţ, care era de 
fapt un romantic şi credea în originea divină a coroanei 
sale, dar care dorea să fie iubit de popor, plănuia să 
acorde anumite libertăţi şi să obţină o reformă a Confede- 
ratiei germanice; discursul pe care l-a ţinut la Köln (sep- 
tembrie 1842), când a fost pusă piatra de temelie pentru 
lucrările de finisare a celebrei catedrale, a confirmat spe- 
rantele puse în el. Liberalismul, care începea să mijească 
atunci în statele prusace, era, de altfel, conservator şi mo- 
narhic; asemenea miniştrilor din epoca Reformei, el s-a 
plasat pe terenul instituţiilor existente. Adversari ai dreptu- 
lui natural şi ai suveranităţii poporului, liberalii s-au multu- 
mit să ceară construirea Rechtstaat-ului?6, unde suverani- 
tatea legii va fi obţinută prin consimţământul reciproc al 
regelui şi al naţiunii. Ei nu căutau să obţină garanţii 
împotriva bunului plac al puterii, ci să-şi exprime neîncre- 
derea în privinţa unei dinastii care îi înşelase cu atâta cru- 
zime. Cel mai celebru reprezentant al acestui liberalism 


36 Statul de drept. 

prusac a devenit istoricul Dahlmann”, care, revocat de 
regele Hanovrei din Universitatea de la Göttingen ca 
urmare a opiniilor sale politice, preda la Bonn, în Renania 
prusacă. El considera Prusia o realitate istorică, a cărei 
evoluţie trebuie să fie orientată doar în spiritul autogu- 
vernării britanice, la rândul ei, de esenţă germană. 
Liberalismul german de dinainte de 1848 respecta drep- 
turile dobândite; în aceste limite el exprima voinţa unei 
elite intelectuale de a accede la majoritatea politică. 


Cu toate acestea, trebuiau găsiţi conducători experimentați, 
în această provincie prusacă a Rinului, care fusese sub 
stăpânire franceză pe timpul lui Napoleon şi unde se dez- 
voltase, în urma unei industrializări timpurii, o burghezie mai 
evoluată decât în restul regatului. Într-adevăr, aici, încă din 
1815, erau apărate cu succes instituţiile rămase de la francezi, 
împotriva tendinţelor centralizatoare ale guvernului prusac: 
Codul civil, procesele juridice publice, egalitatea municipală a 
oraşelor de la şes. Luptând împotriva unei Prusii absolutiste, 
feudale şi luterane — în 1836, regele îl închisese pe arhiepisco- 
pul de Köln, care refuza să subscrie exigenţelor prusace în pri- 
vinţa căsătoriilor mixte —, aveai sentimentul de a fi în slujba pro- 
gresului. Cu toate acestea, începând din 1840, liberalii renani — 
Hansemann la Aachen, Camphausen şi Mevissen la Köln, 
Beckerath la Krefeld —, renunțând la particularismul lor şi sti- 
mulati de evoluţia economică generată de Zollverein, au accep- 
tat să colaboreze cu autorităţile prusace, punând totuşi condiţia 
ca Prusia să se transforme într-un stat constituţional şi parla- 
mentar. Sub conducerea lor, Dieta renană devenise o adunare 
remarcabilă, ale cărei dezbateri erau urmărite cu atenţie în 
întreaga Germanie. 


37 Frederic Christoph Dahlmann (1785-1860), istoric si om politic, a 


avut o contribuţie esenţială în teoretizarea rolului Prusiei drept centru al 
lumii germane. 

Când, în 1847, Frederic Wilhelm al IV-lea s-a decis, 
sub presiunea opiniei publice, să convoace la Berlin un 
Landtag unificat, format din deputaţi din toate Dietele 
provinciale, ei au fost cei care s-au situat în fruntea 
mişcării liberale din Prusia. Fără a rupe legăturile cu 
Coroana, l-au înștiințat pe rege că nu erau de acord cu un 
Landtag de o factură pur consultativă, cerând perio- 
dicitatea acestor reuniuni. Pentru a-şi arăta opoziţia, ei îi 
refuzară regelui două împrumuturi, dintre care unul pentru 
construirea căii ferate Berlin-Kônigsberg. Nu s-a ajuns la 
nici o înţelegere, iar regele, care refuza în mod categoric 
să „interpună o foaie de hârtie“ între el şi poporul său, 
susţinut de mica nobilime, şi-a concediat cu repeziciune 
„statele sale fidele“. Deputaţii s-au întors în provinciile lor 
destul de descurajaţi, dar se putea pune, pe bună drep- 
tate, întrebarea dacă regele nu va fi obligat să transforme 
într-un timp scurt structura statului prusac în sensul cerut 
de burghezia occidentală. 

Exaltarea liberală şi unificatoare provocată de aceste 
evenimente a atins apogeul la sfârşitul anului 1847. În 
timp ce democraţii ţineau un congres la Offenburg, unde 
cereau o reprezentare naţională comună tuturor ţărilor 
germane, liberalii, sosiți din toate zonele Germaniei, 
susțineau la Heppenheim ideea unui Parlament vamal, în 
cadrul  Zollverein-ului, având atribuţii politice. La 
Heidelberg, ziarul Deutsche Zeitung, condus de Gervinus, 
era centrul statului major liberal. 


Existau la acea epocă în Germania mai multe focare de 
agitaţie socială care, la momentul oportun, puteau furniza revo- 
lutiei trupe de răzvrătiți. Criza economică din anii 1845-1847, 
şomajul, reducerea salariilor, ca şi perturbările ivite în munca 
artizanală, care predomina încă, perturbări datorate introdu- 
cerii mecanizării, toate acestea puteau fi exploatate printr-o 

propagandă activă, dusă de altfel de către muncitorii emigranţi 
în Franţa şi Elveţia şi marcată adesea de comunismul creştin al 
lui Weitling38. Cu toate acestea, germanii au ajuns la socialism 
pe cale ideologică; în această privinţă, operele lui Ludwig 
Bôrme şi cele ale lui Heinrich Heine au jucat un rol esenţial. 
Hegelianismul de stânga, formulat de A. Ruge în Analele de la 
Halle, Esenţa creştinismului a filosofului Feuerbach au furnizat 
elementele unei gândiri „radicale“, la începutul deceniului al cin- 
cilea. În preajma anului 1845, în Germania a înflorit doctrina 
„adevăratului socialism“, expusă de Moses Hess şi Karl Grun, 
care exploatează într-un sens comunist doctrina feuerbachiană 
a alienării. Totuşi, Karl Marx s-a eliberat cu repeziciune de radi- 
calismul vag al mediilor liberale berlineze (Freien), apoi de con- 
cepţiile utopice ale lui Weitling; izgonit din Germania, unde îşi 
publicase primele articole în Gazeta renană la Köln, apoi din 
Franţa, unde criticase sistemele socialiste ale timpului, el şi-a 
lansat la Bruxelles, în colaborare cu tânărul Friedrich Engels, 
remarcabilul observator al mediului muncitoresc britanic, cele- 
brul său Manifest comunist, în care definea condiţiile generale 
ale luptei de clasă. Marx nu se bucura însă de o mare audienţă 
printre muncitorii germani. 


Oricât de mare ar fi fost amploarea revendicărilor eco- 
nomice şi sociale, ura împotriva arbitrariului şi a obsta- 
colelor birocratice a fost factorul care i-a unit pe germani 
împotriva puterii; națiunea s-a ridicat împotriva abso- 
lutismului, ceea ce sugerează natura politică a cauzelor 
care au dus la revoluțiile din 1848. Este limpede deci că 
această birocratie, în care Hegel văzuse „inteligenţa 
naţiunii“ şi care adusese servicii atât de mari statului, nu 
fusese capabilă în perioada prerevoluţionară să arbitreze 
conflictul generat de ridicarea noilor pături sociale, 
burghezia afaceristă şi proletariatul. 


38 Wilhelm Weitling (1808-1871), socialist, după o neînțelegere cu 
Marx, a emigrat la New York, unde a publicat Republica muncitorilor. 

Revolutia din 1848 a cäpätat un dublu aspect: terito- 
rial si national. 


Evenimentele pariziene din februarie 1848 au fost cele care 
au declansat miscärile revolutionare din cea mai mare parte a 
statelor germane, care au adoptat degrabă, şi adesea fără nici o 
reacţie, instituţiile constituţionale. Cele mai grave evenimente 
s-au petrecut în Prusia: în timp ce municipalitätile renane cereau 
instaurarea regimului parlamentar, spiritele se încingeau la Berlin 
împotriva forţei militare, unanim detestată. La fel ca majoritatea 
suveranilor germani, Frederic Wilhelm al IV-lea a socotit prudent 
să se debaraseze de probleme; la 18 martie, în ajunul Revoluţiei 
vieneze şi al căderii lui Metternich, el a dat o proclamaţie prin care 
recunoaştea necesitatea unei „organizări constituţionale a statelor 
germane“. Dar mulţimea, sosită pentru a-l aclama, a intrat în con- 
flict cu armata, ridicând baricade; capitala a căzut în mâinile 
räzvrätitilor: de aceea, pe data de 19, regele i-a anunţat pe „dragii 
lui berlinezi“ că dăduse ordin ca armata să se retragă, 
încredințând poliţia capitalei unei gărzi burgheze; pe 21, purtând 
culorile negru-rosu-auriu, străbătea călare capitala şi promitea 
poporului o constituţie, cu o Adunare aleasă prin vot universal, ca 
şi înglobarea Prusiei într-o Germanie reînnoită prin liberalism. În 
fapt, „ministerul renan“ prezidat de Camphausen, pe care 
Frederic Wilhelm al IV-lea îl constituise după această criză, 
evitând însă ruperea legăturilor cu trecutul şi reunind un Landtag 
unificat (începutul lunii aprilie) ce menținea principiul „colaborării“ 
între Coroană şi aleşii naţiunii, se considera responsabil faţă de 
noua Adunare naţională prusacă aleasă în mai şi a încercat, de 
comun acord cu aceasta, să modifice în mod serios structura fun- 
damentală a statului prusac. Liberalii n-au avut răgazul să-şi 
desăvârşească opera, împiedicaţi de excesele continue la care se 
deda populaţia berlineză. În ceea ce-l priveşte pe rege, a cărui 
convertire la liberalism nu era sinceră, el se afla la Potsdam, sub 
influenţa elementelor conservatoare — „camarila“ fraţilor von 
Gerlach —, care apărau cu multă dibăcie interesele marilor proprie- 
tari în Gazeta Crucii, aceştia, ţinând la privilegiile lor şi la Biserica 

luterană, care constituia armătura morală a statului, făceau pro- 
pagandă în rândul ţăranilor şi în oraşele mici din est, câştigând cu 
repeziciune sprijinul unei părţi a societăţii burgheze, speriate de 
pericolul revoluţionar. După ce revoluţia a fost înăbuşită la Viena, 
regele s-a pus pe treabă: Berlinul a intrat sub stare de asediu, 
Adunarea a fost mutată la Brandenburg, în ciuda voinţei ei, şi apoi 
dizolvată (decembrie 1848). Ministrul liberal fusese înlocuit cu 
puţin timp în urmă de contele de Brandenburg, militar combatant, 
secondat de birocratul Manteuffel. Cu toate acestea, absolutismul 
nu a fost pe deplin reinstaurat în Prusia: dorind să asigure coezi- 
unea teritoriilor prusace şi văzând în Parlament un obstacol la o 
eventuală dezmembrare a Prusiei în sânul unei Germanii unifi- 
cate, regele a acceptat o constituţie care, deşi insista pe unitatea 
monarhiei prusace, fixând drepturile fundamentale ale cetăţenilor, 
acorda privilegii generoase comunităţilor religioase şi prevedea 
crearea a două camere legislative, una desemnată de rege şi 
cealaltă aleasă prin vot universal. Revizuirea textului constitutiv, 
încă din vara anului 1849, stabilise însă regulile votului universal 
în aşa fel, încât, prin împărţirea alegătorilor în trei clase după 
avere, majoritatea rămânea în mod categoric reprezentanţilor 
celor bogaţi, în special marilor proprietari de pământuri. Pe de altă 
parte, nu era prevăzută nici o responsabilitate ministerială, pu- 
terea regală rămânând preponderentă. În acest fel, natura statului 
prusac nu a fost modificată în mod esenţial de Revoluţia de la 
1848: burghezia din vest nu a reuşit să-şi impună punctele de 
vedere; centrul de greutate rămăsese în provinciile orientale ale 
regatului. Guvernul continua să se sprijine pe aristocrație, biro- 
cratie, armată, Biserica luterană — forte antiliberale prin excelenţă. 
Consecințele urmau să fie grave pentru destinele ţării. 

Acelaşi eşec l-a cunoscut Revoluţia naţională şi la Frankfurt. 
În 5 martie 1848, la Heidelberg, se reuniseră 51 de patrioţi libe- 
rali, care, din proprie iniţiativă, convocaseră la Frankfurt un 
Parlament pregătitor. Dieta nu a îndrăznit să protesteze. 
Vorparlament-ul®, alcătuit din toţi germanii care fuseseră deputaţi 
într-o Adunare oarecare, s-a reunit la 31 martie; el a hotărât 


39 Adunarea ce trebuia să desemneze viitorul parlament. 

alegerea prin vot universal a unui Parlament constituant, fără a 
îndrăzni să rupă în mod fätis legăturile cu instituţiile existente, nici 
să zdrobească dintr-o dată puterea Dietei. Prin slăbiciunea sa, el 
lăsa deci să funcţioneze, alături de noul organism revoluţionar, 
autorităţile legale care cedaseră în mod provizoriu, dar care 
aveau în continuare la dispoziţie forţa armată. Din această supra- 
punere avea să se nască un conflict cu o singură ieşire. 
Parlamentul care se reunise la Frankfurt în biserica Sfântul Paul, 
pe data de 18 mai 1848, era mai degrabă o Academie, nu o 
Adunare de notabilitäti; intelectualii — profesori ca Dahlmann şi 
Droysen, oameni de litere ca Uhland — erau prezenţi în număr 
mare, în timp ce oamenii de afaceri lipseau aproape cu 
desăvârşire. Deşi Parlamentul a rezolvat provizoriu problema 
guvernării, creând, la instigarea preşedintelui său, von Gagern din 
Hessen, un Vicariat al Imperiului în favoarea arhiducelui austriac 
Johann, el a fost incapabil să-şi facă recunoscută această nouă 
autoritate; atunci când trupele federale au primit ordinul de a 
depune jurământul de fidelitate în faţa guvernului provizoriu, cele 
mai multe state au refuzat acest lucru; Prusia în special invidia 
foarte mult prerogativele sale. Disensiunile cu privire la hotarele 
noii Germanii au prins să se accentueze chiar în Parlament. La 
Frankfurt nu dorea nimeni ca Austria germană să fie exclusă din 
Reich. Dar atunci când s-a aflat că Schwarzenberg, cancelar, 
învingător în revoluţia vieneză, cerea admiterea integrităţii 
monarhiei austriece în Reich, Adunarea s-a împărţit în două 
tabere: liberalii, în special cei din Prusia, care optau pentru o 
„Mică Germanie“ foarte centralizată, condusă de regele Prusiei, şi 
pentru excluderea totală a Austriei; catolicii şi republicanii, parti- 
zani ai „Marii Germanii“, dispuşi la o unificare mai destinsă, dar 
care să înglobeze Austria. În cele din urmă, după lungi dezbateri, 
cu o majoritate de patru voturi, Parlamentul i-a oferit regelui 
Prusiei Imperiul, cu drept de succesiune ereditară (27 martie 
1849). Momentan se credea că s-a găsit ieşirea din impas, dar 
lucrurile nu stăteau deloc aşa. Din cauza urii faţă de principiile 
democratice — el dorea o coroană oferită de prinți, egalii săi —, dar 
în special de teama de a nu ofensa Austria, care devenise 
amenințătoare, şi pentru a păstra coeziunea propriilor state, 

Frederic Wilhelm al IV-lea a refuzat. Din acel moment, agonia 
Parlamentului a fost scurtă; principalele state şi-au rechemat 
deputaţii; Adunarea a încercat să pună în aplicare, cu toată 
opoziţia prinților, constituţia unitară pe care o elaborase, dar n-a 
îndrăznit să îndemne poporul la revoltă împotriva dinastiilor. 
Răscoalele care au izbucnit în diverse state — în Saxonia, în câte- 
va districte renane şi din Westfalia, în Palatinat şi Baden, unde a 
fost proclamată republica democrată — nu au durat mult. Redusă 
la aproximativ o sută de membri, Adunarea a părăsit Frankfurtul 
pentru a se muta la Stuttgart, unde a fost dizolvată de soldaţii 
regelui de Wurtemberg (iunie 1849). 


Revoluţia din 1848 a eşuat nu din cauza slăbiciunii 
mişcării democratice, pe care o slujiseră cel mai bine 
muncitorii, ci datorită temerilor burgheziei stăpânitoare faţă 
de anumite revendicări sociale şi de o eventuală procla- 
mare a unei republici roşii: această teamă a împins 
burghezia, majoritară la Frankfurt, către vechile clase 
conducătoare. Deşi directivele formulate de Marx la Köln, 
unde conducea Noua Gazetă renană, au fost lucide, stând 
la baza formării elementelor unei Ligi a comuniştilor, în 
1852, democraţia germană nu s-a putut supune unei disci- 
pline comune; ea nu a avut efect asupra ţăranilor, vlăguiţi, 
cum a fost cazul la Baden, de răzmeriţe inutile; un alt obsta- 
col a fost influenţa Bisericilor, care se manifesta în sensul 
respectului faţă de puterile deja existente. 


Cu toate acestea, Prusia a evaluat consecinţele eşecului 
soluţiei parlamentare, reluând problema unităţii germane pe pla- 
nul politicii uniunilor contractuale care îi reuşiseră atât de bine în 
cazul Zollverein-ului. Ea a căutat să profite de situaţia dificilă în 
care se găsea Austria în urma revoltei maghiare, organizând 
împreună cu suveranii din Saxonia şi Hanovra o Uniune restrânsă, 
sprijinită şi de ex-factiunea liberală şi mic-germană a 
Parlamentului de la Frankfurt, întrunită la Gotha (iunie 1849). 

Succesele austriece au permis însă particularismului german să 
înfrunte ambițiile prusace: Hanovra şi Saxonia, după ce au aban- 
donat la îndemnul lui Schwarzenberg cantonamentul prusac, s-au 
reunit cu Bavaria şi Wurtemberg — tratatul celor patru regi — pen- 
tru a prezenta un nou proiect de confederație pe baza Germaniei 
Mari. Uniunea restrânsă cuprindea, aşadar, micile state vecine cu 
Prusia, ai căror reprezentanţi reuniți la Erfurt votaseră o constituţie 
federală pregătită de regele Prusiei (martie 1850). Austria nu tole- 
ra însă nici acest lucru: ea a reunit la Frankfurt vechea Dietă, în 
care avea o poziţie preponderentă, iar în replică, Frederic Wilhelm 
al IV-lea a convocat un Congres al prinților aflaţi sub tutela sa. 

La mijlocul verii anului 1850, Germania a fost împărţită în 
două tabere, în jurul Vienei şi în jurul Berlinului. Mobilizările au în- 
ceput de ambele părţi, iar când Dieta a decis repunerea pe tron 
a ducelui de Hessen, care fusese izgonit de revoluţie, se aştepta 
ca Prusia să se opună deciziei federale într-un stat care făcea 
parte din Uniunea restrânsă şi să declare război Austriei. Cu 
toate acestea, în urma unui ultimatum austriac, regele Prusiei a 
cedat; Manteuffel, ministrul său, convocat de Schwarzenberg la 
Olmütz (noiembrie 1850), a acceptat dezmembrarea Uniunii 
restrânse. Vechea Dietă şi-a reluat şedinţele. Pasul înapoi făcut 
la Olmütz însemna, pe lângă triumful momentan al Austriei, 
eşecul ideii unitare şi întoarcerea generală la reacțiune. 


Aceste evenimente au avut repercusiuni grave asupra 
dezvoltării gândirii politice germane. A fost spulberată spe- 
ranţa unui liberalism german care să dea Prusiei o consti- 
tutie şi Germaniei unitatea. Evenimentele anului 1850 anun- 
tau o perioadă de reacțiune violentă în Germania, şi teama 
prin care trecuseră clasele conducătoare le-a trezit o aprigă 
dorinţă de represalii. Regimul napoleonian din Franţa oferea 
modelul unei anumite tehnici guvernamentale de care curţile 
germane au ştiut să profite. Restauraţia a fost mai brutală în 
Prusia: aici, Revoluţia de la 1848 fusese cu adevărat lupta 
burgheziei împotriva vechii aristocrații a junkerilor, care con- 
stituia armătura vechiului regim; când furtuna s-a domolit, 

vechea societate s-a grăbit să se regrupeze şi să acapareze 
puterea statală, reinstaurând fideicomisurile# şi puterile ei 
politienesti pe propriile domenii, care fuseseră suprimate. În 
ceea ce priveşte monarhia, aceasta dispunea, graţie siste- 
mului electoral, combinat cu presiunea administrativă, de o 
Cameră docilă; era vorba doar de un constitutionalism 
aparent. În afară de poliţie, care era nepăsătoare faţă de li- 
bertätile individuale, monarhia credea că se poate sprijini pe 
Biserici: ea le-a oferit episcopilor puteri depline, ceea ce i-a 
adus suportul grupului catolic în Landtag, condus de renanul 
Reichensperger. Cât despre clerul luteran, acesta a fost 
chemat să apere interesele şi doctrinele reacționare. Filo- 
soful oficial al reacţiunii, Stahl — un evreu convertit —, a dus 
o campanie puternică împotriva ştiinţei, tolerantei şi libertăţii 
conştiinţei şi a proclamat statul drept o instituţie divină. 

În aceste condiţii, burghezia, care eşuase în efortul 
său idealist de a fonda constituirea Germaniei pe suvera- 
nitatea legii, s-a îndepărtat de viaţa politică şi s-a lansat în 
afaceri, antrenată de extraordinarul salt economic care va 
fi marea realizare a anilor 1850. Liberalismul, împiedicat 
de reacţiunea politică, devenise capitalist şi constructiv. El 
era mulţumit de starea de lucruri, cu condiţia ca interese- 
le sale materiale să fie protejate. 

Trebuie menţionat totuşi că burghezia liberală trädase, 
în 1848, „misiunea“ sa, situându-se din laşitate de partea 
ordinii şi împotriva libertăţii; în ceea ce o privea, nu era vor- 
ba de o „abdicare“, ci de faptul că de atunci înainte interesul 
său a mers nu către un acord cu democraţii, ci către un „stat 
putemic“, garant al trecutului şi viitorului său (T. Nipperdey). 
Se apropia vremea în care Bismarck avea să reuşească s-o 
integreze într-un Reich, în care toate interesele sale să fie 
satisfăcute printr-o serie de compromisuri abile. 


40 Beneficiu-garantie (privilegiu feudal al aristocrației). 

Capitolul III 


BISMARCK ŞI REALIZAREA UNITĂȚII GERMANE 
(1850-1871) 


Ceea ce națiunea germană nu a putut obţine printr-un 
act de voinţă suverană, Bismarck avea să realizeze în 
folosul statului Hohenzollernilor, fără a dăuna principiilor 
tradiţionale pe care se construise această monarhie pu- 
ternică. 

Formarea unităţii germane sub conducerea prusacă şi 
integrarea burgheziei în acest Reich unificat au fost cele 
două mari realizări ale lui Bismarck, până în 1871. 


Şi una şi cealaltă ar fi fost de neexplicat fără profunda 
industrializare germană care începe în această perioadă. 


Anii 1850-1860 au marcat, într-adevăr, începutul trans- 
formării economice şi crearea unei Germanii noi, în care 
fărâmițarea istorică dispare într-un nou sistem de relaţii. Ţară a 
micilor meşteşugari şi a câtorva mici întreprinderi, Germania se 
afla acum în faţa unei epoci mecanice şi capitaliste. În câţiva 
ani, ea devine un mare producător de ulei, fier, maşini şi stambă, 
capitalul fiind dirijat înspre întreprinderile economice; se con- 
turează de pe acum primele concentrări de întreprinderi în mari 
regiuni industriale, precum Silezia şi Ruhr. Această viaţă eco- 
nomică nu mai era bavareză, saxonă sau prusacă, ci naţională, 
şi asta în numai doi ani. În primul rând ea elibera Germania de 
toate servitutile străine: astfel, de exemplu, cărbunele englezesc 
era eliminat total sau piaţa era invadată de industria naţională a 
tesäturilor. 

În al doilea rând, ea se crease în totalitate în cadrul 
Zollverein-ului. Austria, profitând de regresul de la Olmütz, a 
încercat o puternică ofensivă, între anii 1850 şi 1853, pentru a 
ralia statele din sud în economia sa; iar dacă, în 1853, a fost 

semnat un tratat de comerţ austro-prusac, din care Austria avu- 
sese un oarecare profit, Prusia a rămas în fruntea Zol/verein-ului. 
În 1854, ministrul Comerţului, von der Heydit a reuşit chiar să pă- 
trundă în Uniunea vamală de la Hanovra, recalcitrantă până 
atunci, cu Steuerverein-ul“! său. Germania se simţea tot mai 
solidară cu un unic destin economic. 

Această prosperitate excepţională a avut drept consecinţă 
anihilarea totală a vechilor structuri sociale: aristocrația guver- 
namentală reuşea foarte greu, având în vedere industrializarea 
ţării, să menţină caracterul exclusiv agrarian şi feudal al statului 
prusac. Crearea unor societăţi pe acţiuni şi fantastica dezvoltare 
a băncilor s-au impus, împotriva voinţei ei, ca o nouă formă de 
capitalism. În faţa vechii caste aristocratice se ridica acum o 
burghezie puternică şi foarte sigură pe ea, convinsă că prospe- 
ritatea Germaniei nu se datorează unor măsuri artificiale, ci pro- 
priei sale energii. Ea furniza Zollverein-ului elita conducătoare: 
ministrul von der Heydt, bancherii renani Mevissen şi 
Hansemann, westfalianul Krupp, berlinezul Borsig. Această 
înaltă burghezie, sătulă de luptele politice si de agitația lor ste- 
rilă, se lansa cu înfocare şi mai mare spre cucerirea bunăstării 
materiale si a bogăției. 

Din acest motiv, ea punea accentul în primul rând pe reven- 
dicările sale economice, sprijinind din răsputeri doctrinarii 
manchester-ianismului/2. Congresul economiştilor, reunit la 
Frankfurt în 1859, ca expresie a intereselor sale, cerea „introdu- 
cerea imediată a libertăţii industriale“. Apoi burghezia insista pe 
necesitatea realizării fără întârziere a unităţii naţionale: aceasta 
nu reprezenta pentru ea un ideal doctrinar, ci o realitate practică, 
fără de care ar putea oricând fi puse în discuţie rezultatele 
obţinute de Uniunea vamală. Astfel, marea burghezie devine su- 
fletul acelui Nationalvereint3 care, creat în 1859, are drept scop 


41 Impozit vamal (în sensul că a inclus această Uniune în Zollverein). 
42 Şcoala de la Manchester — nume dat unui grup de bogaţi industriaşi 
englezi ce a determinat adoptarea sistemului liberului schimb în Marea 
Britanie. 

43 Unic impozit naţional (pe întreg teritoriul statului). 

dezvoltarea ideii de patrie germană în constiintele oamenilor, 
depăşirea prejudecätilor particulariste şi fondarea hegemoniei 
Prusiei, singura care, mulţumită Uniunii vamale, a ştiut să 
creeze legăturile care corespundeau noilor interese materiale. 


Faptul că liberalismul german a devenit mai puţin 
politic şi mai mult economic şi naţional explică în mare 
parte opera lui Bismarck pe care urmează s-o abordăm. 


În momentul în care industrializarea ţării a condus la o 
evoluţie radicală în privinţa particularismului, rezistenţa 
prusacă faţă de hegemonia austriacă — rezistenţă care era 
până atunci însoţită de un oarecare respect timid — s-a 
întărit, împotrivindu-se sacrificiilor impuse orgoliului 
national. Acordul de la Olmutz a marcat în această privinţă 
răsturnarea politicii Prusiei, a cărei ranchiună s-a transfor- 
mat într-o mânie înverşunată. lar aceste sentimente erau 
împărtăşite, prin acţiunea unei birocraţii disciplinate şi 
atotputernice, tuturor claselor sociale şi tuturor partidelor. 


La această evoluţie a spiritelor a participat şi Bismarck. 
Baronul von Bismarck, născut în 1815, într-o familie bran- 
denburgheză, aparţinea aristocrației luterane a provinciilor 
orientale. Educaţia şi tinereţea sa au fost cele specifice unui om 
aparţinând acestui mediu: Universitatea aristocratică din 
Gôttingen, duelurile şi chefurile, o scurtă trecere prin adminis- 
tratie, viaţa gentilomului de la ţară. La Landtag-ul reunit în 1847 
şi în cadrul Camerei (1849), un conservator a sesizat ostilitatea 
sa faţă de parlamentarism, faţă de egalitatea socială şi emanci- 
parea evreilor; în numele particularismului său prusac, a con- 
damnat în bloc doctrina stabilită la biserica Sfântul Paul“. Dar, 
reprezentând Prusia la Dieta reconstituită de la Frankfurt, din 
1851 şi până în 1859, a realizat perfect că lupta împotriva 


44 Locul în care s-au desfăşurat lucrările Parlamentului de la Frankfurt, 
în 1848. 

Austriei era inevitabilă; cu ocazia încercărilor de intrare în 
Zollverein (1853), a războiului Crimeei (1854), a războiului Italiei 
(1859), a luat poziţie împotriva ei în mod sistematic. El, care 
combătuse cu asprime liberalismul din 1848, se revolta acum 
împotriva conservatorismului meschin, tenace şi paralizant de 
care Austria se folosea nu numai pentru a învinge revoluțiile, dar 
mai ales pentru a contracara efortul prusac. 


În ochii lui Bismarck, prusac „până în măduva oase- 
lor“, este limpede că unitatea germană nu va putea fi reali- 
zată decât în avantajul Prusiei. El va declara că „interesul 
Prusiei este pentru mine singura greutate normală care 
trebuie să atârne în balanţa politicii noastre“. În numele 
prusianismului său integral (Stockpreussentum), el va 
refuza în mod energic orice absorbţie a Prusiei de către 
Germania. Aceasta, după celebra sa formulă, nu va putea 
fi niciodată altceva decât extinderea Prusiei; şi Bismarck 
ştia foarte bine că acest rezultat nu putea fi obţinut „prin 
discursuri şi decizii ale majorităţii“, ci prin „fier şi sânge“. 
Unitatea germană trebuia să poarte amprenta militarismu- 
lui prusac. Marele om de stat se va distanţa însă cu abili- 
tate, în acest prusianism, de ceea ce contravenea mersu- 
lui general al epocii — caracterul său mult prea feudal, 
agrarian şi particularist —, pentru a lega de soarta noului 
Reich, printr-un compromis abil, noua clasă generată de 
industrializare. Pe scurt, el a înţeles că burghezia nu tre- 
buia să slăbească organismul prusac, ci să aducă un plus 
de putere acestei naţiuni în plină dezvoltare. 

Aceasta fiind ideea sa directoare, trebuie remarcat cu 
câtă consecvență a ştiut să o pună în aplicare. 

Când Bismarck a fost cooptat în conducerea guvernu- 
lui prusac, Wilhelm |, regent din 1858, rege începând din 
1861, se afla în imposibilitatea de a realiza reforma mili- 
tară pe care ministrul său de război, von Roon, o socotea 

indispensabilă, din cauza opoziţiei Landtag-ului; se punea 
problema întăririi, în detrimentul armatei teritoriale, a 
armatei active, singura care avea o valoare militară. Se 
gândea deja la abdicare, când von Roon i-a atras atenţia 
asupra lui Bismarck, pe atunci ambasador la Paris, ca sin- 
gurul om capabil să rezolve criza constituţională (1862). 
Bismarck, care era total de acord cu părerile regale privind 
necesitatea unei armate puternice, a ştiut să-i redea curaj 
stăpânului său, spunându-i că, riscându-şi chiar coroana, 
el va muri ca un adevărat prusac pentru „drepturile statu- 
lui“. Numit prim-ministru, Bismarck a supus Prusia timp de 
patru ani unui regim dictatorial, opunând cu succes autori- 
tatea regelui responsabil şi a raţiunii statale jocului mize- 
rabil al majorităţilor parlamentare, multumindu-se să 
convingă Camera nobililor să voteze bugetul. Aceasta i-a 
adus lui Bismarck o imensă nepopularitate, dar unealta 
atât de necesară a putut fi astfel creată. 


Ajuns la putere, Bismarck nu a pierdut din vedere politica 
externă, îmbogăţind-o cu concepţiile unui diplomat al vechiului 
regim, insensibil la pasiuni naţionaliste şi la militarism, supus 
imperativelor raţiunii de stat. În privinţa Austriei, era el oare decis 
încă din 1863 pentru ruptură? Poate că a căutat cu sinceritate o 
cale de înţelegere pe o bază conservatoare şi legitimistă; dar nu 
se temea de această ruptură şi şi-a adaptat politica şi în funcţie 
de această eventualitate. La Paris, a sondat simpatiile lui 
Napoleon al III-lea. Promiţând ajutorul său împotriva răzvrătiţilor 
polonezi, şi-a asigurat neutralitatea ţarului. În 1863, când Austria 
a convocat la Frankfurt un Congres al prinților germani pentru 
reglarea problemei federale, el a provocat în mod brutal eşuarea 
proiectului, refuzând aderarea Prusiei. În acelaşi timp, Prusia 
semna cu Franţa un tratat comercial care anunţa un regim de 
tarife diferenţiate, acordate până atunci doar Austriei, şi se 
opunea încă o dată eforturilor făcute de rivala sa pentru a recon- 
stitui Zollverein-ul pe o bază a Marii Germanii (1864). 

În acelaşi timp, înainte de a-şi lovi adversarul, Bismarck a 
căutat să-l discrediteze cu abilitate. Prilejul oportun va fi proble- 
ma ducatelor Sleswig şi Holstein — legate până atunci de regele 
Danemarcei printr-o uniune personală. Problema avea un dublu 
aspect, de ordin naţional şi de ordin succesoral: aici trăia o po- 
pulatie majoritar germană; ameninţată la moartea regelui 
Frederic al Vil-lea cu o constituţie comună cu cea a 
Danemarcei, aceasta se pronunţă nu pentru moştenitorul direct, 
Christian de Glücksburg, ci pentru un print german înrudit mai 
de departe, ducele de Augustenburg, dar numai cu consimtä- 
mântul Dietei de la Frankfurt. 

intervenind în acel moment, Bismarck a reuşit să înlocu- 
iască Dieta printr-o acţiune comună a Prusiei şi Austriei, care, 
după o campanie foarte rapidă, au impus Danemarcei cedarea 
ducatelor. Acestea însă, în loc să fie date ducelui de 
Augustenburg, au fost împărţite prin Convenţia de la Gastein 
(1865) între cele două mari puteri: Holstein a revenit Austriei, 
Sleswig şi frumoasa radă Kiel, Prusiei. Este evident că, dacă 
Prusia suscitase o profundă mânie, Austria, asociindu-se cu ea, 
avea să piardă în mare parte simpatia germanilor. 

Mai mult, Bismarck a ştiut să facă din Convenţia de la 
Gastein o maşină de război de care se putea folosi oricând. 
Asigurându-se de neutralitatea împăratului francez la Biarritz şi 
semnând tratatul de alianţă cu tânărul regat al Italiei, a pretins 
că proasta administrare a Holsteinului de către Austria făcea ca 
Prusia să fie datoare să-l anexeze; în acelaşi timp, lansa un 
proiect de reformă federală din care Austria era exclusă. Casus 
bell#5 fusese găsit. În 14 iunie 1866, Dieta, la cererea Austriei, 
ordona mobilizarea împotriva Prusiei, cu o minimă majoritate, 
ce-i drept. Este cunoscută fulgerătoarea campanie din Boemia; 
după ce micile armate hanovriene şi bavareze au fost anihilate, 
fără a-şi fi putut concentra trupele, generalul Moltke a obţinut la 
Sadowa zdrobirea Austriei (3 iulie), care a cerut un armistițiu. 

De atunci, în urma atitudinii lui Napoleon al III-lea, care se 
mulțumea cu o mediere pacifistă, crezând un timp într-o Germanie 


45 Pretext pentru declanşarea unui război. 

împărţită în trei tronsoane — ideea himerică a Triadei —, Bismarck a 
fost liber să organizeze Germania după cum a vrut. Fără îndoială, 
cu ocazia negocierilor de la Nikolsburg, el a refuzat, în ciuda insis- 
tentei lui Wilhelm, să-l invadeze pe cel învins, nepretinzând nici o 
cedare de teritorii. În schimb, cerea alipirea la Prusia a Hanovrei, 
Hessei, Frankfurtului, ducătelor daneze, ale căror populaţii nu fuse- 
seră consultate; împreună cu statele de la nord de Main el a orga- 
nizat apoi acea Confederafie a Nordului care urma să fie embrionul 
viitorului Imperiu german. În ceea ce priveşte statele din sud, ele au 
fost invitate să semneze tratate de alianţă militară care le plasau 
armatele, în caz de război, sub conducere prusacă. În cele din 
urmă Zollverein-ul a fost transformat într-un Parlament vamal. 

Avea să se încheie opera de unificare prin excluderea 
Austriei? Bismarck nu era de această părere. Într-adevăr, 
opoziţia din sud nu era nici pe departe rezolvată: în 1868, 
Parlamentul vamal a respins o moţiune în favoarea unităţii. În 
special la München, opinia catolică se temea de formarea unui 
mare stat protestant, iar poporul detesta militarismul prusacilor, 
brutalitatea lor autoritară şi birocratică. Cu excepţia Badenului, 
ideea unitară se lovea peste tot de o neîncredere latentă în pri- 
vinta Prusiei. lar Bismarck considera că pentru a înfrânge aces- 
te rezistenţe se impunea un război naţional. Şi împotriva cui 
avea să fie el îndreptat? Împotriva „duşmanului ereditar“, ale 
cărui pretenţii asupra Renaniei au fost evidente din momentul 
crizei diplomatice din 1840. Războiul împotriva Franţei repre- 
zenta pentru Bismarck un mijloc sigur de a încheia şi a cimenta 
unitatea germană. Patria va trece prin suferinţe comune şi va 
înregistra un succes comun. 

În acest timp, Napoleon al III-lea tocmai se angajase într-o 
politică a compensatiilor, a „bacşişurilor“, după cum s-a spus, 
care putea fi prezentată opiniei germane drept o serie de 
provocări. Drept răsplată a neutralității sale binevoitoare după 
luptele de la Sadowa, el a început prin a-i cere lui Bismarck teri- 
toriile bavareze de pe malul stâng al Rinului, cu Mainzul, ceea 
ce a avut drept consecinţă orientarea spre Berlin a prinților ger- 
mani din sud. Neavând un succes mai mare pe lângă Belgia, 
diplomaţia imperială s-a îndreptat în cele din urmă spre 

Luxemburg: Napoleon ar fi dorit să cumpere acest ţinut, pose- 
siune personală a regelui Olandei, dar parte integrantă a fostei 
Confederații germanice, a cărui capitală era ocupată de o gar- 
nizoană prusacă. Fără a se opune în principiu acestui proiect, 
Bismarck a ştiut să încurce lucrurile, astfel încât în presa ger- 
mană au apărut o serie de articole incendiare. După o perioadă 
tensionată, o Conferinţă internaţională a decis evacuarea de 
către prusaci şi dărâmarea fortăreței Luxemburgului, ţara 
rămânând neutră, sub garanţia Puterilor (mai 1867). Dar rezul- 
tatul dorit de Bismarck fusese obţinut: proastele sentimente faţă 
de Franţa ajunseseră la paroxism, iar patriotismul german era 
ridicat în slăvi. Apropierea dintre Franţa şi Austria, care fusese 
schitatä începând din 1867 şi care nu se transformase într-o 
alianţă veritabilă, învenina şi mai mult situaţia, generând în 
Germania o teamă persistentă la ideea unei coaliţii. 

În faţa unui conflict pe care-l socotea inevitabil, Bismarck 
aştepta momentul potrivit. Ocazia căutată a găsit-o în candi- 
datura unui prinţ al casei de Hohenzollern la tronul Spaniei: 
francezii au simţit imediat ameninţarea restaurării Imperiului lui 
Carol Quintul. Pentru început, candidatura a putut fi îndepărtată. 
Dar la Paris, în jurul împărătesei46 exista un partid care, din 
raţiuni dinastice, dorea războiul, sau măcar un succes de pres- 
tigiu. Când guvernul francez a cerut — inadmisibil — ca o aseme- 
nea candidatură să nu se mai repete în viitor, Bismarck a reali- 
zat ruptura necesară: de acord cu Moltke şi von Roon, el a 
transformat textul unei telegrame a lui Wilhelm către primul său 
ministru, prin care regele Prusiei refuza în mod ferm, dar curte- 
nitor, cererea de garanţii din partea francezilor (13 iulie 1870). 
Telegrama de la Ems a avut efectul scontat: şase zile mai târ- 
ziu, declaraţia de război era notificată la Berlin. Astfel, Bismarck 
obținea ca războiul să aibă un aspect defensiv pentru Prusia, 
ceea ce îi era absolut necesar pentru a se bucura de concursul 
statelor germane. În fapt, dispăruseră şi îndoielile care mai 
puteau exista în legătură cu atitudinea statelor din sud: întreaga 
Germanie făcea un bloc în jurul Prusiei. 


46 Împărăteasa Eugenia (1826-1920), soţia lui Napoleon al III-lea. 

Războiul franco-german i-a permis lui Bismarck să-şi 
desăvârşească opera de unificare. După victoria de la 
Sedan (2 septembrie 1870), statele din sud au început 
negocieri cu Prusia pentru strângerea legăturilor federale. 
Ele au fost conduse cu abilitate de Delbrück, consilierul lui 
Bismarck, care a ştiut să le izoleze de Bavaria, revendică- 
rile lor teritoriale, destinate a stabili comunicarea cu Palati- 
natul bavarez, putând părea îngrijorătoare. El a obţinut ast- 
fel, ca bază de discuţie, Constituţia Confederaţiei de Nord. 
Dar şi după acest succes s-a izbit de exigenţele Bavariei, 
care ţinea la menţinerea principiului federativ şi la o 
preşedinţie care să alterneze cu cea a Prusiei. Ultimele 
rezistenţe au fost înfrânte atunci când Bismarck, flatând 
romantismul lui Ludovic al II-lea, i-a sugerat să fie el, glo- 
riosul Wittelsbach, cel care să îi ofere lui Wilhelm | coroana 
imperială. Acesta din urmă a consimţit cu destule reticente 
să primească funcţia imperială, într-atât socotea titlul său 
de rege al Prusiei superior celui de împărat german: cu 
toate acestea, proclamarea noului imperiu — în cadrul unei 
ceremonii reci, dar impunătoare — a putut avea loc la 
Versailles, în 18 ianuarie 1871. Pentru a nu leza particula- 
rismele încă bănuitoare, Bismarck promisese că Alsacia şi 
Lorena, smulse Franţei prin Pacea de la Frankfurt (mai 
1871), aveau să devină „pământ al imperiului“, şi nu dome- 
niu prusac, deci proprietate comună a întregii Germanii. 


Care a fost organizarea concepută de Bismarck pen- 
tru acest „al doilea Reich“, al cărui adevărat fondator era? 

În această privinţă, Constituţia Confederaţiei de Nord, 
redactată în 1867, o prefigurează pe cea care, votată de 
Reichstag, va fi promulgată pentru Germania, în 16 aprilie 
1871. Şi una şi cealaltă aveau la bază o serie de compro- 
misuri care confereau Reichului bismarckian un caracter 
deosebit. 

Mai întâi, un compromis între vechiul paricularism şi uni- 
tarismul centralizator. Bismarck a rămas pe tot parcursul vieţii 
sale, chiar şi atunci când a fost considerat un revoluţionar de 
către junkerii indignati, un prusac în toate puterea cuvântului: a 
dorit unitatea pentru Prusia şi gândindu-se la Prusia. Deci 
Prusia nu s-a contopit în Reich, aşa cum se dorea în 1848; de 
fapt, ea era cea care îşi impunea directivele întregii Germanii. 
Regele Prusiei devenise, din 1867, preşedintele Confederaţiei şi 
împărat german, din 1871, iar primul-ministru avea funcţia de 
cancelar. În fine, guvernul Imperiului, prezidat de cancelar, se 
ocupa de diplomaţie, război, justiţie, căi de comunicaţie, poştă, 
comerţ şi vămi. Cu toate acestea, Germania rămânea un stat 
federal (Bundesstaat), compus din douăzeci şi cinci de state 
suverane, fiecare păstrându-şi propria constituţie şi propriile 
legi, autoritatea dinastiilor sau cea a pariciatelor fiind protejată 
de un Consiliu federal (Bundesrat): acesta era expresia reală a 
suveranitätilor federale integrate în suveranitatea Reichului. 
Bismarck a dorit, fără îndoială, să păstreze cadrul istoric în care 
s-au dezvoltat statele germane. Atâta doar că, în acest compro- 
mis, el pune accentul pe unitarism, al cărui garant îl reprezenta 
pentru el puterea prusacă: Prusia, prin numărul de reprezentanţi 
în Bundesrat, prin autoritatea asupra cadrelor administrative şi 
militare, impunea de fapt politica Imperiului. 

A mai existai apoi un compromis între principiul monarhiei 
absolute de drept divin şi liberalismul occidental. Din 1866, când 
se punea problema eiaborării unei constituţii pentru Confe- 
deratia de Nord, Bismarck a renunţat la conservatorismul intran- 
sigent al nobililor prusaci. Filosoful Stahl l-a învăţat că monarhia 
creştină nu este legitimă, decât dacă guvernul acceptă să cola- 
boreze cu aleşii naţiunii. Deşi partenerii săi poiitici au fost scan- 
dalizati, i s-a părut necesar să integreze în stat noile clase cre- 
ate de industrializarea Germaniei: marea burghezie, ca şi 
inevitabilul său satelit, proletariatul. El considera foarte necesar 
să le creeze acel organism în care, alături de aristocrație, să-şi 
facă auzite giasurile şi să-şi exprime revendicările legitime. 
Astfel, în 1867, el a impus un Reichstag aies prin vot universal 
care, din 1871, va intra în constituţia imperială: acesta va fi 

destinat, în concepţia sa, să-i facă cunoscute guvernului intere- 
sele naţiunii; va fi acea „bogată orchestră“ care îi va transmite 
toate rezonantele populare; va reprezenta, în faţa monarhului, 
toate energiile germane, pe care trebuie să le înţeleagă, pentru 
a le uni apoi într-o sinteză puternică şi vie. În schimb, era bine 
stabilit că acest Reichstag nu va guverna: căci este de neconce- 
put regimul parlamentar în statul Hohenzollernilor. Reichstag-ul 
nu poate, printr-un vot de neîncredere, să răstoarne cancelarul, 
nici pe cei şase secretari de stat — simpli funcţionari —, căci res- 
ponsabilitatea ministerială nu există. Liberalismul lui Bismarck 
era deci esențialmente corporativ: cancelarul nici nu se gândea 
să le ofere indivizilor o armă împotriva abuzurilor puterii; se 
punea doar problema reprezentării diverselor grupări de 
interese, pentru ca acestea să-şi poată aduce contribuţia la pu- 
tere. Cu alte cuvinte, Reichstag-ul avea să devină un instrument 
al guvernării. De altfel, după cum erau împărţite circumscripțiile 
electorale, guvernul putea controla foarte uşor operaţiunile de 
votare. În ceea ce priveşte marile partide politice, care reprezen- 
tau diversele pături sociale, ele trebuiau să aibă, în concepţia lui 
Bismarck, o alură disciplinară, cancelarul stabilind între ele com- 
promisurile necesare. În virtutea acestei politici realiste 
(Realpolitik), care trebuia să asigure satisfacerea nevoilor mate- 
riale, el credea că va putea obţine pasivitatea politică a naţiunii. 
Prin această a doua serie de compromisuri a fost menţinut 
accentul pe autoritatea monarhică. 


Care este sensul profund al realizării lui Bismarck? 

„Cancelarul de fier“ a considerat că burghezia ger- 
mană era incapabilă, prin propriile forte, să realizeze uni- 
tatea. De aceea el a persistat în tradiţia Hohenzollernilor 
şi a realizat unitatea pentru grandoarea monarhiei 
prusace, slujită de birocraţia şi armata sa. Cu toate aces- 
tea, în pofida conservatorismului extrem al opiniilor sale, 
el a trebuit, foarte de timpuriu, să înţeleagă aspiraţiile 
epocii sale şi să le transpună în forme care să corespundă 
evoluţiei istorice a Germaniei: sensibilitatea la realităţile 

lumii moderne i-a influenţat în modul cel mai profund 
opera (L. Gall). În afacerile publice, ca şi în viaţa sa par- 
ticulară, mulţumită în special bancherului israelit 
Bleichrâder7, cunoştea foarte bine valoarea banilor 
(F. Stern). De aceea a crezut de cuviinţă că nu trebuie să 
lase burghezia în afara acestei evoluţii, mai ales că libera- 
lismul său economic şi naţional era în deplină concordanţă 
cu monarhia autoritară, ale cărei câteva elemente influ- 
ente sustinuserä, încă din 1862, formarea Micii Germanii 
sub semnul liberului schimb şi, în consecinţă, excluderea 
Austriei din corpul germanic. El a fondat această bur- 
ghezie modernă în tradiţia disciplinară a Prusiei, bur- 
ghezie care-i furniza spiritul întreprinzător şi puterea de a 
înfăptui ceva. Începând cu anul 1866, marea burghezie, 
organizată într-un nou partid — partidul national-liberal —, a 
fost cea care l-a susţinut pe Bismarck. Oameni precum 
Simson, fost preşedinte al Parlamentului de la Frankfurt, 
Twesten, deputat al opoziţiei în Camera prusacă, şi istori- 
cul Sybel îşi susțineau acum cancelarul învingător: un 
semn că burghezia, sacrificându-şi aspiraţiile liberale, s-a 
raliat noului Reich. Alături de aristocrație, care continua 
să-şi promoveze oamenii în armată şi în înalta birocratie, 
ea a devenit acea clasă conducătoare în folosul căreia 
funcţiona puternicul organism politic creat de Bismarck. 
Totodată, tindea să se „feudalizeze“, pătrunzând prin 
căsătorii şi serviciul militar în rândurile nobilimii, căreia îi 
adoptase moravurile şi starea de spirit. 

Astfel, hegemonia prusacă apare, după 1871, ca o 
necesitate ineluctabilă: inteligenţa germană a capitulat în 
faţa ei. După Sadowa şi Sedan, ea nu numai că acceptă 
47 Unul dintre cei mai importanţi bancheri germani, care a impus, prin 
Bismarck, includerea în tratatul de pace de la Berlin a obligaţiei pentru 


statul român de a răscumpăra acţiunile societăţii ce construise căile 
ferate. 

victoria prusianismului, dar caută să discearnă o filosofie 
şi s-o impună în gândirea germană. Aceasta a fost pre- 
ocuparea lui Treitschke, care a predat douăzeci de ani la 
Universitatea din Berlin şi ale cărui opere sunt concepute 
pentru a glorifica politica lui Bismarck. El face apologia 
raţiunii de stat, a sacrificiului liber consimţit al fiecărui indi- 
vid în faţa puterii colective, a războiului ca şcoală a 
naţiunilor. Se poate observa o amară ironie la adresa li- 
beralismului occidental şi a viselor unei organizaţii inter- 
naţionale a păcii. Politica sa, publicată în 1899, se poate 
rezuma prin această formulă: „Dreptul este politica puterii 
bine înţeleasă“. 


Capitolul IV 


IMPERIUL GERMAN 
(1871-1918) 


Constituţia germană din 1871 poate fi definită ca o 
serie de compromisuri. Dar soliditatea acestor compro- 
misuri se regăseşte, în totalitate, în persoana cancelarului, 
stăpân al organizării imperiale, orchestrator al tuturor 
puterilor, responsabil cu politica generală în faţa împăra- 
tului. Atât timp cât Bismarck a trăit pentru a-şi apăra sin- 
gur opera, imensa construcţie a rezistat. Când omul provi- 
dential a dispărut, când guvernarea a încăput pe mâini 
nepricepute şi sub conducerea incoerentă a lui Wilhelm 
al II-lea, edificiul a început să se fisureze, iar Imperiul avea 
să ajungă într-o stare iremediabil dezastruoasă, în 1918. 

Căderea lui Bismarck, în 1890, a favorizat divizarea în 
două părţi a istoriei Imperiului german. 


1. Reichul Lismarckian (1871-1890) 


Compromisul federal nu i-a cauzat lui Bismarck difi- 
cultätile la care se aştepta. Istoria internă evolua cu regu- 
laritate, începând din 1871, în sensul unităţii. În timp ce 
rivalitätile dintre suverani păreau de domeniul trecutului, 
unitarismul avea de partea sa majoritatea partidelor politi- 
ce, deci pe cea a naţiunii, care, din instinct, înţelegea că 
viitorul aparţine unificării energiilor germane. De aceea, 
puterea centrală începea să intervină în domeniile în care 
statele aveau în principiu o legislaţie exclusivă; asistăm la 
dispariţia, în beneficiul mărcii, a monedelor regionale, la 
crearea unei Reichsbank4, la perfecţionarea aparatului 


48 Banca Imperiului. 

administrativ si militar: serviciul militar obligatoriu tindea să 
unifice populaţiile Reichului. În ceea ce o priveşte, Prusia 
pretindea să nu se sacrifice pentru această tendinţă unifi- 
catoare: fără îndoială Bismarck a impus nobililor câteva 
concesii referitoare la drepturile lor în justiţia şi poliţia de 
pe propriile domenii. Dar mentalitatea juridică şi birocra- 
tică a Prusiei a fost cea care a creat Germania modernă, 
iar Bismarck nu a favorizat unitarismul, decât în măsura în 
care îi asigura conducerea Imperiului. 

În primul plan al vieţii politice apar acum conflictele 
între partidele care luptă pentru putere. Va menţine oare 
Bismarck, conform concepţiei sale, compromisul între 
absolutismul monarhic şi liberalismul parlamentar? Va 
putea el obţine de la partide integrarea în Reich a marilor 
forţe sociale pe care acestea le reprezentau? 

În anii Imperiului, patru partide au jucat un rol esenţial 
pe scena politică. 


Partidul conservator, care, în 1871, avea pentru cancelar 
sentimentele nutrite de obicei faţă de un transfug, domina la est 
de Elba, în ţări cu întinse proprietăţi. Ofițerii prusaci şi înalta 
birocratie proveneau din clasa aristocratică — ceea ce dădea o 
putere considerabilă conservatorilor. Prin tradiţie, ei erau atasati 
prerogativei regale, armatei, Bisericii luterane, alianţei tronului şi 
altarului. Din punct de vedere economic, tindeau să aibă în 
vedere interesele ţăranilor, adoptând, în consecinţă, un program 
protectionist. Gruparea de stânga din acest partid, Deutsche 
Reichspartei, mai puţin intransigentă, a acceptat întru totul 
Constituţia din 1871. 

În faţa lor, nafional-liberali, grupaţi într-un partid din 1867 şi 
constituind de atunci majoritatea pe care se sprijinea Bismarck, 
reprezentau interesele marii burghezii. Statul lor major era for- 
mat din neoprusaci (chiar din hanovreni raliati, asemenea lui 
Bennigsen) sau din germani din sud (Baden, Wurtemberg). In- 
dustriaşii, comercianții, profesorii universitari erau mai degrabă 

nationalisti decât liberali, preocupaţi în special de libertăţile eco- 
nomice şi de aparențele parlamentare. Ei erau în mod categoric 
liber-schimbişti. Aripa lor stângă, „progresiştii“, moştenitori ai li- 
beralismului din 1848, dispersaţi în câteva oraşe (în Königsberg, 
de exemplu), nu reprezenta decât o minoritate de intelectuali, 
fără nici o autoritate. 

Centrul catolic, care şi-a făcut apariţia ca partid în 1871, era 
una dintre cele mai originale creaţii ale politicii germane. În timp 
ce partidele germane reprezentau din ce în ce mai mult grupări 
sociale şi interese materiale, Centrul apăra un principiu ideal: 
cel al religiei catolice într-o ţară pe jumătate protestantă. În 
Prusia se constituise un partid catolic în timpul Revoluţiei de la 
1848, şi acesta pusese accentul pe libertăţile necesare ale 
Bisericii în stat. În 1850, revendicările sale pătrunseseră în 
Constituţia prusacă, şi, în toată Germania, catolicii obţinuseră 
un ansamblu de concesii care asigurau pe deplin independenţa 
necesară în practicarea cultului. Cu excepţia apărării intereselor 
catolice, Centrul nu avea de fapt un program politic şi social, 
căci cuprindea membri aparţinând celor mai diverse straturi 
sociale: mari seniori catolici din Silezia, aristocrați bavarezi, 
populaţii industriale şi rurale din valea Rinului. Dar această 
diversitate îi permitea să se orienteze cu uşurinţă când la dreap- 
ta, când la stânga. 

Social-democraţia nu reprezenta, în 1871, în Reichstag, 
decât o infimă minoritate, care va juca însă curând un rol impor- 
tant. Primul partid socialist — Asociaţia Generală a Muncitorilor 
Germani — a fost întemeiat, în 1863, de către Lassalle. El a 
dezvăluit cruzimea legii rezistenţei“? şi a proclamat necesitatea 
luptei de clasă, opunându-se burgheziei liberale, care, împreună 
cu economistul manchesterian Schultze-Delitzsch, încerca la 
acel moment să organizeze cooperative de consum şi de credit 
în folosul clasei muncitoare. Tendintele autoritare şi „mic-ger- 
mane“ ale lui Lassalle au fost folosite însă de Bismarck fmpotri- 
va mediilor burgheziei liberale cu care se afla atunci în conflict; 


49 Teorie conform căreia salariul muncitorului nu poate depăşi minimul 
nevoilor de trai. 

în urma convorbirilor cu Lassalle, s-a gândit, în speranta de a 
zdrobi opoziţia, să acorde votul universal. Cu toate acestea, 
după moartea lui Lassalle (1864), tendinţele marxiste, reprezen- 
tate în Germania de Bebel si Liebknecht, au ajuns să fie domi- 
nante. Deşi cei doi conducători, care protestaseră împotriva 
anexării Alsaciei şi Lorenei, fuseseră condamnaţi, în 1872, la doi 
ani de temniţă, propaganda lor continua. Când la Congresul de 
la Gotha (1875) s-a înfăptuit unirea celor două grupări socialiste, 
aceasta a favorizat tendinţa revoluţionară, internationalistä şi 
materialistă, cu toate că — şi acest lucru trebuie recunoscut — 
revendicările practice ale partidului au fost foarte moderate, iar 
metodele violente repudiate provizoriu. Datorită ziarului său, 
Vorwärts, şi unei prese bogate, social-democraţia avea o 
influenţă tot mai mare asupra maselor de muncitori şi a 
mic-burghezilor. 


În privinţa partidelor politice, punctul de vedere al lui 
Bismarck era indiferent faţă de orice dogmatism: el vedea 
în acestea mijloace de guvernare. Era decis să-şi aleagă, 
dintre ele, majoritatea, făcând alianţe provizorii după 
bunul său plac. Politica lui se baza pe compromisuri de 
moment şi pe majorităţi care puteau fi înlocuite. Dar el ştia 
foarte bine că atât conservatorii, cât şi naţional-liberalii 
sunt partide de guvernământ — expresie a acelei oligarhii 
conducătoare care avea în mâini destinele Reichului — şi 
că va trebui să lupte: împotriva Centrului pe plan confe- 
sional, iar împotriva social-democratiei pe plan social, 
pentru a integra în Reich catolici şi muncitori. Lupta 
împotriva catolicismului politic şi socialismului revoluţionar 
a fost predominantă în ultimii douăzeci de ani ai vieţii sale 
politice. 


Din 1871 până în 1878, guvernarea lui Bismarck s-a sprijinit 
pe partidele national-liberale. Apelând la tendinţele liberale şi 
anticlericale ale acestui partid, el putea lupta împotriva 


59 


confesionalismului roman şi începe, după spusele naturalistului 
Virschow, lupta împotriva obscurantismului, Kulturkampf 5. De-a 
lungul carierei sale politice, Bismarck nu a încetat să se 
izbească de catolicism. Ştia foarte bine că întotdeauna catolicii 
s-au rugat pentru izbânda austriacă şi că au rămas în străfun- 
dul sufletului federalişti, adversari ai hegemoniei prusace; că 
susțineau revendicările minorităţilor nationale, alsacieni şi 
polonezi; că, organizaţi exemplar din punct de vedere social şi 
influenţaţi de ideile episcopului din Mainz, Ketteler, proiectau 
uniunea sindicală şi cooperatistă a muncitorilor sub egida 
Bisericii şi că, din această cauză, aveau o influenţă prea mare 
asupra multor spirite; şi, în fine, ştia că, fiind partizani ai ultra- 
montanismului$!, ei se consideră abia în al doilea rând cetăţeni 
germani. Pe de altă parte, Bismarck a fost nemulţumit de recen- 
ta pretenţie a Centrului catolic de a-l antrena într-o cruciadă 
pentru reînfiinţarea puterii pământeşti a papei, care tocmai fuse- 
se distrusă (1870). Conciliul de la Vatican şi proclamarea infaili- 
bilitäti pontificale au iscat scânteia: Bismarck i-a protejat, 
într-adevăr, împotriva anatemelor ecleziastice pe profesorii 
„vechi-catolici“ care, împreună cu un canonic, Dôllinger, res- 
pingeau noua dogmă. Din 1871 până în 1875, a obţinut din 
partea Landtag-ului prusac sau a Reichstag-ului votarea unei 
serii de legi — legile din mai-— al căror autor era ministrul Cultelor, 
Falk, ce limitau privilegiile şcolare ale Bisericii şi numărul de 
mănăstiri, obligându-i pe viitorii clerici să studieze în univer- 
sitätile de stat, care laicizau starea civilă şi îi expulzau pe iezuiţi. 
Intenţia lui Bismarck era să-i ia Bisericii armele cu care acţiona 
asupra constiintelor, pentru a le da statului; nu era vorba de ani- 
hilarea religiei creştine, ci de a convinge catolicismul că legea 
are o suveranitate indiscutabilă. Conflictul a căpătat un caracter 
foarte violent: au fost rupte legăturile cu Roma, arhiepiscopul de 
Posen a fost întemnițat; în 1875, din douăsprezece episcopate 
din Prusia, opt erau vacante; arhiepiscopul din Breslau a trebuit 
să se refugieze în Austria, iar cel din Köln, în Olanda. 


50 Lupta spirituală (în sensul de revoluţie, înnoire spirituală şi culturală). 
51 Catolicism intransigent. 


60 


În acest timp, în Reichstag, cancelarul întâmpina o foarte 
puternică opoziţie, condusă de hanovrezul Windthorst. Pe de 
altă parte, Bismarck rănea sentimentele religioase ale regelui şi 
ale unei mari părţi a nobilimii din Prusia. El, care declarase că 
„nu va merge la Canossa'52, considera acum că nu era cazul să 
înrăutăţească lucrurile şi că era mai bine să colaboreze cu 
adversarii săi. Înscăunarea unui nou papă, Leon al XIII-lea, mai 
împăciuitor, a facilitat această evoluţie (1878). Progresiv, legile 
din mai au prins să nu mai fie aplicate: din Kulturkampf n-au 
mai rămas în vigoare decât căsătoria civilă şi expulzarea 
iezuiţilor. 

Anumiți istorici au susţinut că Kulturkampf se încheiase prin 
victoria catolicismului: în fapt, Centrul ieşise mai puternic din 
această lungă criză şi avea să ocupe un loc de prim rang în 
politica germană. În schimb, trebuie recunoscut faptul că 
Bismarck a reuşit să organizeze raporturile Bisericii cu statul, 
astfel încât să menţină suficient drepturile statului, dar într-o 
manieră liberală menită să satisfacă drepturile Bisericii şi să 
împace Centrul catolic şi particularist cu noul Imperiu. De fapt, 
el a reuşit să integreze marele partid catolic în Reichul 
Hohenzollernilor şi să facă din el un instrument fidel politicii sale. 
Tendintele Centrului aveau să se îmbine de acum înainte, în 
mod firesc, cu cele ale guvernului imperial; dacă este adevărat 
că puterea centrală îşi propunea să instituie arbitraje între 
diversele partide existente, ce era mai normal decât să-şi caute 
principalul punct de sprijin într-un partid a cărui linie de conduită 
rezulta tocmai dintr-un compromis făcut între tendinţele conser- 
vatoare şi cele democratice? 

Când s-a împăcat cu Centrul, Bismarck rupsese deja 
legăturile cu national-liberalii. Printr-o mişcare de basculare, 
care ilustrează perfect politica sa de compromis, el a socotit de 
cuviinţă să se ocupe de interesele agricultorilor germani, care 
cereau taxe proteciioniste. Pe de altă parte, national-liberali nu 


52 Castel în Italia, reşedinţa papei Grigore al VIl-lea, în faţa căruia 


împăratul german Henric al IV-lea a trebuit să se umilească, în 1077, 
pentru a obţine iertarea (în text, cu sensul că nu va ceda). 

păreau dispuşi să-i acorde în Reichstag legile restrictive care-i 
erau necesare în lupta împotriva socialismului revoluţionar. Ast- 
fel, după alegerile din 1878, el şi-a părăsit fosta majoritate pen- 
tru a se sprijini pe conservatori şi pe Centru. În urma unui aten- 
tat împotriva lui Wilhelm |, a obţinut din partea Reichstag-ului 
votul pentru o serie de măsuri care făceau imposibilă orice pro- 
pagandă a partidului social-democrat, al cărui stat major a fost 
nevoit să se mute în Elveţia. Dar nu-i era de ajuns să-i combată 
pe socialişti, vroia să le distrugă influenţa prin măsuri de pro- 
tectie socială. Efortul său se va îndrepta în direcţia atragerii 
claselor muncitoare, reluând vechea concepţie prusacă potrivit 
căreia prinţul, asemenea unui bun tată de familie, trebuie să 
vegheze la bunăstarea materială a supuşilor săi: Landrecht-ul53 
prusac nu admitea, într-adevăr, că se poate muri de foame în 
regat. Cu sprijinul unor anumiţi profesori socialişti — Wagner, 
Schmoller — şi al marilor industriaşi, cum ar fi baronul von 
Stumm şi magnatul de la Sarre, el va institui o politică a socia- 
lismului de stat: din 1883 până în 1890, s-a eşalonat votarea 
unei serii de legi de asistenţă socială a muncitorilor, legi ce orga- 
nizau Case de asigurări împotriva bolilor şi accidentelor şi Case 
de pensii pentru bătrâni şi infirmi. 

Astfel Germania a fost dotată cu o legislaţie socială 
remarcabilă, dar, din punct de vedere politic, rezultatul nu a fost 
la fel de fericit; muncitorii vor continua să voteze pentru 
social-democrati. 

În pofida succeselor sale incontestabile, nu trebuie ascuns 
nimic din fragilitatea şi artificialitatea concepţiei lui Bismarck. 


În ultimii ani ai guvernării sale, cancelarul începea să 
resimtă tot mai puternic precaritatea operei sale şi împot- 
molirea progresivă a politicii duse de el (L. Gall). Numai 
prin acrobatii ingenioase reuşea să menţină un Reichstag 
docil; de aceea se gândea, din ce în ce mai serios, să 
acţioneze în forță împotriva Parlamentului. La sfârşitul 
domniei sale îşi pierduse însă orice simpatie, chiar şi orice 


53 Legea prusacă (o ironie a autorului la adresa politicii lui Bismarck). 


62 


credibilitate, iar retragerea sa nu a provocat nici o emotie 
reală. După domnia lui Frederic al Ill-lea, de tendinţă libe- 
rală (1888), Wilhelm al Il-lea (1888-1918), dorind să 
guverneze singur şi neîntelegându-se cu el nici în privinţa 
politicii externe, nici a celei interne — acesta dorea să-şi 
consolideze dinastia câştigând de partea sa masele de 
muncitori şi arătând o atitudine mai fermă în privinţa 
Rusiei —, i-a cerut să demisioneze (1890), dar Bismarck îi 
lăsa o maşinărie care nu putea funcţiona decât cu ajutorul 
său. Noul împărat, deşi conştient de prerogativele şi 
sarcinile sale, ca şi de problemele de ordin tehnic cu care 
se confrunta economia epocii sale, dar nerăbdător, indis- 
cret şi impulsiv, dând dovada unei lipse de tact elementare 
(G. Röhl), nu era capabil să preia o asemenea moştenire. 
Istoria domniei wilhelmiene va fi cea a unei crize care nu 
putea duce decât spre o catastrofă. 


2. Reichul wilhelmian (1890-1918) 


De la războiul din 1871 până la cel din 1914, elemen- 
tul fundamental al puterii Reichului a fost, pe lângă 
creşterea populaţiei sale de la 41 la 67 de milioane, dez- 
voltarea industriei, comparabilă în mai multe privinţe cu 
cea a Statelor Unite. Epoca Bismarck fusese deja marcată 
de un progres considerabil al industriei, care, în ciuda 
crizei survenite în 1873 şi a unei anumite stagnări ce se 
prelungise până în anii '90, depăşise cu mult agricultura. 
Marcată de crize scurte în 1893, 1901, 1903 si 1913, înflo- 
rirea industriei îşi atinsese apogeul sub Wilhelm al II-lea. 
Acest avânt are explicaţii multiple: în primul rând bogăţia 
minieră a subsolului; apoi legătura strânsă dintre ştiinţă şi 
industrie, care a făcut posibilă dotarea fiecărei uzine cu 
laboratoare importante; îndrăzneala şi vederile înaintate 

ale unui patronat ambitios, realizând cele mai remarcabile 
tipuri de concentrare orizontală şi verticală; dezvoltarea 
Konzern-urilor si a cartelurilor; utilizarea unui corp de 
comis-voiajori care cunoşteau foarte bine gusturile şi 
nevoile clientelei străine; fuziunea stabilită între industrie 
şi marile bănci; în fine, rolul statului, care, prin înțelegerea 
dintre autorităţi şi iniţiativa privată, intervenea masiv în 
organizarea ştiinţifică si rationalizarea producţiei. Dar 
există, în mod evident, şi un revers al medaliei: activităţile 
creatoare riscă să fie stânjenite de propriul lor dinamism, 
iar dezvoltarea producţiei nu este posibilă decât prin 
descoperirea constantă de noi debuşeuri. În timpul erei 
wilhelmiene, exportatorii germani au avut succese 
deosebite pe piaţă şi au înlocuit uneori vechile puteri 
industriale, prin dumpings*. Dar putea fi menţinut la infinit 
acest progres? 

Acestei evoluţii a economiei îi corespundea o socie- 
tate cu conflicte tot mai puternice şi în care clasele con- 
ducătoare, în sânul cărora marea burghezie s-a substituit 
aristocrației funciare (de la care a adoptat moravurile şi 
starea de spirit prin căsătorii mixte), erau preocupate să-şi 
menţină preponderența, ca şi ordinea stabilită, împotriva 
unei mici burghezii pe care au ştiut s-o integreze cu suc- 
ces în statul monarhic şi împotriva unui proletariat indus- 
trial tot mai dezvoltat (nouă milioane în 1907) şi tot mai 
bine organizat. Germania din epoca wilhelmiană a lăsat 
multor observatori impresia unei ţări care s-a îmbogăţit 
prea repede, iar burghezia, care a profitat de această 
expansiune, a fost definită ca o clasă lipsită de un stil de 
viaţă, fără o gândire novatoare, fără tradiţie filosofică şi 
politică. Este un adevăr faptul că grupurile de presiune au 


54 Vinderea produselor sub preţul pieţei, pentru distrugerea con- 
curentei. 

avut o influenţă determinantă asupra partidelor politice, 
scoțând burghezia intelectuală (Bildungsbürgertum) din 
viaţa politică: elementele conservatoare au fost 
legate de Bund der Landwirtes5, iar liberalii, de ligile indus- 
triale (Zentralverband deutscher Industriellen, Bund der 
Industriellen). În ceea ce priveşte proletariatul, a fost şi el 
antrenat în această enormă muncă de înregimentare. 
Într-adevăr, el nu era foarte sărac în totalitatea lui; dar toc- 
mai această bunăstare relativă îl făcea să fie conştient de 
diferenţa din ce în ce mai mare între bogaţi şi săraci şi 
slăbea în el spiritul revoluţionar: revizionismul lui E. 
Bernstein, care a avut un mare ecou în mediile sindicale 
spre 1900, condamna teoria marxistă a evoluţiei crizelor 
economice, ca şi doctrina luptei de ciasă, punând accen- 
tul pe o politică pe deplin reformatoare. Revizionismul 
marca astfel o înclinare tot mai mare spre cooperarea cu 
statul, cu acel stat-providenţiai care, sub Wilhelm al II-lea, 
a perfecţionat legislaţia socială creată de Bismarck. Astfel 
s-a înfăptuit „integrarea negativă“ (D. Groh) a clasei 
muncitoare, a cărei stare materială se va ameliora, dar 
care, conform dorinţei claselor conducătoare, rămânea în 
afara societăţii şi a statului. 

Ne permite oare această evoluţie a societăţii să vorbim 
de o „cale specială“ (Sonderweg) urmată de politica ger- 
mană — diferită de cea pe care au mers Anglia şi Franţa —, 
care, în urma „demisiei“ burgheziei din 1848, a lăsat, până 
la sfârşitul celui de-al doilea Reich, puterea în mâinile 
claselor legate de o monarhie cu structură feudală şi s-a 
arătat neputincioasă în corelarea modernizării instituţiilor 
politice cu apariţia erei capitaliste? În perioada wilhelmi- 
ană, clasele conducătoare au optat, în mod incontestabil 
şi cu succes, pentru o politică imperialistă, spre a-i abate 

(ablenken) pe oameni de la preocupările materiale şi 
sociale; în cazul lor era vorba despre un „imperialism 
social“ (Sozialimperialismus) care situa politica externă în 
slujba menţinerii ordinii politice şi sociale amenințate, în 
apărarea căreia agrarienii protectionisti şi industriaşii 
expansionişti vor renunţa la divergentele economice, 
practicând „alianţa secarei şi a oţelului“ şi „adunând“ 
forţele conservatoare (Sammlungspolitik), practică uti- 
lizată deja de Bismarck şi reluată de succesorii săi 
(H.U. Wehler şi J. Kocka). Dacă este imposibil de pus sub 
semnul întrebării orientarea claselor conducătoare, care 
s-a prelungit până la sfârşitul Imperiului, este inexact să se 
vorbească despre un succes total: elementelor sociale ale 
partidelor conservatoare (pastorul Stôcker, Friederich 
Naumann) le-a fost imposibil să-şi apropie masele munci- 
toreşti căutând să le exalte patriotismul; dar, mai ales, în 
mediile socialiste şi liberale apar, la sfârşitul Imperiului, 
personalităţi eminente care nu mai permit caracteri- 
zarea de „popor de supuşi“, ci de „popor de cetăţeni“ 
(T. Nipperdey). 

Guvernarea lui Wilhelm al Il-lea se dovedea incapa- 
bilă, în condiţiile evoluţiei sociale, să asigure stabilitatea 
instituţiilor pe plan politic. Manevrat de consilieri irespon- 
sabili (Philippe von Eulenburg şi cercul „masculin“ al lui 
Liebenberg, Friedrich von Holstein) el era foarte vulnera- 
bil la presiunile concrete, uşor de manipulat în ciuda pu- 
terii sale aparente, de aceea se vorbeşte pe bună dreptate 
de o curte „bizantină“. Dintre succesorii lui Bismarck la 
Cancelarie — Caprivi, Hohenlohe, Bülow, Bethmann- 
Hollweg —, numai Bülow (1900-1909) avea o oarecare 
deschidere, dar nu şi autoritatea necesară pentru a exerci- 
ta o putere pe care Bismarck o crease după propria mă- 
sură. Majorităţile politice rămâneau efemere: tentativele 

de reformä pe plan social si financiar schitate de Caprivi, 
preocupat de a calma opozitia din Reich, au fost abando- 
nate de ministrul de Finanţe, Miquel, care a făcut să pre- 
domine Sammlungspolitik-uls6 forţelor conservatoare, 
având ca rezultat reinstaurarea unei legislații represive în 
privința sindicatelor şi a social-democratiei, justificată 
aparent prin greva docherilor de la Hamburg (1896-1897), 
dar oprită provizoriu, din 1899 până în 1907, de către 
ministrul de Interne Posadowski; dar în întregul său, 
Blocul — coaliţie a conservatorilor, national-liberalilor şi 
progresistilor împotriva Centrului catolic, ostilă expedițiilor 
coloniale — s-a dislocat, în 1909, din cauza reformei fis- 
cale, când elementele agrariene n-au acceptat creşterea 
impozitelor directe; în ajunul războiului, socialiştii şi libe- 
ralii, grupaţi în Hansabuna*, se opuneau grupării forţelor 
conservatoare care se reuniseră în „Cartelul forţelor pro- 
ductive“ (Kartell der schaffenden Stände). 

În aceste condiții, parlamentizarea regimului s-a dove- 
dit a fi imposibilă. S-ar fi crezut că după scandalul Daily 
Telegraph (1908) — în care, într-un interviu, Wilhelm al Il-lea 
declarase că le-a furnizat englezilor un plan de război 
împotriva burilor —, împăratul va fi obligat să remanieze 
instituţiile, dar incidentul nu a dus decât la căderea lui 
Bülow, acuzat că nu-şi sustinuse bine stăpânul. Afacerea 
de la Saverne (1913) — când un ofiţer german a avut o 
comportare brutală față de populaţia alsaciană — nu a 
zguduit nici ea guvernul: protestele Centrului şi ale social- 
democratilor au fost înăbușite din ordinul autorităţii militare. 
La drept vorbind, Reichstag-ul era incapabil să ia şi să 
exercite puterea. Importanţa dobândită de social-demo- 
cratie în ajunul Marelui Război, când, la alegerile din 1912, 


56 În sensul de grupare politică. 

devine cel mai important partid, demonstreazä existenta 
unei stări tensionate în interior, pe care cancelarul 
Bethmann-Hollweg, convins de necesitatea reformelor, nu 
o stăpânea pe deplin. Dar, pe de altă parte, partidele de 
stânga nu aveau suficientă experienţă politică pentru a răs- 
turna clasele conducătoare. Încrezător într-o revoluţie pre- 
zentată ca inevitabilă de principalii săi teoreticieni, precum 
Kautsky, partidul social-democrat, exceptând o facțiune de 
stânga condusă de Karl Liebknecht şi Rosa Luxemburg, nu 
se gândea s-o conceapă prin combaterea ordinii de drept. 

Nici pe plan extern Wilhelm al Il-lea nu a fost capabil 
să continue opera bismarckiană. Principala preocupare a 
marelui cancelar fusese menţinerea stării de izolare a 
Franţei: împreună cu Austria şi Italia el organizase împotri- 
va ei Tripla Alianţă (1882), dar, în acelaşi timp, printr-un 
tratat de reasigurare (1887), a ştiut să păstreze Rusia în 
sistemul său, în pofida intereselor divergente ruse şi aus- 
triece în Balcani. Era, fără îndoială, o politică dificilă, 
bazată pe un echilibru instabil, dar care lăsase Germaniei 
un loc predominant în Europa. Wilhelm al II-lea a compro- 
mis însă acest echilibru: încă din 1893 a permis 
înfăptuirea alianţei franco-ruse; prin programul său de 
construcţii navale şi-a îndepărtat Anglia, care se împacă 
cu Franţa (1904) şi formează Tripla Antantă. Eforturile 
împăratului de a rupe fie prin linguseli, fie prin intimidäri 
această reţea de alianţe au eşuat în totalitate. Izolată în 
Europa, Germania trebuia să se sprijine pe Austro- 
Ungaria, „strălucitorul ei secund“, prin care se lasă antre- 
nată în complicațiile balcanice şi, în cele din urmă, în 
război. Rezultatul a fost stârnirea de temeri în Europa, cu 
atât mai mult cu cât împăratul — spre deosebire de 
Bismarck, care mentinuse caracterul european al diplo- 
matiei sale — vorbea de „politica mondială“ (Weltpolitik) a 

Germaniei, preamärea misiunea sa colonizatoare (desi 
coloniile nu jucaseră decât un rol neînsemnat în economia 
germană), îşi manifesta dorinţa de expansiune în Africa, 
suscitând conflicte de o mare gravitate în Transvaal cu 
Anglia (1896) şi în Maroc cu Franţa (1905 şi 1911), deter- 
mina China să cedeze golful Kiao-Tcheu (1898) şi încerca 
să facă din Orientul Apropiat un protectorat german (con- 
cesionarea de către Turcia a căii ferate din Bagdad). 
Reacţiile europene stârnite de politica imperială au gene- 
rat în Germania ideea de încercuire, pentru care 
adevărata responsabilă era considerată Anglia. 

În faţa greutăților interne si externe, Imperiul avea o 
singură soluţie: dezvoltarea armamentului, care să asigure 
Germaniei cucerirea de noi pieţe şi, în acest mod, 
menţinerea producţiei industriale şi a prosperității mate- 
riale. Se ştie că puternica flotă de război, a doua din lume, 
a fost opera personală a lui Wilhelm al II-lea, îndeplinită de 
amiralul Tirpitz, secretar de stat la Marină; astfel, guvernul 
german îşi asuma riscul unui conflict cu Marea Britanie 
care, după eşecul negocierilor din 1912, se vedea împinsă 
către puterile Antantei. În ceea ce priveşte armata terestră, 
efectivele ei au crescut continuu şi şi-a perfecţionat arma- 
mentul, în special în domeniul aviaţiei şi al artileriei grele; 
noile credite cerute în 1912 şi în 1913 au fost votate de 
toate partidele germane, inclusiv de social-democrati, care 
fuseseră câştigaţi în prealabil prin crearea unui impozit pe 
averea dobândită. Pe plan militar, guvernul a putut deci să 
conteze pe majoritatea opiniei publice, care se preocupa 
mai mult de rolul pe care trebuia să-l joace Reichul în lume, 
de „locul sub soare“ la care avea dreptul, decât de cuceri- 
rea libertăţilor politice. Germania se obişnuia cu ideea că 
va trebui, într-un viitor apropiat, să susţină situaţia politică 
şi economică a ţării prin arme. 

De la încoronarea lui Wilhelm al Il-lea însă, clasele con- 
ducătoare tindeau să răspândească această propagandă pan- 
germană, care va permite, la momentul cuvenit, ca națiunea să 
consimtă la sacrificiile cerute de război. Dacă, într-adevăr, 
împăratul s-a dovedit incapabil să fie „conducătorul“ aşteptat, 
serviciile — birocraţia şi statul major — au rămas atotputernice. În 
special statul, major şi-a extins treptat funcţiile şi a invadat, înce- 
tul cu încetul, domeniul administratilor civile: conceptul de 
război total reclama, într-adevăr, acapararea tuturor resurselor 
materiale şi morale ale naţiunii; competențele sale au devenit 
universale. Statul major a rămas însă fidel doctrinei exprimate 
de Clausewitz la începutul secolului al XIX-lea, conform căreia, 
războiul nefiind decât o continuare a politicii sub alte forme, nu 
trebuie să existe nici inertie, nici stagnare, ci o creştere continuă 
a forţelor naţionale. După cum avea o politică ce se baza pe 
folosirea raţională a intimidării, statul major deţinea şi o filosofie 
a sa; autorul lucrării Viitorul nostru (1911), Friederich von 
Bernhardi, făcea apologia războiului, care, în opinia sa, este 
favorabil selecţiei celui mai puternic, exaltă facultăţile umane, 
distruge iluziile şi obligă poporul să-şi adune toate forţele şi să 
se dăruiască total, fără rezerve. Influenţa acestei ideologii a fost 
facilitată de amprenta militarismului asupra întregului societăţii 
şi de locul tot mai important ocupat de ofiţeri. 

Ansamblul acestor idei era cu atât mai de temut, cu cât, în 
urma interpretării deformate a biologiei, o facțiune a inteligenţei 
germane s-a orientat către o filosofie rasistă şi o religie de pură 
apartenenţă naţională. În această privinţă nu trebuie neglijat 
rolul lui Richard Wagner: el a fost cel care, fondând teatrul din 
Bayreuth, chiar în perioada marilor triumfuri ale unităţii ger- 
mane, i-a învăţat pe germani să comunice într-o aceeaşi religie 
naţională. Cu Siegfried, teatrul său s-a vrut o glorificare a rasei 
germane pure, fără teamă sau scrupule, care opunea forţa sa 
cuceritoare unei lumi corupte de avutie; cu Maeștrii cântăreți din 
Nümberg, o demonstraţie triumfătoare închinată gloriei artei 
germane; cu Parsifal, o invitaţie la reculegere religioasă pe 
lângă Sfântul Graal, sângele rasei germanice fiind destinat să 

regenereze umanitatea. Influentat de pesimismul schopen- 
hauerian, exprimat în Tristan prin aspiraţia sufletului către nir- 
vana, către Noaptea eliberatoare şi pacea deplină a morţii —, 
Wagner a ajuns la o doctrină de regenerare prin umanitatea ger- 
manică, dând operei sale o extraordinară putere de exaltare. 

În rândul unui public de credincioşi reculeşi, la Bayreuth 
s-a constituit primul for de cultură „rasistă“ din Germania. Cine 
se mai poate mira atunci că Houston Stewart Chamberlain, 
ginerele genialului compozitor, va crea teoria rasială a panger- 
manismului în lucrarea Fundamentele secolului al XIX-lea? Nu 
a învăţat el de la francezul Gobineau, oaspete obişnuit al 
Bayreuthului, că superioritatea tuturor marilor civilizaţii se 
datorează sângelui german? Chamberlain ştia că rasele nu sunt 
pure, aşa cum susţinuseră cu îndrăzneală Wilser şi Woltmann, 
referindu-se la nordici; dar el considera că Germania se poate 
înălța la puritate rasială, extirpând din ea însăşi principiul 
corupător, iudaismul. El credea că lisus nu era evreu, ci arian, 
că germanii, moştenitori ai învățăturilor sale, deţin adevărata 
formă a creştinismului. Ei vor trebui să elibereze omenirea de 
falsele Internaţionale, la originea cărora se află întotdeauna 
iudaismul: internationala catolică, cea capitalistă şi cea socia- 
listă. După Chamberlain, pangermaniştii aveau să speculeze 
asupra rolului jucat de Sfântul Paul în coruperea internă a 
creştinismului, asupra contribuţiei evreilor la edificarea sistemu- 
lui liberal, în fine, asupra importanţei intelectualilor evrei în ela- 
borarea lumii moderne. 

Această critică a Internationalelor se leagă foarte strâns de 
gândirea lui Nietzsche, a cărui influenţă a fost atât de puternică 
în acea perioadă. Desigur că Nietzsche ar fi protestat faţă de 
orice tentativă de apropiere a filosofiei sale de pangermanism, 
de care se delimitează, într-adevăr, prin ura sa faţă de politică şi 
de fanteziile rasiste. Dar, deformând sensul operei sale, nu 
s-ar putea invoca apologia pe care o făcea dorinţei de putere, 
disprețul faţă de nivelarea democratică şi faţă de pacifismul 
umanitar, ura sa faţă de creştinism, de religie şi de slăbiciunea 
milei? El a fost gânditorul care a propovăduit existenţa a două 

morale, cea a cäpeteniilor si cea a trupei, cea a stäpânilor si cea 
a sclavilor: un foarte bun argument pentru clasele 
conducătoare, dornice de a ţine masele într-o organizare disci- 
plinară. 

Aici trebuie menţionată acţiunea Ligii pangermanice 
(Alldeutscher Verband), fondată în 1891, sub influenţa unui 
număr de oameni de afaceri şi deputaţi de dreapta, şi condusă 
de H. Hasse şi H. Class. Scrierile acestei grupări preconizează 
încorporarea tuturor ţărilor de limbă germană în Germania, 
folosirea emigrației germane în scopuri imperialiste, îndreptarea 
spre Est; ei sunt influenţaţi de scrierile lui C. Frantz — unul din- 
tre adversarii Micii Germanii a lui Bismarck — referitoare la orga- 
nizarea federală a unei Europe de mijloc (Mitteleuropa), de cele 
ale lui P. de Lagarde, care defineşte „Biserica şi religia în funcţie 
de statul german“, de teoriile expansioniste ale geografului 
Ratzel şi ale istoricului Lamprecht. Care era influenţa acestei 
Ligi? Guvernul, căruia Liga îi punea pe umeri o sarcină dificilă, 
s-a arătat neîncrezător. De altfel, numărul membrilor săi nu a 
fost niciodată destul de mare, dar este neîndoielnic că ea se 
alinia părerilor unei părţi a claselor conducătoare şi, în special, 
ale corpului didactic. 


lată explicaţia pentru uşurinţa cu care a fost antrenată 
Germania în război, lucru pe care nu-l dorea în mod deli- 
berat, dar pe care l-a considerat un război „preventiv“, 
început într-un moment în care raportul de forţe îi era încă 
favorabil. Se pare că la izbucnirea războiului, după aten- 
tatul de la Sarajevo, în cumplita criză din iulie 1914, 
guvernul de la Berlin nu a căutat să împiedice 
desfăşurarea lui fatală. Dimpotrivă, dând Austro-Ungariei, 
a cărei alianţă o dorea cu orice preţ, undă verde în con- 
flictul său cu Serbia, el a riscat în mod conştient izbucnirea 
unui război care risca să cuprindă întreaga Europă. 

La drept vorbind, în ultimele zile ale crizei, nu 
Bethmann-Hollweg, care se temea pentru coroana 

Hohenzollernilor si supravietuirea Germaniei, ci statul 
major, care domina deciziile guvernantilor înşişi, gräbea 
războiul, deoarece planul elaborat cu mult timp în urmă de 
generalul Schlieffen prevedea anihilarea Franţei înaintea 
Rusiei, şi orice întârziere le-ar fi permis ruşilor să-şi inten- 
sifice pregătirile (F. Fischer). 

Războiul mondial a demonstrat în mod strălucit domi- 
natia claselor conducătoare asupra întregii vieţi germane. 
Ele au fost cele care şi-au impus în mod absolut, prin inter- 
mediul statului major, voinţa, nu numai faţă de Reichstag, 
ci şi faţă de împărat, considerat prea slab. În faţa lor, bur- 
ghezia şi proletariatul s-au arătat incapabile de a reacţiona 
şi, cu atât mai puţin, de a pune mâna pe putere înaintea 
unui dezastru spre care erau împinşi fără ştirea lor. 


Pe data de 4 august 1914, Reichstag-ul a votat în unanimi- 
tate creditele militare, chiar şi socialiștii, care doreau mai presus 
de orice înlăturarea „barbariei ruse“. De la începutul ostilităţilor, 
Parlamentul s-a retras, lăsând conducerea războiului în mâinile 
guvernului. Acesta s-a sprijinit pe Sfânta Uniune (Burgfriede), la 
câre s-au asociat intelectuali care, sub semnul „ideilor din 1914“, 
exaltau opoziţia spiritului german faţă de valorile occidentale şi 
condamnau, în numele noţiunilor de datorie, de ordine şi justiţie, 
ideologia din 1789. După ce eşecul de la Marna (septembrie 
1914) a generat un război de apărare pe termen lung, iar bloca- 
da navală a Angliei a obligat Reichul să se organizeze într-o 
economie de război, criza hranei, suferinţele de tot felul au 
provocat maselor o nemulţumire generală care a crescut pe 
măsură ce războiul se prelungea. Dar a fost o furie moderată 
care nu a reuşit să se exprime politic: partidele au rămas 
divizate în faţa unei clici care continua să întreţină iluzii 
ameţitoare şi să elaboreze programe de anexare, ale căror linii 
generale au fost fixate chiar de Bethmann-Hollweg în memoriul 
său din septembrie 1914: este manifestul marilor asociaţii ger- 
mane (martie 1915), care revendică Belgia, hotarul pe Meuse şi 

vaste teritorii de colonizare agricolă la est. Proiectul 
Mitteleuropei al lui Fr. Naumann (1915), care se baza pe 
organizarea unei uniuni vamale austro-germane, s-a izbit şi el 
de opoziţia pangermanistilor. Până la sfârşitul războiului, statul 
major a dorit să-şi menţină printre scopurile sale încorporarea 
Belgiei. Doar un mic grup de social-democrati, care a fondat, în 
1917, Partidul Socialist „Independent“, a ridicat problema dorin- 
tei de război a claselor conducătoare, în timp ce, în cadrul lui, 
Karl Liebknecht, animator al Ligii spartakiste, care încă din 1915 
refuzase să voteze creditele militare, a organizat manifestații 
agitatoare în marile oraşe. În ceea ce-l priveşte pe cancelar, el 
amăgea partidele, promiţându-le o reformă a sistemului elec- 
toral prusac, care refuza de altfel cu încăpățânare Landtag-ul, 
expresie a intereselor conservatoare. 

Euforia a durat tot timpul anului 1915, datorită marilor vic- 
torii de pe frontul rusesc, ce izgoneau duşmanul din Polonia, şi, 
după eşecul aliat de la Gallipoli, cuceririi Serbiei. Cu toate aces- 
tea, în 1916, situaţia internă a Reichului s-a agravat; el a trebuit 
să renunţe la războiul submarin, pentru a nu provoca ruptura cu 
Statele Unite; „strategia epuizării“ a eşuat la Verdun împotriva 
Franţei, care, în iulie, a putut chiar să atace în Picardia; bătălia 
navală de lângă coastele Peninsulei Jutlanda (bătălia Jutlandei) 
nu a reuşit să slăbească blocada; aceste eşecuri nu au fost 
compensate de cucerirea României, cu bogăţiile ei de grâu şi 
petrol. Dar când în Reich au apărut primele semne de slăbi- 
ciune, statul major a ştiut să-şi impună autoritatea în faţa 
împăratului, nevoit să încredințeze comandamentul suprem al 
armatelor mareşalului Hindenburg, asistat de Ludendorff 
(august 1916). Din acel moment, unitatea totală a puterilor s-a 
realizat în interesul celor doi şefi militari. Suprematia imperială 
s-a estompat; conducerea Reichului a fost abandonată de pu- 
terile constituţionale în mâinile generalilor, care au instaurat o 
adevărată dictatură. 

Nu poate fi negat faptul că Ludendorff a întărit într-un mod 
remarcabil apărarea Germaniei: el a organizat un amplu pro- 
gram de producţie de război şi mobilizarea efectivă a întregii 

populaţii, acordând în schimb muncitorilor comisii paritare de 
arbitraj; a provocat eşuarea dublei ofensive franco-engleze de la 
Chemin-des-Dames şi Artois (aprilie 1917); a accelerat descom- 
punerea armatei ruse. Dar, în calitatea lui de politician, el alerga 
în continuare după o himeră irealizabilă, pacea victorioasă, 
ascunzând în mod sistematic poporului german crudul adevăr. 
Toate puterile trebuiau să se încline în faţa statului major: când, 
pentru a calma agitația socialistă, în mesajul său de Paşte 
(aprilie 1917), Wilhelm anunţa apropiatul sfârşit al votului pe 
clase în Prusia, statul major a condamnat această „concesie fă- 
cută spiritului timpului“. Cancelarului, care s-a pronunţat cu timi- 
ditate în aceeaşi perioadă pentru o pace prin înţelegere, statul 
major i-a răspuns printr-un refuz categoric. În fine, în timpul verii, 
au fost respinse ultimele rezistenţe: în Reichstag, constatând 
eşecul războiului submarin, intrarea în război a Statelor Unite şi 
convins de viitorul abandon al Austro-Ungariei, deputatul 
Erzberger, susţinut de Centru si de social-democratie, a demon- 
strat necesitatea unei păci de compromis şi a pledat pentru for- 
marea unei majorităţi parlamentare coerente; Bethmann-Hollweg 
s-a mulţumit cu un răspuns evaziv; atunci, cei doi generali au 
plecat la Berlin şi au obţinut, sub ameninţarea propriei lor 
demisii, demiterea cancelarului (iulie 1917). Cu alte cuvinte, 
statul major a trebuit doar să vorbească, şi toată lumea i-a stat 
la picioare. El l-a impus şi pe succesorul lui Bethmann, incapa- 
bilul Michaelis. lar când acesta a fost răsturnat de Reichstag, tot 
statul major va fi cel care îl va desemna ca succesor pe Hertling 
(octombrie 1917). 

Încă o dată, victoria părea a justifica această uzurpare fără 
precedent a vieţii politice a statului german; în octombrie, arma- 
ta italiană a fost învinsă la Caporetto; în decembrie, au început 
negocierile cu Rusia bolşevică ce au dus la pacea separată de 
la Brest-Litowsk (martie 1918); astfel, au fost recuperate efec- 
tive importante care au permis declanşarea ofensivei din 
primăvara lui 1918, pe frontul occidental: în trei rânduri, în mar- 
tie în Picardia, în aprilie în Flandra, în mai la Chemin-des- 
Dames, armatele adverse au fost înfrânte. Dar la 24 iunie, pe 

când Germania mai avea încă atuuri puternice, secretarul de 
stat Kuhlmann a explicat Reichstag-ului că Germania nu va 
putea impune pacea doar prin forţa armelor, sugerând din nou 
necesitatea unui compromis. Marele Cartier a reacţionat puternic 
împotriva acestei declaraţii defetiste, cerând cancelarului demi- 
terea autorului ei. El mai dispunea încă în Vaterlandspartei58 de 
sprijinul tuturor forţelor conservatoare şi naţionaliste. 

Cu toate acestea, începând din 1917, lipsa de hrană şi sen- 
timentul că războiul nu aduce profit decât bogatilor generau o 
agitaţie populară care s-a materializat, în special după Revoluţia 
rusă din octombrie, prin greve care au adunat la Berlin, în ia- 
nuarie 1918, aproape 400 000 de muncitori, şi prin constituirea 
de consilii muncitoreşti după modelul sovietic. Deşi aceste greve 
nu au diminuat în mod semnificativ resursele necesare războiu- 
lui, armata nu mai dispunea nici de rezerve suficiente, nici de 
tancuri, nici de moralul necesar pentru a face faţă afluxului tru- 
pelor americane: după eşecul bătăliei de la Marna (iulie 1918), 
germanii au pierdut iniţiativa operaţiunilor; din 8 august, când a 
fost rupt frontul în Picardia, ei s-au retras de pretutindeni. Când, 
la sfârşitul verii, situaţia militară a devenit disperată, statul major 
s-a decis brusc să se retragă: el nu-şi va asuma responsabili- 
tatea înfrângerii. La 29 septembrie, la Spa, cei doi generali l-au 
anunţat pe împărat şi pe cancelar că totul este pierdut. Nu mai 
rămânea decât pregătirea unei soluţii îngrozitoare; în acest scop 
Ludendorff a sugerat ca un guvern parlamentar să preia des- 
tinele naţiunii. În acest moment dureros, în care totul era ireme- 
diabil compromis, dictatura militară a fost abandonată, iar 
democraţia, acceptată, sau, mai degrabă, impusă Parlamentului 
la cererea generalilor învinşi. Cabinetul parlamentar, prezidat de 
Max von Baden, în care intraseră şi centristul Erzberger şi 
socialistul Scheidemann, va duce povara înfrângerii şi va lichida 
falimentul: la 5 octombrie, el a înaintat preşedintelui Statelor 
Unite cererea de armistițiu. Şi în timp ce Ludendorff juca în con- 
tinuare un rol important (până la demiterea lui în 26 octombrie), 
invocând onoarea militară pentru a se refuza un armistițiu care 

nu i-ar permite Germaniei să mai intre în luptă, cei care 
denuntau de doi ani trufia sa nebunească au fost constrânşi să 
preia asupra lor umilinţa acestor negocieri penibile. 

Din acel moment, datoriile trebuiau plătite. Înfrângerea 
însemna pentru Germania în primul rând sfârşitul monarhiei; 
până în ultimele zile ale războiului, Wilhelm al Il-lea a crezut că 
poate conta pe fidelitatea anturajului său, dar la 30 octombrie au 
izbucnit revoltele în rândul echipajelor flotei, iar la 5 noiembrie, 
revolta a cuprins şi marile oraşe germane. Când împăratul s-a 
decis pentru aşteptata abdicare (9 noiembrie), Republica fusese 
deja proclamată la Munchen şi la Berlin, în timp ce se prăbu- 
şeau, fără nici un ecou, toate dinastiile germane. În acelaşi timp, 
au trebuit acceptate condiţiile aliaţilor, dar Erzberger, nu coman- 
damentul suprem, a fost cel care s-a dus la Rethondes pentru a 
semna armistițiul (11 noiembrie). Aliaţii au cerut evacuarea 
Franţei şi a Belgiei, ocuparea celor două maluri ale Rinului în 
principalele puncte de trecere, livrarea de arme şi materiale 
într-o cantitate suficientă pentru a face imposibilă orice nouă 
încercare de luptă a duşmanului. 


În mod incontestabil, Reichul a fost învins din punct de 
vedere militar. Tratatul de la Versailles (iunie 1919) va lua 
act de această înfrângere: Germania va fi constrânsă să 
facă noi concesii teritoriale — cedarea Poznanului şi a 
Sileziei Superioare Poloniei, crearea unui teritoriu la Sarre 
sub controlul Societăţii Naţiunilor; îi vor fi luate coloniile, 
armata îi va fi limitată la 100 000 de oameni, flota la şase 
cuirasate; îi vor fi impuse reparaţii costisitoare. Toate 
aceste condiţii vor avea însă o finalitate iluzorie. lluzorie, 
pentru că pacea s-a bazat în întregime pe acea falsă ideo- 
logie de origine americană, potrivit căreia Republica avea 
să reînnoiască poporul german, care nu a dorit războiul. În 
numele acestei ideologii, nu s-a schimbat nimic în statutul 
claselor conducătoare, care ar fi trebuit să fie răsturnate o 
dată cu Imperiul. Printr-o omisiune care va atârna greu 


77 


asupra viitorului, regiunea vitală Ruhr, cu minele şi 
canalele sale, a fost crutatä: solida industrie germană 
rămânea pe picioare la fel de puternică şi cu o libertate 
totală de mişcare. În ceea ce priveşte aristocrația 
moşierească, ea continua să stăpânească birocraţia şi 
armata, pe care se va grăbi să o reconstituie. Oligarhia 
dominantă va lăsa pentru moment puterea în mâinile unui 
Parlament şi se va folosi de partidele republicane; apoi, 
când inflaţia şi grelele încercări vor lovi masele germane, 
va considera că a sosit clipa în care putea prelua puterea 
şi reconstitui în folosul său un Reich mai puternic şi mai 
amenintätor ca niciodată. 

În aceşti termeni trebuie pusă problema, atât de des 
discutată, a „continuității“ în politica germană, de la 
Bismarck până la Hitler. 

Dacă nu se poate face o comparaţie între metodele de 
guvernare şi de represiune practicate în 1871 şi cele din 
1933, nu este mai puţin adevărat că aceleaşi clase sociale 
au continuat, în ciuda unor trecătoare abateri, să conducă 
statul; ele sunt cele care au fixat Germaniei acelaşi pro- 
gram de expansiune dominatoare; ele sunt cele care au 
refuzat în mod constant democratizarea regimului şi insta- 
larea unui adevărat guvern parlamentar. 


Capitolul V 
REPUBLICA DE LA WEIMAR (1918-1933) 


Revoluţia de la 1918 nu a însemnat de fapt decât o 
prăbuşire morală, un haos politic, o profundă zdruncinare 
psihică ce a urmat înfrângerii şi prăbuşirii Reichului. 
Masele germane, prost pregătite pentru această „victorie“ 
neaşteptată, îşi doreau pacea imediată, şi nu puterea. 
Înaintaşii mişcării revoluţionare — consilii ale soldaţilor 
care s-au înmulţit în urma propagandei ruseşti, în timpul 
ultimelor săptămâni ale războiului, socialişti independenţi 
şi spartakişti, partizani ai dictaturii proletariatului — nu con- 
stituiau decât o minoritate de elemente extremiste. Este 
evident că cea mai mare parte a naţiunii se temea în mod 
instinctiv de bolşevizare. Consiliile muncitoreşti şi cele ale 
soldaţilor, care îi animau pe delegaţii revoluționari 
(Obleute), au fost, în marea lor majoritate, conduse din 
nou de sindicatele social-democrate. 

În prezenţa unor elemente dezbinate, „Consiliul 
comisarilor poporului“, prezidat de social-democratul 
Friedrich Ebert, succesor al lui Max von Baden, a fost şi el 
împărţit: cuprindea trei socialişti majoritari (Ebert, 
Scheidemann, Landsberg) şi trei socialişti independenţi 
(Hasse, Dittmann, Barth). Echivocul era la ordinea zilei. 
Pe de o parte — prin proclamația din 12 noiembrie —, 
Consiliul anunţa democratizarea regimului şi înfăptuirea 
unui vast program social, care urma să ducă la formarea 
unei „comunităţi de muncă“ (Arbeitsgemeinschaft) între 
muncitori şi patroni şi care prevedea libertatea sindicală, 
convențiile colective şi ziua de lucru de opt ore. Pe de altă 
parte, Ebert, căruia-i repugna anarhia, era nevoit să con- 
teze pe birocraţia imperială, rămasă pe poziţii, ca şi pe 

statul major aflat sub comanda generalului Groener, decis 
să menţină disciplina militară: va apela la aceste forte 
împotriva extremiştilor. Şi chiar în momentul în care a 
anunţat victoria revoluţiei, guvernul nu a cerut ajutorul 
vechilor clase conducătoare, ci pe cel al acestor forţe, 
pentru a începe lupta împotriva socialismului revoluţionar. 
Republica, înfiinţată la începutul anului 1919, trebuia să 
suporte împovărătoarea ipotecă ce era constituită de pu- 
terea încă neexercitată a forţelor conservatoare menținute 
de social-democraţie. Guvernul Ebert nu a ştiut că poate 
exista şi o altă ieşire decât alternativa: bolşevizare sau 
alianţă cu reacţiunea. 


La început, extremiştii au avut câteva succese. La 23 de- 
cembrie, guvernul era pentru moment prizonier al revolutiona- 
rilor, iar generalul Lequis, însărcinat cu restabilirea ordinii, fu- 
sese copleşit de populaţia berlineză; pe 25, au fost ocupate 
birourile ziarului majoritar Vorwârts. Bavaria, condusă de socia- 
listul independent Kurt Eisner, s-a autoproclamat Republică 
Democrată şi Socială, în timp ce în alte părţi particularismul a 
renăscut sub lozinca Los von Berlin! Rupând atunci legăturile 
cu comisarii independenţi ai poporului şi în deplin acord cu 
GQG-ul de la Kassel, Ebert a încredinţat Comisariatul de Război 
lui Gustav Noske, cu misiunea de a scoate ţara din haos. Acest 
brandenburghez energic şi viclean a fost cel care, cu sprijinul 
armatei, a decis soarta revoluţiei, al cărei „călău“ avea să 
devină. El l-a încurajat pe generalul Märker să constituie, împre- 
ună cu elementele naţionaliste şi revanşarde ale armatei, acele 
„comandouri“ care au avut ca misiune păstrarea integrităţii 
Reichului şi abolirea anarhiei. 

Când a început „Săptămâna sângeroasă“ la Berlin, după 
destituirea de către guvern a prefectului de poliţie Emil 
Eichhorn, foarte popular pentru stânga, Noske a pus stăpânire 
pe oraş, în 12 ianuarie, iar după trei zile erau asasinați liderii 

spartakişti care tocmai înfiinţaseră Partidul Comunist German 
(KPD), Karl Liebknecht si Rosa Luxemburg. Noske a organizat 
expediţii punitive în marile oraşe prusace, pentru a dizolva so- 
vietele locale şi a-i executa pe conducători. În luna martie, o 
încercare revoluţionară a fost reprimată la Berlin. Noske a con- 
dus represiunea şi în celelalte state germane: în Bavaria, unde 
asasinarea lui Eisner a fost urmată de proclamarea unei 
Republici a Consiliilor şi a cărei capitală, Munchen, a fost ocu- 
pată în 3 mai după un masacru al luptătorilor revoluționari; în 
Saxonia, unde populaţia muncitorească a fost dezarmată. Cum 
se poate explica eşecul atât de rapid al spartakiştilor? Aceştia se 
bucurau de popularitate în rândul clasei muncitoare, dar, în 
majoritate tineri şomeri, nu aveau experienţă politică şi, în ciuda 
sfaturilor Rosei Luxemburg, ei s-au lăsat atraşi de cultul acţiunii 
pentru acţiune. Este incontestabil că majoritatea proletariatului a 
fost dezorientată de fărâmiţările interne care îi măcinau pe con- 
ducătorii revoluționari. 


Cu toate acestea, alegerile pentru Adunarea Naţio- 
nală (19 ianuarie 1919) au avut loc în condiţii de calm rela- 
tiv, înregistrând eşecul independentilor. Social-democraţii 
majoritari, care erau cei mai numeroşi, trebuiau să se spri- 
jine pe partidele burgheze pentru a guverna: Centrul şi 
democraţii. Constituţia, opera „coaliţiei de la Weimar“, a 
reluat, în termenii ei principali, compromisurile pe care se 
baza Germania imperială: ea menținea în fruntea statului 
un preşedinte cu puteri largi, ales pe o perioadă de şapte 
ani, care, în cazul unei crize a regimului, avea dreptul să 
conducă prin ordonanţe; chiar dacă responsabilitatea mi- 
nisterială față de Reichstag a fost introdusă în textul 
Constituţiei, ea nu va exista în atitudinea politică; în fine, 
principiul unităţii avea câştig de cauză asupra particularis- 
melor locale, datorită unei noi extinderi a competenţelor 
Reichului. De altfel, constituţia a fost promulgată fără a se 
cere consimţământul „ţărilor“. 

În ceea ce priveşte instituţiile sociale, cum ar fi con- 
siliile din întreprinderi (Betriebsräte), fondate efectiv în 
februarie 1920, ele au fost total golite de substanţa lor 
revoluţionară şi dominate de centralele sindicale. În prin- 
cipiu, Germania nu mai era un stat autocrat; devenise un 
stat popular (Volksstaat. De fapt, în Reich s-au schimbat 
puţine lucruri. Maşinăria parlamentară era prea greoaie şi 
prea complicată, spiritul public, prea puţin dezvoltat pentru 
ca națiunea să poată ţine cu adevărat la tânăra Republică. 
„Intelectualii care s-au raliat, precum istoricul F. Meinecke, 
au făcut-o din raţiuni de stat, recunoscând în republică «o 
necesitate politică ineluctabilă». Aceasta a fost mult timp 
şi poziţia romancierului Thomas Mann, dar puţini au fost 
cei care, asemenea fratelui său, Heinrich, s-au raliat fără 
rezerve.“ Sociologul Max Weber preconizează parlamen- 
tarismul împotriva puterii depline a birocraţiei, dar şi ca o 
contracarare a unui conducător „carismatic“. Partidele 
politice care au susţinut Constituţia de la Weimar 
(social-democrati, democrați, Centrul catolic) s-au găsit cu 
rapiditate în minoritate, în timp ce axa majorităţii trecea 
prin grupările care acceptaseră cu jumătate de 
gură regimul republican (cum ar fi populiştii) şi care îşi 
întăreau partidele în mod deliberat ostile, la stânga comu- 
niştii, iar la dreapta national-germanii şi, mai târziu, 
national-socialistii. 

Reacţionarii au vrut imediat să profite de această 
stare de lucruri, cu atât mai mult cu cât Republica a fost 
cea care a trebuit să-şi asume umilinţa acceptării tratatu- 
lui de la Versailles (28 iunie 1919). Guvernul lui Ebert, 
numit preşedinte al Republicii, va trebui acum să se apere 
de pericolul contrarevolutionar. Acesta se dovedea cu atât 
mai grav, cu cât trupele de represiune au fost întărite de 
formațiunile Baltikum: militari germani care rămăseseră, 

cu complicitatea aliatilor, în statele baltice, pentru a lupta 
împotriva bolşevismului, dar pe care autorităţile franceze 
i-au obligat, la începutul anului 1920, să renunţe. Aceşti 
aventurieri, care s-au întors la Berlin, aveau o puternică 
dorinţă de răzbunare naționalistă. 

Clasele conducătoare au ştiut să exploateze aseme- 
nea sentimente şi au organizat împreună cu aceste ele- 
mente paramilitare un fel de gardă pretoriană în slujba 
reacţiunii. Încă de pe acum, Ludendorif, revenit din exil, 
răspândea în ţară propaganda sa antiiudaică şi antibol- 
şevică: este perioada în care el a pus în circulaţie în 
Germania celebrele Protocoale ale inteleptilor din Sion, 
care aruncau toată responsabilitatea războiului pe umerii 
evreimii internaţionale şi în care propunea un plan de atac 
european împotriva Rusiei sovietice. Este perioada în care 
s-a înrădăcinat legenda „loviturii de pumnal în spate“ 
(Dolchstosslegende), după care înfrângerea nu s-a datorat 
militarilor, ci trădării partidelor de stânga. Clasa 
conducătoare, care acceptase momentan Republica, a 
socotit că sosise clipa să o răstoarne: cu ocazia unui ordin 
de dizolvare a uneia din trupele de represiune, şeful 
Reichswehr-uluiS, von Luttwitz, şi un funcţionar, Kapp, au 
preluat puterea la Berlin şi au proclamat dictatura militară. 
Coalizarea partidelor republicane şi ameninţarea cu greva 
generală au făcut ca puciul să eşueze (17 martie 1920). 
Dar învingătorii nu au ştiut să se organizeze temeinic pen- 
tru a oferi o alternativă: alegerile, care au avut loc la 6 iu- 
nie 1920, au marcat un recul al socialistilor, în timp ce elec- 
toratul partidelor de dreapta a crescut în mod neaşteptat. 

Aceste partide vor deveni mai puternice în urma 
mişcărilor din Bavaria, care, de la eşecul Republicii 
Consiliilor, devenise refugiul agitaţiei nationaliste si 

antisemite si unde se dezvolta ideea unei lovituri de stat 
împotriva regimului. Dintre numeroasele organizaţii clan- 
destine, cea mai de temut devenise cea condusă de Adolf 
Hitler. 


Născut în 1889, la Braunau-pe-Inn (Austria), acest muncitor 
decorator, care frecventase la Viena Academia de Arte 
Frumoase şi care trecuse, se pare, obscur dar curajos prin 
război, intrase, în august 1919, în Partidul Naţional al Muncito- 
rilor Germani, condus la München de un oarecare Drexler, de 
meserie lăcătuş. Această grupare avea legături cu statul major şi 
organizaţiile bavareze ale trupelor de represiune, de unde prove- 
nea Röhm, prieten al poetului Dietrich Eckart şi al teoreticianului 
antisemit Gottfried Feder. În aceste medii se considera că 
războiul nu se sfârşise, că lupta trebuia să continue pentru 
măreţia germană şi că socialismul naţional ar trebui să realizeze 
unirea claselor. Încă din 1920, Hitler şi-a formulat programul 
cuprinzând 25 de puncte, iar elocinta sa deja îi cucerea pe cei 
care-l cunoşteau; Völkischer Beobachter va deveni, încă din 
decembrie, organul Partidului National-Socialist German al 
Muncitorilor:(NSDAP). Röhm racola fără încetare ofiţeri şi soldaţi 
care primeau o educaţie solidă în perspectiva războiului civil. 


Încă din această perioadă, Hitler a acordat o impor- 
tantä mai mare propagandei şi organizării militare a tru- 
pelor sale decât rigorii ideologice. De pe acum, datorită 
unor protecţii puternice, el putea folosi violenţa, ajutat de 
organizaţia Deutscher Kampf Bund, condusă de 
Ludendorff. În 1923, cu ajutorul familiei Bechstein, a intrat 
în contact, la Bayreuth, cu H.S. Chamberlain, şi de aici au 
provenit primele sale finanţări. Cu toate acestea, ar fi o 
greşeală să credem că mediile industriale sau financiare 
l-ar fi susţinut pe Hitler de la început (H.A. Turner). 

Compus din intelectuali ratati si din militari dezgustati, par- 
tidul s-a mărit cu rapiditate. Hermann Göring va prelua 
conducerea Sectiunilor de asalt (SA); Joseph Goebbels 
va deveni un ajutor indispensabil propagandei. 

În noiembrie 1923, se părea că sosise momentul 
favorabil pentru national-socialisti de a prelua puterea. 
Republica se zbătea de trei ani într-o criză financiară fără 
precedent, datorată inflaţiei, prăbuşirii creditului statului şi 
cheltuielilor nesăbuite făcute de guvern, plăţile reparatorii 
având un rol neînsemnat în tulburările monetare. 
Asasinarea de către nationalisti a finantistului Walther 
Rathenau, care negociase cu Franţa un program de 
prestări în natură, a agravat şi mai mult situaţia (24 iunie 
1922). Din acel moment, căderea mărcii a urmat o 
mişcare verticală, lovind clasele mijlocii. Pe de altă parte, 
încetarea plăţilor reparatorii, în timp ce mediile de afaceri 
profitaseră de inflaţie, a determinat guvernul francez al lui 
Poincaré să preia controlul capacităţilor economice din 
Bazinul Ruhr: pe 15 ianuarie 1923, întregul district car- 
bonifer era ocupat de divizii franco-belgiene şi, în ciuda 
marilor dificultăţi, acesta a fost exploatat în beneficiul 
aliaţilor. Cancelarul naţionalist Cuno, care ordonase rezis- 
tenta pasivă, apoi provocase acţiunea teroristă a trupelor 
de reprimare, a fost silit să cedeze locul, în august, lui 
Gustav Stresemann, care, sprijinindu-se pe partidele 
coaliţiei de la Weimar, a decis să pună capăt rezistenţei şi 
să revină la o politică activă (26 septembrie 1923). 

Aceste evenimente au produs. o dublă reacţie: în 
Saxonia şi Thuringia, în mediile muncitoreşti, agitația soci- 
ală i-a ajutat în special pe comunişti, care au constituit „gu- 
verne muncitoreşti“ şi au instaurat miliții proletare; s-ar fi 
putut crede într-un „octombrie“ german; dar armata a fost 
însărcinată să reprime fără milă orice încercare de revoltă. 

În acest timp, la München, unde domnea o febră 
naționalistă fără egal, Stresemann era privit ca un trădător 
şi se pregătea o lovitură de stat împotriva Republicii. 
Numai conspiratorii nu se puseseră de acord: primul 
ministru bavarez, monarhistul von Kahr, se gândea la o 
separare de Reich şi la o restaurare a Wittelsbachilor 62, 
sprijinindu-se pe comandantul Reichswehr-ului din 
Bavaria, generalul von Lossow. În ceea ce-i priveşte pe 
Hitler şi pe Ludendorff, ei doreau asedierea Berlinului şi 
proclamarea unui stat unitar national-socialist. 

În 8 noiembrie 1923, Hitler a reuşit să atragă de 
partea sa guvernul bavarez, sub ameninţarea trupelor de 
represiune. Dar von Kahr a prevăzut eşecul unei tentative 
ce avea împotriva ei, la Berlin, înaltul comandament al 
Reichswehr-ului, care nu se încredea în nici o acţiune pre- 
matură; părăsind în grabă Münchenul, el a organizat la 
Ratisbonne, împreună cu trupele regulate, reprimarea 
complotului. A doua zi, 9 noiembrie, puciul de la Munchen 
era anihilat de guvernul bavarez; la Feldhernhalle au fost 
14 morţi, iar Hitler, rănit la umăr, va fi condamnat la cinci 
ani de închisoare, în care scrie Mein Kampf. 

Fără a renunţa la victorie, Hitler a înţeles din aceste 
evenimente că lupta împotriva unui stat prea bine milita- 
rizat nu are şanse. Pentru a cuceri Germania, el nu se va 
mai abate de la căile legale; va dori să câştige încrederea 
şi voturile poporului şi să devină dictatorul naţiunii prin 
propriul ei referendum. 

Deocamdată legalitatea avea din nou câştig de cauză. 
După puciul de la München, Republica germană părea să 
se consolideze. Ministrul Finanţelor, dr. Luther, secondat 
de preşedintele Reichsbank, dr. Schacht, a reuşit să dea 
Germaniei o monedă puternică. Începea o perioadă de 


62 Vechea dinastie domnitoare în Bavaria. 

destindere şi regenerare economică, marcată de evacu- 
area Ruhrului cu ajutorul Planului Dawes83 pentru daune 
(1924) şi mai ales printr-un aflux de capitaluri americane 
împrumutate, care permiteau industriei germane, încă 
afectată de şomaj, să se modernizeze şi să se reorga- 
nizeze; în 1928, producţia o depăşea cu un sfert pe cea 
din 1913. După atâţia ani de greutăţi, Germania începea 
să regăsească dorinţa de a munci şi a trăi. A fost şi perioa- 
da în care Berlinul, în domeniul vieţii culturale şi artistice, 
se prezenta ca o metropolă a „modernităţii“, fără ca 
mişcările avangardiste, expresioniste în sensul „noii obiec- 
tivităţi“, să pună în umbră cultul de care se bucura tradiţia 
clasicismului german. 


Pe plan extern, Stresemann, în continuare ministru al 
Afacerilor Externe, a dus o politică de punere în aplicare a trata- 
tului de pace şi de apropiere internaţională, care a asigurat mari 
succese Germaniei: după eliberarea Ruhrului, la 1 decembrie 
1925, a fost semnat Pactul de la Locarno, prin care Reichul 
redobândea egalitatea diplomatică, garantând frontierele 
statelor occidentale vecine, fapt ce nu l-a împiedicat, în aprilie 
1926, să dea garanţii URSS-ului; la 10 septembrie 1926, 
Germania a fost admisă în Societatea Naţiunilor; pe 28 februa- 
rie 1927, ultimele elemente ale Comisiei militare interaliate 
părăseau Germania; la 7 iunie 1929, Planul Young$4 aducea noi 
măsuri de îmbunătăţire a situaţiei Reichului, acordându-i un nou 
împrumut international. În fine, în iunie 1930, la câteva luni după 


63 Elaborat de o comisie de experţi financiari constituită la 30 noiembrie 
1923 şi condusă de Charles Dawes, planul era destinat să rezolve 
problema despăgubirilor de război, pe care Germania era obligată să le 
plătească în conformitate cu tratatul de pace de la Versailles, printr-o 
reeşalonare a anuităţilor. 

64 Semnat la 7 iunie 1929, a reprezentat o nouă încercare de rezolvare 
a delicatei probleme privind despăgubirile germane, nefiind respectat 
de Germania. 

moartea lui Stresemann, ultimii soldati francezi päräseau malul 
stâng al Rinului; era afirmarea unei politici care, sub semnul 
cooperării europene, dorea să redea Germaniei locul pe care îl 
ocupase în Europa şi în lume înainte de război. Trebuie oare 
văzut în acest vechi pangermanist un „şmecher“ ipocrit sau, 
dimpotrivă, unul dintre curajoşii pionieri ai ideii europene? Este 
neîndoielnic că a fost sincer atunci când a preconizat pentru 
Germania o politică categoric pacifistă. Ar fi absurd să ne imagi- 
năm un Stresemann viclean înşelând un Briand naiv. 
Dimpotrivă, ambițiile lui Stresemann, care discutase în secret la 
Thoiry (septembrie 1926) despre un plan de colaborare franco- 
german care ar fi mobilizat cu titlu reparatoriu o parte din dato- 
ria faţă de Franţa, depăşiseră cu mult Pactul de la Locarno; se 
gândea chiar să mai negocieze cu Poincaré, în aprilie 1928, 
ansamblul contencioaselor dintre cele două ţări. 

Moartea sa (octombrie 1929), care a coincis cu criza eco- 
nomică de la New York, a fost o dată fatidică pentru Republica 
Germană. 


Să nu ne amăgim: chiar dacă Republica exista în con- 
tinuare, republicanii nu mai erau la putere. În 1923, 
Republica a fost salvată doar prin intervenţia Coman- 
dantului atotputernic al Reichswehr-ului, generalul von 
Seeckt; acest remarcabil organizator, care a fost creatorul 
armatei germane profesioniste, din care dorea să formeze 
armătura viitoarei armate naţionale, dorea să-şi menţină 
trupele în afara luptelor politice, rămânând fidel vechilor 
discipline militariste; sub conducerea sa, armata reprezen- 
ta un obstacol în calea republicanizării ţării. Concedierea 
sa, în 1926, nu a întrerupt reînarmarea clandestină a 
Germaniei, condusă de generalul von Schleicher şi ajutată 
de cooperarea dintre Reichswehr şi Armata Roşie, pentru 
crearea de prototipuri şi formarea de specialişti în 
mânuirea armelor moderne, interzise de tratatul de la 
Versailles. 

Începând din aprilie 1925, preşedinţia Reichului, la 
moartea lui Ebert, a fost preluată de mareşalul Hindenburg, 
ales în defavoarea candidatului republican. Ajungea astfel 
la putere un om care era incarnarea regimului imperial şi al 
Prusiei militare; duşman al unei Republici pe care o dis- 
pretuia, el avea două țeluri pe care le considera solidare: 
reînarmarea progresivă a Reichului şi apărarea clasei 
junkerilor, căreia îi aparţinea. Deşi activitatea lui Hindenburg 
a fost puţin cunoscută public, ea a fost decisivă pentru 
viitorul Reichului. Guvernând cu ajutorul ,ordonantelor 
excepţionale“, în virtutea articolului 48 din Constituţie, el va 
transforma regimul de la Weimar într-unul prezidenţial. 

În anul 1928, Germania a atins punctul culminant al 
restabilirii ei economice, însoţite de un recul sensibil al 
mişcării extremiste: partidul national-socialist, reconstituit 
de Hitler la ieşirea sa din închisoare (din 1925), nu a 
obţinut decât douăsprezece locuri la alegerile din mai 
1928, în timp ce social-democratilor le revenea un număr 
mai mare. Această victorie socialistă a neliniştit clasele 
conducătoare, care puneau accentul pe duritatea Planului 
Young, declanşând o campanie puternică împotriva „tribu- 
turilor“. Pe de altă parte, criza economică ce a izbucnit în 
1929, în urma crahului financiar al Statelor Unite, a permis 
extremismului să dobândească o nouă influenţă asupra 
maselor, producând astfel o schimbare decisivă în orien- 
tarea politică a Reichului. 

Începând cu iarna 1929-1930, a avut loc o dezläntuire 
a forţelor opozante regimului. Pangermanistul Alfred 
Hugenberg, omul industriei grele, deţinea mijloace de 
acţiune puternice şi o presă foarte bine organizată. El 
intrase în relaţii cu Hitler, încă din 1929, şi, dorind să 
folosească influenţa populară a acestuia în propriile lui 
scopuri, i-a acordat credite importante pe termen scurt. 

Hitler, după ruptura cu tendinţa socialistă a fraţilor Otto şi 
Gregor Strasser, care l-au acuzat că s-a compromis 
apelând la puterea banilor, revenea astfel în forţă. Munca 
de organizare internă a partidului, care avea în fruntea sa 
Casa brună din München, continua cu rapiditate. 


În interiorul ţării, al unei ţări zdrobite de deznădejde, de mize- 
rie şi şomaj (patru milioane de şomeri la sfârşitul anului 1930, cinci 
milioane, în 1931), continua lupta politică între grupările puternic 
organizate şi înarmate: frontul roşu comunist; „Flamura 
Imperiului“ socialist, având în spate masa mare a muncitorilor 
sindicalişti; „Casca de oţel“ conservatoare si monarhistă; frontul 
brun, sub drapelul roşu cu crucea încârligată. Dar nazismul 
atrăgea tot mai mult masele proletare, iar efectivele partidului 
depăşeau un milion la începutul anului 1932. Acesta a instalat 
peste tot gărzi şi a organizat manifestații până şi în cele mai mici 
oraşe, unde avea mai mult succes decât în cele mari, mai mult în 
regiunile protestante decât în cele catolice, mai mult în rândul 
funcţionarilor (Angestellte) decât în cel al muncitorilor, al căror 
aport nu este însă de neglijat. Mulţi nazişti aveau în continuare o 
mentalitate „asincronică“, corespunzând stadiului precapitalist al 
industriei şi traducându-se prin nostalgia faţă de un trecut apus 
(E. Bloch). De altfel, national-socialismul nu avea ambiția de a fi 
partidul unei clase, ci o mişcare unificatoare a intereselor antago- 
nice, creatorul unui Volksgemeinschaft$5, al unei comunităţi omo- 
gene eliberate de antagonismele de clasă. Foarte repede, 
Fuhrerul, încă puţin cunoscut, a devenit celebru în toată 
Germania. Nu mai era de pe acum el însuşi, ci eroul aproape le- 
gendar, pus în lumină de o propagandă foarte eficientă. Hitler a 
reuşit să facă din poporul german instrumentul „dorinţei sale 
inflexibile“, s-a impus amintindu-i figura lui Frederic al II-lea şi gus- 
tul „sacrificiului“ şi a sfârşit prin a-l face să creadă că absenţa li- 
bertăţii personale este simbolul unei naţiuni cultivate (J.-P. Stern). 


65 Sediul Partidului Naţional Socialist. 
66 Comunitate naţională. 

În fața amenințării războiului civil, guvernul Reichului 
se afla într-o situaţie dificilă. Cabinetul Hermann Müller, 
ales în 1928, având o conducere socialistă care, pentru a 
face faţă crizei; a cerut o sporire a redeventelor sindi- 
catelor, a trebuit să demisioneze lovindu-se de rezistenţa 
acestora, fiind ultimul guvern parlamentar al Republicii de 
la Weimar. În martie 1930, Hindenburg şi-a format primul 
cabinet prezidenţial: conducătorul său, cancelarul 
Heinrich Bruning, aparţinea Centrului catolic, dar era, se 
pare, complet devotat preşedintelui, dispretuind aseme- 
nea lui instituţiile republicane şi având o aceeaşi 
neîncredere faţă de nazism. Fără o majoritate legală, el 
guverna prin ordonanţe, prin procedee dictatoriale, 
susţinute de altfel de social-democrati, care preferau 
această autoritate celei a nazistilor. Dar măsurile pe care 
era obligat să le ia pentru a remedia criza financiară — în 
special scăderea salariilor — contribuiau la discreditarea 
Republicii şi ofereau apă la moară duşmanilor săi: 
alegerile din septembrie 1930 s-au constituit într-o 
revanşă zdrobitoare a naziştilor, care au obţinut 107 par- 
lamentari. Cu toate acestea, Brüning a continuat să lupte: 
în iulie 1931, obținea, din partea marilor puteri, un mora- 
toriu de un an pentru daune, reducea din nou indem- 
nizaţiile de şomaj şi salariile funcţionarilor. El a încercat, în 
mod abil, să penduleze între cele două blocuri care se 
formaseră tot mai distinctiv în ţară la sfârşitul lui 1931, 
„frontul naţional“ al lui Hitler şi Hugenberg, numit „frontul 
Harzburg“, şi „frontul de fier“ socialist. În martie 1932, la 
expirarea puterii preşedintelui Hindenburg, dorind să evite 
o agitaţie prea mare cu ocazia alegerilor, Brüning a căutat 
să obţină acceptul lui Hitler pentru prelungirea mandatului 
prezidenţial al mareşalului. Se gândea probabil la o 
revizuire a Constituţiei în sensul unei monarhii de tip 

bismarckian. Neobţinând câştig de cauză în faţa deciziei 
Führerului de a se prezenta la alegeri, a avut satisfacția 
realegerii bătrânului Hindenburg, în timp ce Hitler nu a 
obţinut decât 36% din voturi. Dar pe 13 aprilie, când a 
publicat un decret prin care ordona dizolvarea 
organizaţiilor militare ale partidului national-socialist, el a 
fost dezaprobat de statul major şi de preşedinte, al cărui 
secretar, Meissner, pregătea de mult timp aducerea la pu- 
tere a lui Hitler. La 30 mai 1932, şi-a depus demisia. 
Semnificaţia politicii sale rămâne încă foarte discutabilă: a 
fost el groparul Republicii sau, dimpotrivă, a fost ultima 
speranţă a democraţiei înaintea dictaturii naziste? Unii 
istorici consideră că a eşuat la o sută de metri de țelul pe 
care şi-l propusese. 

Succesorul său, von Papen, se bucura de sprijinul 
total al preşedintelui, al Reichswehr-ului şi al lumii indus- 
triale, a cărei principală organizaţie, Reichsverband der 
deutschen Industriellen, a intervenit în mod direct în 
chestiunile politice, pregătind cu bună ştiinţă dictatura fas- 
cistă; astfel, el a guvernat prin decrete de lege, în afara 
oricărei legalitäti, declarând că va rămâne în funcţie atât 
timp cât va considera necesar Hindenburg. Pentru a 
depăşi criza prin care trecea Germania, a făcut apel la 
toate forțele „naţionale“, integrând nazismul în viaţa 
politică germană. Cu alte cuvinte, planul său era de a-l 
asocia pe Hitler la exercitarea puterii şi a face din el instru- 
mentul clasei conducătoare. Dornic să-şi arate bunăvoința 
față de nazişti, von Papen a pus capăt guvernării Prusiei 
bazate pe o coaliţie între Centru şi social-democratie, 
anunțând dizolvarea Reichstag-ului şi noi alegeri (15 
iulie), care au adus la guvernare 230 de national-socialisti. 
Nu peste mult timp însă, va trebui să recunoască zădărni- 
cia eforturilor făcute de el în acest sens, căci Hitler dorea 

acum pârghiile de comandă numai pentru sine şi nu-i păsa 
că s-ar putea compromite alături de „o bandă de 
reactionari şi de aristocrați“... Cancelarul, care nu a reuşit 
să-l introducă pe Hitler într-un guvern condus de el, se va 
întoarce atunci cu violenţă împotriva lui, cu atât mai mult 
cu cât avea impresia că trupele lui Hitler, deceptionate că 
nu au acces la putere, păreau să dea semne că entuzias- 
mul lor a mai slăbit; de aceea, noile alegeri (6 noiembrie), 
care, după judecata lui von Papen, trebuiau să-l con- 
strângă pe Hitler să cedeze, au adus nazismului 196 de 
locuri faţă de 230. Cu toate acestea, succesul nu era total 
pentru von Papen, care avea împotriva sa majoritatea 
naţiunii. A fost silit să demisioneze la rândul său, pe 17 
noiembrie. 

După încercări zadarnice de a cădea la învoială din 
nou cu Hitler pentru formarea unui guvern „parlamentar“, 
în care Fuhrerul ar fi avut mâinile legate din cauza vechilor 
partide, Hindenburg s-a decis să fncredinteze puterea 
generalului Schleicher, conducător al Reichswehr-ului şi, 
de mult timp, eminenta cenusie a regimului. Acesta, pen- 
tru a face presiuni asupra naziştilor, a încercat să-şi spri- 
jine guvernarea pe masele muncitoreşti şi, publicând un 
program social progresist, a intrat în contact cu şefii sindi- 
catelor, catolici şi socialişti, ca şi cu Gregor Strasser, 
reprezentantul aripii de stânga a partidului socialist, care-l 
combătea în mod deschis pe Hitler. Acesta a înţeles acum 
pericolul pe care l-ar reprezenta o asemenea coaliţie, 
dacă ea s-ar forma, şi, renunțând pentru moment la pu- 
terea deplină, s-a întâlnit cu von Papen, la 4 ianuarie 
1933, în casa bogatului bancher Schröder, la Köln. Acolo 
a acceptat să se supună condiţiilor impuse de lumea 
afacerilor pentru a-l lăsa să ajungă la putere; dar, din acel 
moment istoric, participarea sa la guvernare era decisă. 

Căderea lui Schleicher a fost provocată de scandalul 
Osthilfe: era vorba despre nişte ajutoare votate cândva de 
Parlament pentru menţinerea pe linia de plutire a marii 
proprietăţi funciare din est, dar repartizarea acestor aju- 
toare generase abuzuri grave, în care, printre alţii, era 
implicat şi fiul lui Hindenburg. Refuzul lui Schleicher de a 
se face părtaş la această afacere le-a dat ocazia junkerilor 
să-l denunțe preşedintelui pe „Cancelarul roşu“, care este 
constrâns, la 28 ianuarie, să-şi dea demisia. Poate că 
înainte se gândise să-i aresteze pe von Papen şi pe Hitler; 
în orice caz, după un an, va trebui să plătească cu viaţa 
ostilitatea sa declarată faţă de Führer. La 30 ianuarie 
1933, Hitler a acceptat, în calitate de cancelar, să formeze 
un cabinet de „concentrare naţională“, în care von Papen 
avea funcţia de vicecancelar. 


Din toate acestea reiese că Hitler, care ştia că nu poate 
întreprinde nimic împotriva Reichswehr-ului şi oligarhiei econo- 
mice, a ajuns la putere din dorinţa clasei conducătoare, care a 
văzut în el un zid împotriva comunismului şi groparul Republicii. 
În special industriaşii, mult timp favorabili partidelor burgheze de 
dreapta — Populişti, Naţional-Germani — s-au raliat treptat lui 
Hitler, care îşi dorea de mult timp sprijinul lor, pentru că vedeau 
în nazism un obstacol sigur împotriva bolşevismului, o promisi- 
une de relansare economică prin înarmare, siguranţa de a avea 
mână liberă în cadrul unui stat puternic. Dar nu este 
mai puţin adevărat că Hitler le-a promis maselor, proletarizate 
din cauza inflaţiei, că va distruge atotputernicia banului. A avut 
câştig de cauză în faţa poporului german pentru că a ştiut 
să exploateze sărăcia şi uniformizarea care, provocate de o 
serie de crize, au lovit ierarhia tradiţională. El a putut specula 
pe seama opoziţiei dintre un partid social-democrat parali- 
zat de un şomaj în continuă creştere şi care a pierdut, cu 
excepţia unei minorităţi, sensul luptei politice şi sociale, şi un 
partid comunist care nu vedea în socialişti decât pe susţinătorii 

„social-fascismului“ şi care împreună cu conducătorul lui, Ernst 
Thaelmann, a contribuit în mare măsură la „stalinizarea“ 
cadrelor sale (H. Weber). Aceasta i-a fost cu atât mai uşor cu cât 
Hitler s-a adresat tineretului, acelui tineret ajuns la disperare din 
cauza şomajului, care, întorcând spatele istoriei, tăia nodul gor- 
dian şi cerea să asculte disciplinat de principii simple şi ele- 
mentare. A ştiut să elaboreze un program deopotrivă antisocia- 
list şi anticapitalist, pentru o naţiune disperată. 

Căderea tragică şi prematură a Republicii de la Weimar a 
fost explicată în diferite moduri. Dacă este adevărat că ascen- 
denţa curbei şomajului corespunde grosso modo cu cea a efec- 
tivelor hitleriste, căderea Republicii nu a fost provocată numai 
de criza economică, care doar a făcut posibil acest lucru. Mai 
trebuie ţinut cont şi de viciile Constituţiei weimariene, care a per- 
mis existenţa, pe lângă Parlament, a vechilor puteri civile şi 
militare ale Germaniei imperiale, a bazelor statului autoritar şi 
ierarhic (Obrigkeitsstaat) al fostului regim; iar atunci când s-a 
produs „vidul de putere“ (Machtvacuum), în urma demisiei 
Parlamentului, sistemul prezidenţial s-a reinstalat imediat, 
umplând acest vid (K. Bracher). 


Capitolul VI 


GERMANIA HITLERISTÀ 


Instalarea la putere a lui Hitler a fost rapidă şi decisivă 
pentru viitorul Germaniei. Din cabinetul format la 30 ianua- 
rie 1933 făceau parte doar trei national-socialisti: cance- 
larul Hitler, Göring, comisarul Aviației, şi Frick, ministrul de 
Interne. Von Papen, vicecancelar, Hugenberg, ministrul 
Economiei, von Neurath, ministrul Afacerilor Externe, 
reprezentau, în aparenţă, predominanta elementelor con- 
servatoare. Era însă evident că Hitler va fi singurul stăpân 
şi nu va tolera nici o opinie contrară. 

Încă de la 1 februarie, Reichstag-ul fusese dizolvat 
pentru a se permite naţiunii „să ia parte la guvernarea 
naţională“. Hitler a început imediat epurarea cadrelor 
republicane din administraţie. O lege „pentru protecţia po- 
porului şi statului“ îi permitea interzicerea ziarelor şi a reu- 
niunilor. La 27 februarie, incendierea Reichstag-ului, de 
care a fost acuzat un comunist olandez, Van der Lubbe — 
lucrări recente au demonstrat că el personal a fost vinovat, 
excluzându-i pe comunişti şi pe nazişti —, a oferit posibili- 
tatea anihilării partidului comunist, atât de puternic odini- 
oară: capii au fost ucişi sau duşi în lagăre de concentrare, 
formațiunile de luptă dispersate fără prea mare rezistenţă. 
Când, pe 5 martie, au avut loc noi alegeri, s-a dovedit că, 
în pofida terorii, naziştii obtinuserä doar 44% din voturi, 
neavând majoritatea (52%) decât prin alianţa cu partidele 
de dreapta, în timp ce Centrul obținuse 18%, iar partidele 
de stânga peste 30%; dar comuniştii nu au mai putut fi 
reprezentaţi, şi un mare număr de deputaţi socialişti au 
fost întemnițați; de asemenea, la 23 martie, în urma unei 
ceremonii märete la Potsdam, unde, în prezenţa lui 

Hindenburg, a fost sărbătorită trezirea autenticului spirit 
prusac, Parlamentul a votat, cu 441 de voturi contra 94 — 
voturile socialiştilor —, deplinele puteri ale cancelarului. De 
acum, el deţinea instrumentul legal care avea să-i permită 
exercitarea unei puteri dictatoriale în Germania. 


Fără a modifica în întregime Constituţia, dar multiplicând 
reglementările, adesea contradictorii (M. Brossat), Hitler a rein- 
staurat progresiv „legile fundamentale“, creând un stat „unitar, 
autoritar şi popular“. Guvernul dispunea de putere executivă şi 
legislativă; cât despre Reichstag, convocat în împrejurări 
excepţionale, va trebui să se limiteze la aclamarea politicii 
guvernului. În schimb, recursul la plebiscit devenise una dintre 
caracteristicile noului regim: cel de-al Ill-lea Reich era fondat pe 
principiul autorităţii (Führerstand), dar între Führer şi națiunea 
care i-a dat puterea exista un fel de „mandat“ de care trebuia să 
dea socoteală. Pe planul unităţii, particularismul fusese eliminat 
fără nici o rezistenţă din viaţa germană: la 7 aprilie, legea 
Statthalter 5-ilor desemnaţi de puterea centrală a pus capăt 
autonomiei administrative a regiunilor, ale căror drepturi de 
suveranitate au fost transferate guvernului Reichului. În fine, 
numeroase texte constituţionale stabileau locul Partidului 
National-Socialist, al cărui rol era de a menţine principiile fun- 
damentale ce asigurau unitatea naţiunii şi ai cărui funcţionari, 
repartizaţi în GauS5, trebuiau să se infiltreze până în cele mai 
mici celule ale organizaţiilor profesionale, administrative sau 
familiale, să propovăduiască gândirea conducătorului şi să spi- 
oneze cele mai mici gesturi. Astfel, Germania se edifica pe 
Führerprinzip ®©, fără ca acesta să reuşească să evite totuşi 
nenumăratele conflicte de competenţă, care vor face din 
Reichul hitlerist „o piramidă instabilă de clientele si 
dependențe“. 


67 Guvernator. 

68 Circumscripţii administrative şi politice ale Partidului National 
Socialist, conduse de un funcţionar de partid numit Gauleitner. 

69 În sensul de puterea care emană de la Führer. 

Care a fost rezistenta partidelor la instalarea noului 
regim? Punerea la punct (Gleichschaltung) a vechilor par- 
tide ale coaliţiei de la Weimar nu s-a lăsat mult asteptatä: 
Partidul Social-Democrat a fost dizolvat în 22 iunie, 
Centrul, în 5 iulie. Confruntate cu adeziunile masive care 
aveau loc atunci, în special în rândul intelectualilor (dis- 
cursul rectorului Martin Heidegger la Universitatea din 
Freiburg), grupările de dreapta au înţeles că orice rezis- 
tentä la dictatura hitleristă era zadarnică: „Căştile de oţel“ 
au dispărut în faţa milițiilor hitleriste; la 27 iunie, ambițiosul 
Hugenberg se retrăgea din toate funcţiile, iar miniştrii con- 
servatori îşi păstrau cu stricteţe propriile domenii de activi- 
tate, lăsând cancelarului conducerea deplină. Hitler nu 
dorea însă să rupă legăturile cu clasele conducătoare; el 
realiza că în rândurile lor existau specialişti de care nu se 
putea lipsi, drept care s-a hotărât să-i menajeze şi să-i 
atragă de partea sa. Această alianţă fundamentală dintre 
Hitler şi clasele conducătoare a ieşit la lumină atunci când 
Roehm, organizatorul milițiilor hitleriste, a făcut presiuni 
asupra Fuhrerului pentru a-şi pune în aplicare programul 
socialist în favoarea maselor. Hitler n-a ezitat să lovească 
în cel care fusese artizanul cel mai de seamă al succesu- 
lui său, dar care proclama acum că nu avea să-şi 
găsească odihna decât atunci când „revoluţia germană se 
va încheia“. Opoziția lui Roehm era cu atât mai de temut, 
cu cât el aderase la opiniile duşmanilor lui Hitler, Gregor 
Strasser şi von Schleicher, în timp ce von Papen se afla în 
fruntea opoziţiei conservatoare. 

La 30 iunie 1934, cancelarul a înăbuşit complotul 
foarte repede şi fără milă, el însuşi acţionând la Munchen, 
iar Göring la Berlin. Uciderea lui Roehm a fost însoţită de 
uciderea a 77 de căpetenii SA70, precum şi a lui Schleicher, 


70 Milițiile naziste. 

Kahr, Gregor Strasser; au fost omorâti si secretarii lui von 
Papen. La 3 iulie, Führerul primea felicitäri din partea lui 
Hindenburg şi putea conta de acum înainte pe sprijinul 
Reichswehr-ului, care vedea în SA un rival. Moartea 
bătrânului mareşal (2 august 1934) făcea posibilă instau- 
rarea unităţii totale a conducerii, prin fuziunea funcţiilor de 
preşedinte al Reichului şi de cancelar în mâna lui Hitler: 
mulţi ani de aici încolo nu avea să mai fie posibilă nici o 
rezistenţă. „Noaptea cutitelor lungi“ a permis ca, în cadrul 
regimului, întreaga putere să fie deţinută de trupele SS 
(Schutzstafel), create initial pentru asigurarea securităţii 
lui Hitler şi al căror comandant, Heinrich Himmler, a ştiut 
să concentreze sub conducerea sa poliţia Reichului şi 
administrarea lagărelor de concentrare, deschise de SA 
încă din 1933 şi destinate adversarilor regimului — comu- 
nişti, socialişti şi pacifisti. 

Programul pe care Hitler dorea să-l realizeze era 
inspirat de doctrinele pangermaniste popularizate de ge- 
neratia precedentă si care s-au regăsit în timpul Republicii 
de la Weimar sub pana partizanilor „revoluţiei conserva- 
toare“ şi ai „revoluţiei populare“. 


În timp ce Oswald Spengler definise în Declinul Occidentu- 
lui (1920) o etică a muncii tipic germană, considerată ca un ser- 
viciu voluntar şi bucuros datorat comunităţii, iar Moeller Van der 
Bruck, autorul cărţii Cel de-al treilea Reich (1922) şi fondatorul 
„Clubului din lunie“ la Berlin, preconiza o „revoluţie“ germană 
care urma să elibereze ţara de veninul liberal şi socialist — idei 
care au fost popularizate de grupul de tineri gazetari care con- 
ducea revista Die Tat (Eugen Diederich, Carl Schmitt, Hans 
Zehrer...), partizani ai unui stat totalitar şi autarhic, sau care 
s-au infiltrat în rândul naţional-bolşevicilor (Ernst Niekisch) în 
sensul unei alianţe cu Rusia sovietică ca o „naţiune proletară“ —, 
mitul rasei i-a fost transmis lui Hitler de scrierile lui 

Hans Günther, care vedea în tipul nordic trăsăturile 
conducătorului dominator, şi mai ales de cele ale lui Alfred 
Rosenberg, al cărui Mital secolului XX (1931) explica istoria prin 
lupta dintre arian şi evreu, cel aflat la baza tuturor 
Internationalelor (catolicismul roman, francmasoneria şi marxis- 
mul). Scriind Mein Kampf, Hitler i-a convins pe germani că 
masei amorfe trebuie să i se suprapună o „clasă a stăpânilor“, 
desemnată prin selecţia naturală; el dorea să instituie un fel de 
biologie dictatorială, opunând un „Ordin masculin“, format în 
cluburile elitiste, unei mase maleabile care nu va cunoaşte 
decât ordinul şi disciplina, pe scurt, o „naţiune de soldaţi“. Ideea 
aceasta şi-a găsit ecoul în opera lui Ernst Jünger, care a căutat 
să creeze un „ordin viril“ modern, menit să înlocuiască rationa- 
lismul burghez decadent. 


Aceste idei teoretice trebuie puse în lumină pentru a 
înţelege realizarea programului nazist pe plan rasial, reli- 
gios, economic, militar, precum şi în planul politicii 
externe. 

O naţiune animată de grija pentru viitorul său trebuie 
să aibă o populaţie numeroasă şi sănătoasă, care să nu 
degenereze sau să scadă. lată de ce nazismul nu tolera, 
în rândul comunităţii germane, decât elemente legate prin 
rasă. lată de ce antisemitismul era considerat factorul 
esenţial al noii unităţi nationale. Încă de la 1 aprilie 1933, 
sub pretextul de a răspunde unui boicot al mărfurilor ger- 
mane în străinătate, a fost organizat un „boicot defensiv“ 
în privinţa comercianților israeliți. În curând însă excesele 
au fost înlocuite cu „violenţa de catifea“: legea din 7 aprilie 
1933, privind recrutarea funcţionarilor, stabilea o demar- 
catie absolută între evreu şi arian, acesta din urmă fiind 
singurul care putea fi considerat cetăţean al Reichului. O 
lege din 15 septembrie 1935, elaborată cu ocazia 
Congresului partidului, de la Nürnberg, îi priva pe evrei de 
orice drept politic. De altfel, persecuțiile s-au extins şi 

asupra vieţii private, căsătoriile între creştini şi evrei (chiar 
dacă nu mai erau israeliți) fiind interzise. Evreii au fost 
îndepărtați din viaţa intelectuală şi artistică a Germaniei. 
Dar mai înspăimântătoare decât aceste măsuri legislative 
erau actele de brutalitate comise în mod individual la 
adresa evreilor, care, în număr important (în 1933 mai 
erau încă 500 000 de evrei) au fost duşi în lagăre sau con- 
strânşi să emigreze; de o cruzime şi mai mare s-a dovedit 
propaganda făcută împotriva lor de anumiţi profesionişti ai 
antisemitismului, ca Julius Streicher, care îi atâta perma- 
nent pe germani împotriva evreilor, prin descrierea unor 
crime rituale sau atentate împotriva bunelor moravuri. 
Persecutia avea să culmineze în timpul Nopţii de cristal 
(Kristallnacht) (11 noiembrie 1938), declanşată de servici- 
ile Propagandei ca represalii la asasinarea, de către un 
tânăr israelit, a unui consilier la Ambasada germană de la 
Paris. Cu mult timp înaintea războiului, regimul se orienta 
spre „soluţia finală“ a problemei evreieşti, indiferent dacă 
ea era atribuită dorinţei personale a lui Hitler sau unor 
rivalități din interiorul serviciilor sale. 


De altfel, guvernul nu s-a mulţumit, în scopul apărării rasei, 
să elibereze Germania de „contaminarea semită“. Datorită 
scăderii natalității din ultimii ani ai Republicii, el a încurajat 
naşterile prin instituirea unui împrumut matrimonial, prin prime 
acordate familiilor numeroase şi prin impozite suplimentare pen- 
tru celibatari 71. A intenţionat să împiedice prin sterilizare şi 
euthanasie transmiterea unor boli ereditare, dar a trebuit să 
renunţe din cauza protestului episcopului de Munster, von Galen. 


71 Regimul comunist a adoptat măsuri similare în domeniul controlului 
natalității. Între regimul nazist şi cel comunist nu există deosebiri nici la 
nivelul principiilor (dictatură, suprimarea libertăţilor personale, centra- 
lism economic), nici în ceea ce priveşte o serie de măsuri concrete pen- 
tru atingerea scopurilor. 

Organizaţii de tineret puternice — Hitlers Jungvolk, Hitler 
Jugend 7? — au fost create sub conducerea lui Baldur von 
Schirach, de asemenea, un „serviciu de muncă obligatorie“ care 
avea drept scop formarea unei conştiinţe de camaraderie şi sa- 
crificiu. Aceasta a fost şi tendinţa marilor şcoli (Napola, Adolf 
Hitler Schule, Ordenburgen) create pentru a forma o nouă elită. 
Nu este mai puţin adevărat că, impunând o disciplină tot mai 
severă tineretului — ca şi femeilor —, noile instituţii aveau efectul 
paradoxal de a emancipa aceste pături sociale şi de a favoriza 
accesul lor la modernitate (D. Schoenbaum). 


Tocmai aceste probleme de educaţie populară au 
acutizat problemele religioase şi au provocat o oarecare 
nemulţumire în rândul opiniei publice. 


Este limpede că, în privinţa catolicismului, naziştii, cu toate 
atenuările aduse de Hitler în Mein Kampf, vedeau un duşman 
care trebuia doborât: în opinia lor, catolicismul era una dintre 
formele acelui umanism internaţional care se opunea dezvoltării 
unei culturi rasiale. Cu toate acestea, Fuhrerul, odată ajuns la 
putere şi în ciuda condamnărilor „noului păgânism“, declara că 
nu doreşte să forţeze lucrurile şi, prin intermediul lui von Papen, 
începea negocierile cu papalitatea: Concordatul din 20 iulie 1933 
recunoştea libertatea Bisericii de a-şi reglementa în mod suveran 
treburile interne, dar obliga în schimb episcopatul să renunţe la 
atitudinea de ostilitate şi la activitatea politică. La Roma s-a 
recunoscut însă foarte repede că nici una dintre prerogativele 
Bisericii în materie de caritate şi învăţătură nu fusese confirmată 
cu seriozitate. De aceea, foarte curând, se va dezläntui o campa- 
nie violentă împotriva acesteia: încă din 1934, oamenii Bisericii 
erau acuzaţi de trafic de devize, de atentat la pudoare: după 
Streicher, mănăstirile germane reprezentau focare de imorali- 
tate. Începând din 1937, catolicii au fost suspectaţi de complot cu 
comuniştii. Naziştii se pregăteau să acapareze în întregime 


72 Organizaţii hitleriste ale tineretului. 

învăţământul, să asigure „deconfesionalizarea“ vieţii publice. 
Papa Pius al XI-lea, prin enciclica Mit brennender Sorge”3, din 
martie 1937, a amintit de contradictia dintre morala creştină şi 
concepţiile rasismului, iar în decembrie a denunţat în mod cate- 
goric situaţia în care se afla Biserica germană, din dorinţa 
Reichului; este la fel de adevărat că, în ajunul războiului, con- 
trolul tineretului trecuse în mâinile statului. Usurinta cu care mon- 
seniorul Innitzer, arhiepiscop de Viena, s-a înclinat, după 
anexarea Austriei (1938), în faţa hitlerismului nu a îmbunătăţit 
situaţia catolicilor germani. Noua orientare dată politicii religioase 
de Pius al XII-lea trebuia să întărească episcopatul în atitudinea 
sa de supunere. Toate acestea nu au sens decât dacă se ţine 
cont de tendinţele antisemite încă profunde ale catolicismului 
german (G. Lewy). 

Conflictul cu protestantismul, mai lovit decât catolicismul 
de propaganda nazistă, părea că poate fi evitat în 1933, din 
cauza rapiditäti cu care autorităţile şi credincioşii s-au raliat 
national-socialismului. Dar Hitler, de când ajunsese la putere, îşi 
anunţase dorinţa de a unifica organizarea Bisericii evanghelice: 
sprijinindu-se pe partidul Creştinilor germani (Deutsche 
Christen), al cărui teoretician, pastorul Hossenfelder, făcea o 
bizară asemănare între crucea încârligată şi crucea creştină, el 
a încredinţat această importantă misiune lui Dr. Muller, din 
Kônigsberg: la aceasta, preoţii ortodocşi au răspuns desem- 
nându-l ca „episcop al Reichului“ pe pastorul Bodelschwingh 
(aprilie 1933). Pentru că schisma dintre Bodelschwingh, alesul 
clerului, şi Muller, confirmat de Hitler ca episcop, a provocat vii 
nemulțumiri, a fost numit comisar al Bisericii evanghelice 
prusace Dr. Jaeger, cu depline puteri. El a desfăşurat o vastă 
reformă administrativă, introducând în organizarea ecleziastică 
„principiul conducătorului“ şi punând în fruntea Bisericii luterane 
creştini germani. Victoria lor s-a manifestat zgomotos la Berlin, 
în timpul unei manifestații (7 noiembrie 1933), în cursul căreia 
au respins caracterul sacru al Bibliei şi şi-au declarat adoratia 
pentru un „Cristos eroic“. Astfel, ei se apropiau în mod periculos 


73 „Cu arzătoare grijă“. 

de teoriile neopăgâne ale lui Hauer si Reventlow. Aceste ofense 
au produs o vie reacţie din partea Bisericii confesionale 
(Bekenntniss-Kirche), ai cărei membri au fost persecutați cu 
asprime — de exemplu, exilul teologului Karl Barth —, dar care la 
sinodul de la Dahlem şi-au exprimat un protest solemn împotri- 
va mitului rasei (martie 1935). Punând capăt acestor dispute, 
ministrul Kerl a publicat o serie de ordonanţe care transformau 
Biserica într-un organism statal; suprimând alegerile şi lipsind 
sinodul de orice autoritate, el a încredinţat guvernului desem- 
narea funcţionarilor ecleziastici (iulie 1935). 

Cu toate acestea, conflictul s-a menţinut în timpul următorilor 
ani, rezistenţa fiind alimentată de câţiva pastori curajoşi, cum ar fi 
Niemoeller, care a fost de mai multe ori arestat, statul încurajând 
la rândul său cele mai dure atacuri împotriva creştinismului. 

În acest nou Kulturkampf, nu mai este vorba de puterea 
Bisericii, ci de însăşi soarta creştinismului. Dar deşi existau, ca 
la Dahlem, centre de rezistenţă faţă de nazism, majoritatea 
credincioşilor protestanți, orbiti de succesul lui Hitler, mai sperau 
încă, în 1938, că-şi pot păstra credinţa în cadrul statului nazist. 


Dar ce poate face o mână de intelectuali opozanți într-o 
tară îmbătată de prosperitatea sa materială, după atâţia 
ani de suferinţă şi de mizerie, având sentimentul unui viitor 
strălucitor? Din punct de vedere economic, nazismul a 
învestit statul cu controlul total al economiei, instaurând un 
regim de dictatură economică exercitat de un număr mic 
de conducători, în mâinile cărora erau concentrate cele 
mai largi puteri: maresalul Göring, însărcinat din 1936 cu 
executarea „planurilor pe termen de patru ani“, dobândise 
un rol capital în viaţa economică a Reichului. Pe de altă 
parte, inspirându-se din opiniile economistului suedez 
Rudolf Kjellen, nazismul a căutat să sporească producţia 
materiilor prime furnizate de solul german, să fabrice prin 
sinteză produse înlocuitoare, pentru a asigura autarhia, 
adică independenţa economică a Reichului. 

Pe plan agricol, ministrul Darre a dorit să lege familia 
ţărănească de pământul pe care-l cultiva, pentru a crea astfel o 
nouă „nobilime“ germană. Dorind să retrezească în țărănime 
sensul demnităţii profesionale, pe cel al unei noi ierarhii bazate 
pe muncă, el a înființat o vastă organizaţie corporativă, 
Reichsnâhrstand, unitară şi foarte disciplinată. Pe de altă parte, 
a creat domeniile ereditare (Erbhôfe) care nu puteau fi nici 
împărţite, nici vândute, şi care reveneau, în mod obligatoriu, 
unui singur moştenitor. În fine, tot el a căutat să dezvolte în rân- 
dul ţăranilor preocuparea de a-şi adapta producţia nevoilor con- 
sumului naţional, de a trezi în ei nu setea de câştig, ci sensul 
solidarităţii germane. Scopul comun tuturor acestor eforturi a 
fost asigurarea, în caz de război, a autonomiei Reichului în 
materie de alimentaţie. Cu preţul unor reglementări drastice şi al 
anumitor privatiuni, în 1938 rezultatul era partial atins. 

Aceleaşi preocupări dominau politica industrială a statului 
hitlerist, care trebuia să pună pe picioare puterea ce-i va permite 
Germaniei să-şi echipeze armata şi să facă să prevaleze politi- 
ca sa externă. Începutul s-a făcut cu aservirea clasei munci- 
toare, transformată într-o armată de muncitori: în locul vechilor 
sindicate — greva era considerată „ofensă“ adusă comunităţii —, 
Dr. Ley a creat Frontul Muncii, destinat să înlocuiască la munci- 
tori fermentul otrăvit al luptei de clasă cu respectul unei disci- 
pline milităreşti. Dispunând de resurse importante, Frontul 
Muncii a acaparat întreaga activitate a muncitorului, chiar şi tim- 
pul său liber, care era atent studiat de asociaţia Kraft durch 
Freude (posibilă iniţiativă a Volkswagen). El veghea ca orice 
cerere oficială a guvernului să ajungă până la ultimul muncitor, 
fără a întâmpina nici o opoziţie. În această organizare militară, 
patronul continua să existe, ridicat, în funcţie de capacităţile 
sale, la rangul de Führer, fixând în întreprinderea sa condiţiile de 
muncă, preţurile şi salariile. Pe lângă el, „Consiliile de 
încredere“, delegate de personal, nu aveau nici un mijloc de 
acţiune. În ceea ce-i privea pe curatorii muncii, care ar fi trebuit 
în principiu să evite conflictele sociale, ei nu făceau decât să 
impună legea nazistă în fiecare regiune economică. Altfel spus, 

sub înalta autoritate a statului, nazismul a realizat o economie 
dirijată, în care patronatul îşi păstra caracterul autoritar şi 
asigura o disciplină incontestabilă. Cu toate acestea, lipsa 
mâinii de lucru părea să dea clasei muncitoare tot mai multe 
modalităţi de acţiune împotriva patronatului. Prin mobilizarea 
tuturor forţelor muncitoreşti, prin egalitatea proclamată în 
privinţa datoriei faţă de naţiune, regimul nazist a contribuit la 
distrugerea prejudecätilor de clasă şi a conferit societăţii 
germane un statut mai putin ierarhizat şi plutocratic 
(T.W. Mason). 

Concomitent cu eliminarea oricărei rezistenţe, s-a început 
un vast program de echipare industrială. Au fost făcute eforturi 
impresionante pentru valorificarea subsolului, pentru dezvolta- 
rea productiei de benzină sintetică, de cauciuc artificial, de lână, 
de lemn, de benzol pe bază de cărbune, pentru recuperarea 
metalelor. Pe această bază s-a dezvoltat o gigantică industrie 
de armament, fără ca populaţia să resimtă o mobilizare eco- 
nomică generală, care ar fi putut ameninţa stabilitatea regimu- 
lui. Această politică economică, în afara faptului că ducea la o 
reducere masivă a numărului de şomeri — care a scăzut de la 
şase milioane la 700 000, din 1933 până în 1937 —, a dus la o 
prosperitate a afacerilor care i-a satisfăcut pe marii patroni 
industriaşi. Deşi planificată, economia hitleristă nu era chiar o 
economie socialistă: ea s-a dovedit foarte favorabilă trusturilor, 
cărora le-a adus beneficii enorme. Dar această înflorire se dato- 
ra, de fapt, numai comenzilor statului, în mare măsură nepro- 
ductive. De aceea Germania a început să întâmpine dificultăţi 
financiare pe care Dr. Schacht, directorul Reichsbank şi ministru 
al Economiei, le-a rezolvat provizoriu prin punerea în circulaţie 
a certificatelor bancare pe termen scurt, răscumpărate de 
Banca Imperiului, şi prin extinderea acordurilor bilaterale de 
schimb; dar când a fost anunţat că trebuie pus capăt inflaţiei, a 
trebuit să-şi părăsească diferitele funcţii. Era evident că deter- 
minismul economic ducea la război un stat care nu se gândea 
să renunţe la dorinţa lui de putere. 

În acelaşi ritm cu creşterea economică, se continua şi 
reconstrucţia armatei, începută clandestin încă din 1930, 
în mare parte cu „forțele negre“ de sorginte paramilitară. 
Asa cum ştiuse să asocieze patronatul la organizarea unei 
economii dirijate, Hitler va şti să păstreze tradiţiile 
Reichswehr-ului şi să atragă de partea sa un grup care 
privise cu neîncredere ajungerea lui la putere. Lovitura de 
stat împotriva lui Roehm a dovedit că Hitler nu dorea o 
miliţie brună revoluţionară, ci urmărea crearea unei mari 
armate naţionale, viitorul Wehrmacht. În schimb, 
această armată, care vietuise între 1919 şi 1933 în afara 
cadrului weimarian, va accepta să se reformeze în cadrul 
hitlerist. Semnul acestei colaborări fructuoase a fost, la 
16 martie 1935, reînfiinţarea serviciului militar obligatoriu, 
urmat îndeaproape de reconstituirea Marelui Stat Major şi 
al Academiei de război. În 1936, durata serviciului militar 
trebuia să ajungă la doi ani. Europa a luat la cunoştinţă 
acest lucru fără altă rezistenţă în afara protestelor; reînar- 
marea navală a fost chiar aprobată de Londra, care a 
semnat cu Reichul un acord privind mărimea flotelor. Este 
deci indiscutabil că Hitler a dus cu bine la capăt reorgani- 
zarea armatei naţionale: observatorii din 1938 vedeau în 
ea forţa, ordinea şi pregătirea perfectă. 


Cu toate acestea, putem fi siguri că statul major accepta 
situaţia în care era pus? Oare anumite elemente nu regretau pu- 
terea politică de care dispuseseră în epoca Imperiului? Oricum, 
la începutul lui 1938, Hitler a considerat înţelept să îndepărteze, 
împreună cu generalul von Fritsch, cam cincizeci de ofiţeri supe- 
riori şi să reorganizeze comandamentul. Şeful statului major, 
Ludwig Beck, a preferat să demisioneze decât să se asocieze 
unei politici hitleriste împotriva Cehoslovaciei şi a intrat în contact 
cu diverse medii politice pentru a dejuca proiectele Fuhrerului. 


74 Forţele armate ale celui de-al treilea Reich. 

Regimul nazist a fost instituit nu în vederea reformei 
interne, ci a politicii externe. În acest domeniu, Hitler a 
definit în Mein Kampf un program care se îndepărtează 
provizoriu de ideea colonială, dar reia marile teme ale pro- 
pagandei pangermaniste. Folosindu-se de simpatiile 
engleze şi italiene, Hitler dorea ca Germania să înceapă 
distrugerea militară a Franţei, pentru a se întoarce apoi 
împotriva Rusiei sovietice: în această dublă acţiune, ea va 
lupta în acelaşi timp, fapt conform esenței nazismului, 
împotriva plutocratiei occidentale şi a comunismului slav. 
În opinia lui Hitler, astfel se va putea împlini visul „Marii 
Germanii“, care, desigur, nu se va mulţumi cu frontierele 
sale din 1914, „provizorii şi întâmplătoare“, ci, având în 
vedere toate ţările de limbă germană, va trebui să se 
ocupe de reorganizarea continentului european. În slujba 
acestor aspirații, Hitler susţinea că, utilitatea comunităţii 
fiind măsura dreptăţii, nu exista drept uman care să se 
poată opune legii naturale ce îi condamnă pe cei slabi. 

În calitatea lui de şef al statului german, Hitler nu-şi 
arăta adevăratele intenţii şi îşi exprima dorinţa de pace: 
von Neurath, care a păstrat personalul de pe 
Wilhemstrasse”$, era destinat să inspire încredere. 
Germania, declara Hitler, este gata să înalțe ramura de 
măslin, dar doreşte să nu mai fie considerată în afara legii; 
ea reclamă Gleichberechtigung, egalitatea drepturilor. De 
aceea Hitler a decis, în 14 octombrie 1933, să iasă din 
SDN; tot din acest motiv, după plebiscitul de la Sarre, care 
a fost majoritar în favoarea revenirii la Germania (13 ia- 
nuarie 1935), declara că nu mai există un motiv de litigiu 
între Germania şi Franţa. Dar tot acum a anulat acordurile 
de la Locarno şi a remilitarizat malul stâng al Rinului 
(7 martie 1936). 


75 Sediul Ministerului de Externe. 

Realizând că acestei încercări de forţă nu i s-a opus 
nici o rezistență serioasă, Hitler putea acum să ridice 
tonul; el se considera îndreptăţit să ceară reunirea tuturor 
germanilor în patria lor. Raportul Hossbach, din toamna lui 
1937, făcea dovada faptului că Hitler era hotărât la 
această dată să asigure Germaniei, în cel mai scurt timp, 
„spaţiul vital“, la nevoie chiar prin război; obiecţiilor făcute, 
el le-a opus un refuz categoric. Primul obiectiv vizat era 
Austria. Când a ajuns la putere, Hitler a găsit deja jaloa- 
nele puse pe calea Anschluss'6-ului: încă din 1926 existau 
grupări naziste în Austria; în 1931, a fost semnat un acord 
economic între cele două puteri. Cel mai grav lucru era că 
naziştii germani organizaseră pretutindeni centre de spi- 
onaj, iar propaganda lor fusese facilitată de dezordinea 
financiară şi de marea mizerie în care se afla neputin- 
cioasa republică. Cancelarul Dollfus, catolic practicant, 
s-a opus acţiunii lor, încercând în plus să anihileze par- 
tidele marxiste, foarte puternice în capitala hipertrofiată a 
Austriei, şi care erau bine înarmate; le-a zdrobit în februa- 
rie 1934, lipsindu-se astfel de un ajutor care i-ar fi fost util 
în lupta împotriva hitleristilor. O primă tentativă de 
Anschluss, în urma asasinării lui Dollfus de către naziștii 
austrieci (25 iulie 1934), eşuase în faţa mobilizării italiene. 
Dar apropierea germano-italiană, în timpul războiului din 
Etiopia, a slăbit în mod progresiv rezistenţa austriacă. 
Acordul din iulie 1936, dintre Reich şi Austria, recunoştea 
suveranitatea statului austriac, dar nu oprea nazificarea. 
Cancelarul Schuschnigg, succesorul lui Dollfus, a fost în 
curând covârşit. După ce şi-a modificat statul major şi l-a 
înlocuit pe von Neurath cu von Ribbentrop, ambasador la 
Londra şi organizator al Pactului anticomintern cu Japonia 
şi Italia, reprezentând politica de intimidare (februarie 


76 Anexarea Austriei la Germania. 


109 


1938), Hitler s-a decis în cele din urmă să dea marea lovi- 
tură: i-a prezentat lui Schuschnigg, convocat în locuinţa sa 
din Berchtesgaden, un ultimatum prin care i-l impunea pe 
nazistul Seyss-Inquart ca ministru de Interne; şi, cum 
Schuschnigg se decisese să întărească independenţa ţării 
sale printr-un plebiscit, trupele germane, la chemarea lui 
Seyss-Inquart, au intrat în Viena la 12 martie. Anexarea nu 
a stârnit nici o opoziţie din partea străinătăţii. Marele Reich 
german, cu 75 de milioane de locuitori, era fondat. 
Victoria nazistă în Austria a reprezentat o încurajare 
pentru minoritatea germană din Cehoslovacia, numărând 
trei milioane de oameni. Agitatorul sudetilor, Conrad 
Henlein, s-a mulţumit la început să ceară autonomie 
administrativă. Când, după vizita Fuhrerului la Roma, 
Berlinul şi-a asigurat alianţa italienilor, cimentată deja prin 
acţiunea comună pe câmpul de bătălie spaniol în favoarea 
generalului Franco, problema cehoslovacă a fost plasată 
pe plan internaţional: Germania trebuia să distrugă un stat 
legat de Franţa printr-un acord militar defensiv şi, mai 
mult, care constituia la porţile sale un focar de „bolşevi- 
zare“. Dar, deocamdată, era invocat doar punctul de 
vedere rasial. Berlinul se opunea oricăror tentative de 
compromis între cehi şi sudeti, elaborate de preşedintele 
Benes la cererea delegatului englez la Praga, Lordul 
Runciman. La 6 septembrie, cu ocazia Congresului de la 
Nurnberg, Hitler a anunţat că nu se va lăsa intimidat de 
amenințările cu o intervenţie a puterilor occidentale în 
favoarea Cehiei; în data de 12, promitea că va face să tri- 
umfe dreptul popoarelor de a dispune de ele însele; în 14, 
au fost anulate negocierile între Praga şi Henlein. Din 
acest moment războiul devenea iminent: dubla călătorie a 
premierului englez, Chamberlain, în Germania nu Ha făcut 
pe Hitler să revină asupra deciziei sale. „La 1 octombrie, 

spunea el încă din 26 septembrie, Benes îmi va da ger- 
manii mei, sau mă voi duce eu să-i iau.“ Au fost decretate 
măsuri de mobilizare şi de o parte, şi de cealaltă. În acest 
timp, nici la Londra, nici la Paris nu exista o opinie favora- 
bilă războiului: democraţiile au cedat. La 30 septembrie, 
Acordul de la München salva provizoriu pacea mondială, 
dar cu preţul dezmembrării Cehoslovaciei şi, de fapt,-al 
independenţei sale diplomatice şi militare. Benes a trebuit 
să demisioneze. După dezmembrare, a urmat anihilarea. 
Deşi Acordul de la Munchen prevăzuse garanţia interna- 
tionalä a frontierelor statului cehoslovac şi deşi Hitler afir- 
mase că după rezolvarea problemei sudetilor „Germania 
nu va mai avea probleme teritoriale în Europa“, cancela- 
rul, după ce provocase ruptura dintre cehi şi slovaci şi con- 
statase „descompunerea“ ţării, l-a chemat, în 15 martie 
1939, la Berlin, pe preşedintele republicii, M, Hacha, for- 
țându-l să-i încredinţeze destinul poporului său: Slovacia 
a fost transformată într-un stat independent, Boemia şi 
Moravia au fost plasate sub „protectoratul“ Reichului. 

Marile succese ale politicii externe a lui Hitler nu se 
explică numai prin abilitatea tacticii, care a îmbinat lovi- 
turile de forță cu declaraţiile pacifiste si de calmare, lăsând 
să se creadă că revendicarea satisfăcută va fi ultima, dar 
şi prin slăbiciunile democraţiilor occidentale, în special 
celei a Marii Britanii, a cărei politică de „calmare“ a fost 
dictată de preocuparea de a izola Uniunea Sovietică, con- 
siderată principalul pericol pentru pacea europeană. 

La şase luni după invadarea Cehoslovaciei, Germa- 
nia, după ce modificase prin pactul germano-sovietic”? sis- 
temul său de alianţe şi cooptase URSS-ul la o a „patra“ 
împărţire a Poloniei, invocând imposibilitatea, dictată de 


77 Prin Pactul Ribbentrop-Molotov (23 august 1939), Germania nazistă 
şi Uniunea Sovietică îşi delimitau sferele de influenţă. 


onoarea naţională, de a accepta existenţa unui „culoar“ 
între Prusia orientală şi corpul principal al statului, pretex- 
tând în ultimul moment violenţe odioase împotriva 
minorităţilor germane, a intrat la 1 septembrie 1939 cu tru- 
pele sale pe teritoriul polonez, declanşând astfel inter- 
ventia Angliei şi Franţei, care, în luna aprilie, oferiseră 
garanţii Poloniei. 

Pregătirea excepţională i-a adus Germaniei în primii 
trei ani ai războiului mari succese: distrugerea statului 
polonez, care a fost împărţit cu URSS (decembrie 1939), 
victoria asupra Franţei şi ocuparea unei jumătăţi a terito- 
riului său (iunie 1940), cucerirea lugoslaviei şi a Greciei 
(mai 1941), în fine, primele victorii în URSS, unde 
armatele germane au pus stăpânire pe teritorii imense, din 
Caucaz până la golful Finlandei (1941-1942). Aceste suc- 
cese, limitate totuşi de imposibilitatea în care se afla Hitler, 
după campania din Franţa, în ciuda superiorității 
Luftwaffe'5, de a înfrânge rezistenţa aeriană engleză şi 
deci de a invada Marea Britanie, au făcut ca Germania să 
creadă că visul pangermanist se va realiza în cele din 
urmă. Reichului german trebuia să-i aparţină conducerea 
„marelui spaţiu“ european, aşa cum Japoniei îi revenea 
cea a spaţiului întregii Asii. Poziţia centrală pe care i-o 
dăduse poporului german destinul îşi găsea în sfârşit 
adevărata semnificaţie! După spusele unui autor nazist, 
Reichul reprezenta „datoria germană de a-şi asuma 
întreaga responsabilitate, constituind o putere organiza- 
toare situată deasupra statelor“. 


Astfel, în 1941 şi 1942, într-o Europă subjugată, a apărut un 
sistem, adesea improvizat, bazat pe inegalitatea raselor şi a 
drepturilor pe care le aveau fiecare dintre ele. In anumite regiuni 


78 Aviația militară germană. 

— Alsacia şi Lorena, Luxemburg, Wartheland — populaţiile au fost 
pur şi simplu integrate în Reich, eliminându-se în prealabil ele- 
mentele indezirabile, care au fost înlocuite cu colonişti germani. 
În alte părţi — acolo unde elementele alogene erau în număr 
prea mare pentru a putea fi absorbite imediat — au fost create 
state autonome, dar „protejate“ de Germania: Protectoratul 
Boemiei şi Moraviei, guvern general pentru teritoriile poloneze 
ocupate. Mai departe, Reichul a creat Comisariate ale 
Imperiului, ca în cazul Norvegiei şi Olandei, şi teritorii de coloni- 
zare ale estului: Ucraina şi „Ostland“ (ţările baltice şi Rusia 
albă). În alte locuri, s-a mulţumit cu o administrare militară, ceea 
ce nu excludea, de altfel, aservirea economică şi chiar coloniza- 
rea, cum s-a întâmplat în Ardenii francezi, unde Germania a aca- 
parat instalaţiile agricole. Să nu uităm că grupul ţărilor „aliate“ — 
Ungaria, Slovacia, România şi chiar Italia — acorda suzeranității 
Reichului arbitraj obligatoriu în caz de dezacord, organizarea 
schimburilor comerciale şi chiar recunoaşterea în aceste ţări a 
minorităţilor germane cu statutul lor rasial. 


De fapt, războiul pornit de Hitler a fost mai puţin unul 
de cucerire şi mai degrabă unul de exterminare, parte inte- 
grantă a politicii sale antisemite (J.-P. Stern). Decizia 
cinică de a extermina rasele inferioare i-a împins pe 
nazişti la realizarea „soluţiei finale“, dovedită la începutul 
războiului împotriva Uniunii Sovietice şi realizată de şeful 
poliţiei, Heydrich, prin uciderea în ghetouri, apoi în 
camerele de gazare, în special la Auschwitz, a şase mili- 
oane de evrei. Ar fi o mare greşeală să credem, aşa cum 
au pretins unii istorici germani, că crimele naziste răspun- 
deau celor comise în numele bolşevismului şi că astfel ar 
putea fi „banalizat“ comportamentul autorităţilor germane. 
Este evident că armata a fost pe deplin complice la aces- 
te crime şi că întreaga populaţie germană a ştiut care este 
soarta duşmanilor regimului, dar s-a mulţumit să închidă 
ochii: 

Alianta dintre URSS si democratile anglo-saxone a 
făcut ca acest vis să se prăbuşească. De altfel, Hitler nu a 
conceput războiul decât sub forma unui Blitzkrieg”, care 
urma să-i aducă victoria în câteva săptămâni; abia în 1942, 
sub influenţa noului ministru al Înarmării, Albert Speer, a fost 
edificată o reală economie de război, mulțumită unei dez- 
voltări rapide a producţiei industriale. Aşa cum nu a pregătit 
un război de lungă durată, Hitler nu a avut o concepţie de 
ansamblu a politicii sale de război; de aceea ezita în mod 
constant, în special în atitudinea sa faţă de regimul lui 
Pstain80 din Franţa, în colaborarea şi exploatarea econo- 
mică a popoarelor învinse, iar în Rusia ocupată a lăsat să-i 
scape ocazia de a se folosi de forţele care se opuneau 
regimului sovietic. În loc să utilizeze mâna de lucru exis- 
tentă în ţara lui, a adus în Germania, printr-un Serviciu de 
muncă obligatorie, înfiinţat de Sauckel, milioane de munci- 
tori străini. Erorilor economice li se adăugau, în folosul unei 
„policraţii a sectoarelor separate“, descompunerea biro- 
cratiei tradiţionale, redusă treptat la neputinţă (M. Broszat). 
Epuizată de rezistenţa rusească, atacată de anglo-saxoni 
în Africa (1942), în Italia (1943), apoi pe pământul Franţei 
(1944), depăşită de un material de război cu mult superior, 
armata germană nu a putut împiedica, în ciuda unei rezis- 
tente perfecte, invadarea ţării şi, în cele din urmă, ocuparea 
capitalei Reichului, care a fost urmată de capitularea fără 
condiţii a tuturor forțelor militare germane (8 mai 1945). 


79 Război fulger. 

80 Philippe Pétain (1856-1951), mareşal din 1941, conducător al sta- 
tului francez din iulie 1940. A încercat să impună un sistem ierarhizat şi 
autoritar, fondat pe tripla entitate „muncă, familie, patrie“, şi pe fideli- 
tatea faţă de persoana sa. Contestat vehement de Comitetul francezilor 
liberi de la Londra, după 1944 se refugiază în Elveţia, dar revine în 
Franţa de bunăvoie pentru a fi judecat. Condamnat la moarte, i se va 
comuta pedeapsa în închisoare pe viaţă. 

Desigur că Germania nu a rămas indiferentă în faţa unei 
catastrofe atât de înspăimântătoare. Dar rezistența germană 
faţă de regim, începută în 1933 şi cuprinzând toate straturile 
populaţiei, nu a aparţinut decât unor grupuri izolate şi fără o 
coordonare politică. Elementele de stânga, constrânse să emi- 
greze încă din 1933, se aflau în străinătate, în special intelec- 
tuali şi evrei. Social-democraţii s-au strâns, în principiu, în jurul 
SOPADE (Sozialistische Partei Deutschlands), care furniza 
informaţii preţioase compatriotilor lor rămaşi în Germania, în 
timp ce comuniştii, care au participat direct la acţiune cu preţul 
unor pierderi imense, au putut intra în legătură în timpul războiu- 
lui cu URSS şi au format un comitet al Germaniei libere. Anumiți 
catolici s-au grupat la München în jurul „Trandafirului alb“ şi mai 
târziu în Cercul de la Kreisau, condus de Helmuth von Moltke. 
Conservatorii s-au inspirat din scrierile lui Karl Goerdeler şi au 
fost susținuți de unii militari, precum Hans Oster, comandantul 
Abwehr-ului8t, care nu se încredeau în proiectele hegemonice 
ale lui Hitler. Tentativele de arestare a lui Hitler, urzite în anumite 
medii militare înainte de 1938, au eşuat. Abia după primele 
înfrângeri mişcarea a căpătat amploare, fără a se putea realiza 
totuşi un plan de ansamblu. Dacă „domnia bonzilor“ a fost 
renegată, personalitatea lui Hitler a rămas populară. Cel mai 
important eveniment a fost atentatul pregătit de von 
Stauffenberg (20 iulie 1944), al cărui eşec a provocat un val de 
arestări şi de sinucideri, în special în rândul militarilor. Ultimele 
comploturi au avut loc chiar în cadrul partidului şi au luat sfârşit 
o dată cu sinuciderea lui Hitler în buncărul său din Berlin (30 
aprilie 1945). 


81 Serviciul de contrainformaţii al armatei, condus de amiralul Canaris. 
După destituirea acestuia de către Hitler, în 1944, va fi subordonat 
Securităţii Reichului (Gestapo). 

Capitolul VII 
GERMANIA DIVIZATĂ 


Lovită de o catastrofă fără precedent în istoria sa, cu 
marile oraşe distruse, cu o industrie parţial salvată de 
bombardamente, dar paralizată din cauza lipsei mijloa- 
celor şi căilor de transport, ocupată de armatele a patru 
puteri, lipsită de bani şi subiect de troc, Germania nu mai 
era decât „obiectul“ politicii mondiale; fără a o consulta, 
cele „Trei Mari“ reunite la Potsdam (2 august 1945) au 
decis amputarea teritoriilor de la est de linia Oder-Neisse, 
reducând suprafaţa teritoriului german cu 24% şi dis- 
trugând Prusia istorică. Autoritatea supremă va fi exerci- 
tată în cele trei, apoi în cele patru zone de ocupaţie de 
către comandanti-sefi ai forțelor armate; un Consiliu 
cvadripartit îşi va avea sediul la Berlin, el însuşi împărţit în 
patru sectoare. Dacă landurilor (Lânder) le era permisă o 
oarecare autonomie pe o bază democratică, la Potsdam 
s-a luat decizia ca nici un guvern central să nu fie restau- 
rat pentru moment în Germania. 

Disensiunile ideologice dintre URSS şi puterile occi- 
dentale au permis Germaniei să-şi redobândească în 
scurt timp suveranitatea naţională. Prima etapă s-a 
încheiat când, în iulie 1946, zonele engleză şi americană 
au fuzionat, lărgindu-se, la sfârşitul lui 1948, prin inte- 
grarea zonei franceze. După ce la conferințele de la 
Moscova şi Londra (martie şi noiembrie 1947) s-a con- 
statat imposibilitatea unei înţelegeri, în mediile politice 
occidentale a prevalat convingerea că era necesar ca 
Germaniei să-i fie restituită suveranitatea politică si 
potenţialul economic, în scopul de a se constitui într-o 
barieră împotriva comunismului. Recomandările de la 

Londra (iunie 1948) au prevăzut, în afara convocării unui 
Consiliu parlamentar pentru Germania de Vest, 
începerea unei reforme financiare menite să redea 
Germaniei occidentale o monedă stabilă, emisă în canti- 
tate limitată şi inspirând încredere. Răspunsul sovietic, 
care a constat în blocarea sectoarelor occidentale de la 
Berlin, guvernat atunci de Ernst Reuter, a rămas inutil, 
pentru că aliaţii constituiseră deja un pod aerian care să 
asigure necesarul de alimente al oraşului, devenit un sim- 
bol, avanpostul occidental care înfrunta avântul luat de 
lumea comunistă. Etapa decisivă a fost cea în care, în vir- 
tutea Acordurilor de la Washington (aprilie 1949), guver- 
nele militare au fost înlocuite cu o înaltă Comisie aliată tri- 
partită care trebuia să înceapă să funcţioneze o dată cu 
formarea guvernului german. 

Din acel moment s-a înfăptuit ruptura dintre cele două 
state, dintre care unul, Republica Federală, cuprindea trei 
sferturi din populaţia germană (61 de milioane din 78) şi 
se dorea a fi un stat de drept (Rechtstaat), ancorat în 
Occident, iar celălalt, Republica Democrată, evolua pe 
orbita republicilor populare: era reflexul a două concepţii 
politice şi morale care, la acea dată, păreau a-şi împărţi 
lumea. 


1. Republica Federală a Germaniei 


Creştin-socialiştii la putere. Consiliul parlamentar, creat în 
iunie 1948, a adoptat, în mai 1949, legea fundamentală a 
Republicii Federale a Germaniei, acordând celor 11 landuri 
(care au ajuns la 8, în 1951, apoi la 10 prin anexarea Sarre-ului, 
în 1957) o largă autonomie culturală şi şcolară, un Landtag ales 
şi un guvern responsabil, punând accentul pe instituţiile cen- 
trale. Evitând inconvenientele regimului prezidenţial, noua 
Constituţie prevedea numirea preşedintelui pe o perioadă de 

cinci ani de către Bundestag, conferindu-i puteri limitate; în ceea 
ce priveşte puterea legislativă, aceasta era împărţită între 
Bundestag, ales pe o perioadă de patru ani prin vot universal 
după un sistem care combina scrutinurile majoritare şi 
proporţionale şi care trebuia să aleagă cancelarul, şi Bundesrat, 
reprezentând landurile şi dispunând de dreptul de veto. De o 
natură foarte democratică, Constituţia garanta principalele liber- 
täti şi autoriza transferul anumitor prerogative ale statului unor 
organizaţii internaţionale. Alegerile din Bundestag, din 14 
august 1949, au demonstrat că viaţa politică germană avea să 
fie dominată de opoziţia dintre Partidul Social Democrat, reor- 
ganizat cu repeziciune sub conducerea unui militant antifascist, 
Kurt Schumacher, foarte ostil comunismului, dar ale cărui intran- 
sigente în privinţa aliaţilor au descumpănit opinia publică, şi par- 
tidele creştin socialiste CDU-CSU, care corespundeau mai bine 
aspirațiilor claselor medii şi care, prin unirea cu liberalii (FDP) şi 
cu Partidul German (DP), cu tendinţe naţionaliste, au dobândit 
puterea, desemnându-l cancelar pe Dr. Konrad Adenauer, fost 
primar al Kôlnului, preşedinte al CDU, din 1946. Stabilitatea 
guvernului, ca şi rapida reconstrucţie materială a ţării au permis 
Republicii Federale să recucerească prerogative naţionale: încă 
din 1950, au fost avute în vedere negocieri pentru permiterea 
participării sale la apărarea occidentală; în martie 1951, ea şi-a 
reconstituit Ministerul Afacerilor Externe; în iulie a fost procla- 
mată încetarea stării de război. În cele din urmă, Acordurile de 
la Paris, din octombrie 1954, vor pune capăt regimului de 
ocupaţie: „Republica Federală va avea în consecinţă întreaga 
autoritate a unui stat suveran în privinţa afacerilor interne şi 
externe“. 

De atunci, Republica de la Bonn a dus o viaţă politică de o 
uimitoare stabilitate, anticomunismul constituind baza sa funda- 
mentală (inexistenţa politică a partidului comunist, interzis 
în 1956). Ea a fost dominată de figura lui Adenauer, care 
nu a părăsit Cancelaria până în 1963, conducând în acelaşi timp 
şi Afacerile Externe. Caracterul personal şi autoritar pe 
care îl impusese regimului — s-a putut vorbi despre o 

Kanzlerdemokratie®2 — contrasta de altfel cu aerul simplu si spi- 
ritul umanist al preşedintelui Republicii, Theodor Heuss, care 
făcea parte din partidul liberal. De fapt, cancelarul, care nu poate 
fi dat jos de Bundestag decât dacă acesta îi desemnează 
dinainte succesorul, nu avea motive de neînțelegere cu opoziţia, 
deoarece social-democraţia, deşi elaborase la Congresul de la 
Godesberg (1959), sub influenţa unor personalităţi ca Fritz Erler, 
Guido Schmid şi Herbert Wehner, un program care abandonase, 
o dată cu ideologia marxistă, orice veleitate revoluţionară, se 
ralia principiului liberei concurente pe plan economic, făcând 
apel la etica creştină şi la filosofia umanistă pentru a justifica 
socialismul şi căutând să atragă clasele de mijloc într-un corp 
electoral în care muncitorii deveneau tot mai minoritari; cu toate 
acestea ea nu a reuşit până în 1969 să depăşească baremul de 
40%, rămânând în urma CDU. Acesta, provenit din mediile sindi- 
cale creştine şi antihitleriste, era un partid interconfesional, axat 
mai degrabă pe electoratul catolic, dar eminamente conservator 
şi care îşi datora succesul fulgerător sprijinului acordat lumii in- 
dustriale. În aderarea lui la liberalismul economic, fusese sprijinit 
de Freie Demokratische Partei?’ (FDP), care diferea oarecum de 
el prin ataşamentul faţă de laicizarea şcolii şi separarea dintre 
Biserică şi stat. Dominată de coaliția creştin-socialistă şi liberală, 
viaţa parlamentară, în ciuda câtorva scandaluri dezvăluite de 
Spiegel, nu a cunoscut disensiuni; disciplina totală a grupurilor 
permitea cunoaşterea dinainte, prin aproximaţie, a rezultatului 
votului. Bundestag-ul a devenit un organ de înregistrare. 
Orientarea conservatoare a guvernului Adenauer era cu 
atât mai puternică, cu cât grupurile de presiune se orientaseră 
spre dreapta. În opoziţie cu organizaţiile patronale, dintre care 
cea mai importantă era Confederaţia Asociaţiilor Patronilor 
(BDA), care avea acceptul Cancelariei, Confederaţia Sindicate- 
lor Germane (DGB), deşi cu un efectiv numeros, nu a putut face 
din cogestionare, în 1951, o armă eficientă în mâinile muncito- 
rilor, care nu dispuneau de un loc paritar, nerecurgând decât 


82 Aici cu sensul de cancelar cu puteri depline. 
83 Partidul Liberal Democrat. 


foarte rar la grevă, devenită nepopulară. Dimpotrivă, sprijinul 
Bisericii catolice, care punea pe primul plan apărarea valorilor 
„Civilizației occidentale“, deci lupta împotriva comunismului, con- 
stituia un atu preţios pentru regim, în timp ce Biserica protes- 
tantă (EKD), care a realizat o redresare spirituală remarcabilă, 
era şi mai divizată în privinţa problemelor de reunificare şi de 
reînarmare. În fine, într-o ţară în care rolul politic al intelectua- 
lilor, refugiaţi în turnul lor de fildeş, era foarte slab, presa, cum ar 
fi Bild-Zeitung, aflat aproape în întregime în mâinile firmei reac- 
tionare a lui Axel Springer, şi unde ziarele independente consti- 
tuiau o excepţie, juca un rol important în apărarea ordinii morale. 
Epoca Adenauer va profita de „miracolul economic“ al anilor 
'50, ale cărui cauze sunt multiple, unele dintre ele de ordin moral: 
dorinţa de nestăpânit a poporului german, în care aportul femeilor 
a fost considerabil, de a ieşi din mizerie, un uimitor spirit de orga- 
nizare şi de iniţiativă; alte cauze au fost de ordin demografic: 
aducerea a 13 milioane de „refugiaţi“, a căror reintegrare a con- 
stituit o reuşită deplină, decişi să-şi refacă viaţa şi constituind o 
frână în calea revendicărilor salariale; altele, de ordin economic: 
existența unui potenţial industrial care nu a fost păgubit nici de 
război, nici de dezmembrare şi care a fost reînnoit cu ajutorul 
financiar al Statelor Unite; altele, cu un caracter predominant 
politic: decizia ministrului Economiei, Ehrard, de a acorda priori- 
tate considerentelor economice, nu în scopul satisfacerii cererii 
consumatorului, ci pentru a favoriza investiţiile productive, care 
trebuiau să prevaleze asupra dorinţei imediate de bunăstare şi să 
creeze o bază solidă „economiei de piaţă“. Dispariţia şomajului, 
excedentul balanței comerciale, care a plasat Germania Federală 
pe locul doi în comerţul mondial, creşterea rapidă a nivelului de 
trai al populaţiei, integrarea masei de refugiaţi au recompensat 
acest efort. Dar conform dogmei liberalismului, poporul german 
s-a lăsat convins că doar economicul este creator, rolul politicului 
fiind doar cel al unui simplu organizator. Astfel încă de la început 
s-a renunţat la transformările de structură, la ideile de planificare 
şi de naţionalizare, sinonime ale constrângerii. Ideologia prosperi- 
tätii a fost mai puţin indulgentă în ceea ce priveşte reconstituirea 
concernelor care dominau odinioară industria germană. 

Intrarea într-o eră de prosperitate le-a dat germanilor posi- 
bilitatea de a-şi „depăşi“ trecutul şi de a elimina otrava nazismu- 
lui. Deşi denazificarea a fost adesea oarbă şi aleatorie, 
rămăşiţele hitlerismului au fost combătute energic şi cu eficaci- 
tate; este insuficient să cităm doar numele Dr. Globke, fost 
comentator al legilor rasiale, în 1935, devenit consilier al cance- 
larului, pentru a dovedi că personalul guvernamental era de 
tendinţă hitleristă. Dimpotrivă, cancelarul, onorând tratatul ger- 
mano-israelian, a ţinut să repare crimele „incalificabile“ comise 
împotriva umanităţii, iar tinerele generaţii au purces cu curaj la 
revizuirea valorilor după care trăiseră strămoşii lor. Cu toate 
acestea, Republica de la Bonn era ameninţată de un nou peri- 
col, şi anume credinţa în binefacerile civilizaţiei tehnice, care se 
va sfârşi prin permiterea reconstituirii forţelor reacționare si mili- 
tariste însetate de „revanșă“. Acest pericol era unul real, dacă 
ne gândim că anumite elemente ale Bundeswehr-ului84, formate 
în timpul războiului rece, şi-au fondat o strategie bazată pe o 
politică de forţă împotriva taberei socialiste, susținând cu fermi- 
tate proiectul „stării de urgenţă“ care, în anumite cazuri grave, ar 
permite guvernului să suspende exercitarea drepturilor funda- 
mentale. 

Într-adevăr, politica externă a cancelarului a fost 
directionatä înspre lumea occidentală. Între reunificare, care 
reprezenta pericolul „comunismului“ pentru Germania de Vest, 
şi absenţa acesteia, care asigura păstrarea libertăţilor sale, 
Bonnul a preferat cea de-a doua soluţie. Din aceste conside- 
rente Adenauer a pledat pentru reînarmarea ţării sub forma unui 
Bundeswehr legat de NATO (1954), intrarea în Piaţa Comună 
(1957), apropierea politică de Franţa, fapt posibil o dată cu 
venirea la putere la Paris a generalului de Gaulle şi care a con- 
dus la semnarea tratatului din ianuarie 1963, ce conferea diplo- 
matiei germane un statut „european“ dorit de întreaga opinie 
publică, conştientă de dezastrele cauzate de excesul de natio- 
nalism, dar care nu slăbea convingerea că, o dată cu înfiinţarea 
podului aerian, numai ajutorul militar al Statelor Unite putea 


84 Armata federală germană. 

garanta independenţa Republicii Federale. Care era scopul 
urmărit de cancelar? El ştia foarte bine că, date fiind dispoziţiile 
aliaţilor săi şi oricât de umilitoare ar fi fost pierderea teritoriilor 
germane, nu putea fi ridicată problema liniei Oder-Neisse; dar 
Adenauer se putea baza pe sprijinul occidentalilor pentru a 
apăra Berlinul de Vest şi, în consecinţă, pe liberul acces la fosta 
capitală germană; el a reuşit să determine cele mai înalte 
personalităţi politice să-l susţină pe primarul socialist al 
Berlinului, Willy Brandt. În ciuda vicisitudinilor războiului rece şi 
ale relaţiilor germano-sovietice — Adenauer a negociat, în 1955, 
la Moscova, reluarea relaţiilor diplomatice —, guvernul de la 
Bonn nu a încetat, susţinut şi de opinia publică, să declare că 
numai alegerile libere, şi nu negocierile între cele două „state“, 
în vederea unei „confederaţii“, puteau constitui un preludiu la 
reunificarea Germaniei. 

Din momentul în care Adenauer, în vârstă de 87 de ani, a 
trebuit să cedeze puterea lui Ludwig Ehrard (1963), după o 
rezistență plină de încăpățânare şi o conducere zguduită de 
scandalul provocat de arestarea ilegală a mai multor ziarişti de 
la Spiegel, situaţia Germaniei atât pe plan intern, cât şi pe plan 
internaţional a suscitat cele mai aspre critici. Şi aceasta nu pen- 
tru că noul cancelar nu s-ar fi bucurat mult timp de o solidă 
popularitate în rândul poporului german, care vedea în el oglin- 
da propriei jovialitäti şi blajinătăţi; nu pentru că s-ar fi transfor- 
mat viaţa politică în urma alegerilor din septembrie 1965, ce, 
contrar aşteptărilor, au confirmat preeminenta CDU, care 
dobândise 47% din voturi, în timp ce social-democratia doar 
39%, iar guvernul se reconstituise pe baza unei coaliţii între 
CDU şi FDP. Existau semnele unei oarecare epuizări a 
economiei, regiunile miniere şi metalurgice parcurgând o criză 
de readaptare, erau exprimate temeri în faţa inflaţiei, astfel încât 
se putea spune că miracolului economic i-a urmat „stagnarea în 
inflaţie“ (Stagflation). Semnificativă era şi dificultatea în care se 
afla Germania în ceea ce privea definirea politicii sale externe, 
între Statele Unite, avute în vedere de ministrul Afacerilor 
Externe, Schrôder, şi Franţa gaullistă, favorabilă independenţei 
Europei între cele două blocuri, care se bucura de simpatia 

liderului catolic bavarez Jozef Strauss. Dupä iesirea Frantei din 
NATO, asistäm la o oarecare renastere a nationalismului de 
extremă dreaptă: semnificativă pentru această stare de spirit 
era divergenta opiniilor care provocase prelungirea termenului 
de prescriere pentru crimele naziste. 

Denuntând imobilismul guvernamental şi nelinistiti de faptul 
că la viitoarele alegeri nu vor obţine cele 5 procente din voturi 
care să le permită menţinerea în Bundestag, în 1966, liberalii au 
provocat o criză politică a cărei soluţionare a constat în consti- 
tuirea unui guvern condus de Kurt Georg Kiesinger, fost ministru 
CDU în Baden-Wurtemberg, care a optat pentru o „mare 
coaliţie“ cu social-democrati şi a oferit portofoliul Afacerilor 
Externe lui Willy Brandt, aflat de doi ani la conducerea partidu- 
lui său. Dar aceasta nu a făcut decât să accentueze atonia 
politică, din moment ce cele două partide asociate reprezentau 
87% din voturi, stârnind nelinişte în afara Bundestag-ului. La 
dreapta, ex-naziştii, grupaţi în Partidul Naţional Democrat 
German (NPD) în jurul lui Adolf von Thadden, au relansat slo- 
ganuri antisemite şi pangermaniste. La stânga, unde anticomu- 
nismul pierduse din vigoare în special sub influenţa criticii făcute 
de şcoala de la Frankfurt, studenţii, susținuți de câteva cadre 
universitare sub semnul Federaţiei Studenţilor Socialişti (SDS), 
se aflau într-o „opoziţie extraparlamentară“ (APO), care acuza 
învechirea sistemului universitar, răul provocat de societatea de 
consum, legislaţia stării de urgenţă şi, invocând tezele lui 
Marcuse referitoare la rolul minorităţilor active, au declanşat cu 
ocazia războiului din Vietnam, ciocniri foarte violente cu poliţia 
berlineză (1967-1968): mişcarea a culminat cu împuşcarea stu- 
dentului contestatar Rudi Duschke, în aprilie 1968, dar a eşuat 
din cauza divizärilor interne şi mai ales a indiferentei muncito- 
rilor. În acest timp, pe plan politic, alegerea preşedintelui 
Republicii, ca succesor al lui Heinrich Lübke, suspectat de a se 
fi aflat în slujba naziştilor, în persoana lui Gustav Heinemann, 
care părăsise CDU, trecuse la social-democratie şi era cunos- 
cut prin ostilitatea sa faţă de politica de reînarmare, anunţa 
„marea coaliţie“ şi prefigura formarea unei noi majorităţi 
după alegerile din septembrie 1969, formată din alianţa 

social-democratilor si a liberalilor, în rândul cărora domina, ca şi 
cu un an în urmă, curentul reformator, iar CDU trecea în 
opoziţie. 

Social-democratii la putere. Imediat după formarea sa, ca- 
binetul Willy Brandt, în care liberalului Walter Scheel îi reveneau 
Afacerile Externe, se afla între Tineretul partidului, Jusos, care, 
ostil programului lui Godesberg, cerea intrarea în vigoare a le- 
gislatiei socialiste, si FDP, fidel în continuare liberalismului eco- 
nomic. Dacă lui Brandt i-a fost greu să democratizeze viaţa 
economică şi socială, aşa cum promisese sindicatelor — fapt ce 
a provocat o serie de „greve sălbatice“, iar, în 1971, o puternică 
mişcare în metalurgie —, el a reuşit cel putin să edifice politica de 
deschidere spre est — Ostpolitik —, începută cu paşi mărunți încă 
de la marea coaliţie, şi care va permite RFG-ului să-şi 
regăsească locul în afacerile internaţionale, să se sustragă sub- 
ordonării americane şi să ocupe în Europa locul care i se cuve- 
nea datorită puterii sale economice. În acest scop, Bonnul tre- 
buia să recunoască pierderea definitivă a provinciilor din est şi 
frontierele RDG. Negocierile lui Brandt şi ale omologului său din 
RDG, Willy Stoph, nu au dat rezultate, astfel încât contactele 
directe s-au făcut, prin intermediul lui Egon Bahr, cu URSS şi 
Polonia şi au condus la recunoaşterea frontierelor actuale. 

Pentru a demonstra că fusese încheiat un capitol al istoriei, 
cancelarul s-a dus el însuşi în capitalele celor două state şi s-a 
recules la Varşovia înaintea ruinelor fostului ghetou. În ciuda 
unei opoziții foarte puternice a CDU, condusă de Josef Strauss 
şi organizată de Rainer Barzel, preşedinte al partidului, precum 
şi a intervenţiei masive a episcopatului catolic şi a forţelor 
patronale, alegerile din 1972 au fost un triumf pentru Brandt, 
confirmat de o manieră strălucită în funcţia de cancelar. Pe pla- 
nul politic pangerman, el a putut „normaliza“ raporturile cu RDG, 
ale cărei poziţii au devenit mai flexibile o dată cu venirea la pu- 
tere a lui Honecker, succesorul lui Ulbricht, printr-un „tratat fun- 
damental“ (decembrie 1972), care a creat un modus vivendi de 
durată între cele două Germanii şi care a fost urmat de o 
creştere considerabilă a relaţiilor comerciale şi de slăbirea con- 
strângerilor de tranzitare. Cu toate acestea, incapabil să rezolve 

problemele sociale ridicate de generalizarea cogestionării şi 
crearea unui patrimoniu financiar profitabil pentru salariaţii care 
luptau cu recesiunea economică, Brandt a fost obligat să demi- 
sioneze când s-a dovedit că, fără ştirea lui, în anturajul său se 
infiltrase un spion al RDG, Gunter Wilhelm (mai 1974). Ministrul 
Finanţelor, Helmut Schmidt, i-a succedat în funcţia de cancelar, 
aducând un plus de autoritate statului şi calităţi excepţionale de 
administrator. Deşi nu a făcut inovaţii profunde, Schmidt a con- 
tinuat Ostpolitik, element fundamental în relaţiile Est-Vest, şi a 
încercat să extindă cogestionarea şi la celelalte industrii, în 
afara celei carbonifere şi de oţel, cu preţul unor concesii făcute 
aliaţilor săi liberali. El era preocupat, în special în această 
perioadă de noi tensiuni internaţionale, să asigure „ajungerea 
din urmă“, faţă de URSS, a armamentului occidental, prin insta- 
larea pe pământ german a eurorachetelor americane, deşi con- 
tinua să-şi afirme poziţia în vederea dezarmării. După alegerile 
din 1976 însă, Partidul Social Democrat a fost victima unei duble 
eroziuni, care provenea pe de o parte din partea celor care îi 
reproşau indulgenta faţă de contestatari, iar pe de altă parte, din 
partea celor care, împreună cu Erhard Eppler, vedeau în el un 
prizonier al ordinii capitaliste. 

De la sfârşitul anilor '60, guvernul social-democrat a trebuit 
să facă faţă unei transformări profunde a Germaniei Federale, 
care punea sub semnul întrebării valorile dobândite de socie- 
tatea de abundență şi de consum care prevalaseră timp de 
două decenii. În pofida unei gestiuni riguroase, Germania nu a 
putut evita dereglările din economiile occidentale, după şocul 
petrolier.55 Desigur, inflaţia era moderată, iar comerţul exterior 
rămăsese excedentar, dar a crescut numărul şomerilor (2,5 mili- 
oane în 1983), s-au înmulţit falimentele şi s-au micşorat 
investiţiile; aceste semne ale recesiunii n-au împiedicat 


85 Cu începere din 1974, Europa Occidentală a fost greu încercată de 
„dezechilibrul“ mondial declanşat de prima criză a petrolului, apoi 
relansată de cea de a doua, în 1979. Caracteristicile acestei crize au 
fost neobişnuite, căci, pe lângă faptul că a dat naştere unor procenie 
de şomaj foarte ridicate, s-a tradus prin puseuri inflationiste dintre cele 
mai puternice, adică exact invers faţă de criza din 1929, de exemplu. 

imigrarea a 5 milioane de străini — în special turci —, care au con- 
stituit în marile oraşe adevărate ghetouri, provocând fenomene 
rasiste de respingere. În faţa dificultăţilor economice tot mai 
mari, îndatorarea publică a luat proporţii catastrofale, iar sis- 
temul de protecţie socială părea tot mai greu de finanţat. În 
ciuda prosperității de care RFG continua să se bucure, sistemul 
pe care se clădise era pus sub semnul întrebării. 

Crizei economice îi corespundea o mutație a valorilor, pe 
care legislaţia social-democrată, în special sub conducerea lui 
Willy Brandt, a continuat s-o accelereze, căutând să creeze o 
societate mai putin represivă şi eliminând structurile de depen- 
denţă şi de subordonare. Aceste aspirații se manifestau în spe- 
cial în rândul tineretului, ce respingea pe de o parte atitu- 
dinea părinţilor, care acceptaserä să se supună comenzilor 
national-socialismului, dar mai ales civilizaţia materialistä, ce 
prevalase din anii '50 sub semnul îmbogăţirii generale. Legilor 
efortului s-a dorit să li se opună un nou mod de viaţă, valorifi- 
când timpul liber; obisnuinta cu o viaţă mai uşoară a dus la dez- 
gustul pentru o civilizaţie preocupată în mod exclusiv de pra- 
ductia bunurilor materiale. Din această orientare spirituală au 
decurs intrarea sexualităţii în domeniul public, generalizarea di- 
vortului, o stagnare a practicilor religioase, cel putin în oraşe, 
slăbirea legăturilor familiale, contestarea dreptului de proprie- 
tate şi chiar, având ca fundament autorizarea obiectiei de con- 
ştiinţă, refuzul de a servi sub drapel o patrie căreia i se contes- 
ta autoritatea morală. Acestor semne de descumpănire le cores- 
pundeau „mişcările pentru pace“, care, lansând un apel disperat 
destinderii internaţionale, numărau sute de mii de participanţi. 
Formele de protest tradiţionale au fost înlocuite de „noi mişcări 
sociale“ provenind din „iniţiativa cetăţenilor“ şi care, în afara 
pacifismului, stimulau libertatea femeii, succesul ecologiei, 
acceptarea homosexualității, ajutorul acordat lumii a treia etc. 

Se poate vorbi despre o opoziţie faţă de regim? 
Dezmembrarea opoziţiei extraparlamentare, în 1969, nu a pus 
capăt acţiunilor micilor grupuri extremiste care, asemenea 
bandei Baader-Mainhof, au repus în discuţie ordinea existentă 
pe care au încercat s-o răstoarne prin violenţă şi terorism, 

continuând până în 1977 răpirea personalităţilor marcante, în 
timp ce o presă fascistă legată de trustul lui Springer se folosea 
de aceste acţiuni pentru a desconsidera autorităţile publice. 
Mitul contaminării printr-o „contracultură“ era destul de puternic 
ca să-i determine pe miniştrii din nouă landuri să ceară măsuri 
disciplinare împotriva elementelor suspecte din diverse servicii 
publice. Un anumit număr de contestatari ai regimului s-au gru- 
pat, la sfârşitul anilor '70, în mişcarea „Verzilor“, constituită pe o 
bază ecologistă (protejarea rezervelor forestiere), dar care a 
sprijinit cu rapiditate „listele alternative“, al cărei program ridica 
problema societăţii capitaliste sub forma ei cea mai destructivă: 
crearea de arme nucleare şi instalarea acestora în Germania, 
impusă de Statele Unite. Deşi nu erau foarte uniţi, iar unele ele- 
mente conservatoare nu aderaseră la sloganurile neutraliste şi 
pacifiste, „Verzii“ se sprijineau pe o puternică mişcare de opinie, 
în special în rândul tineretului. Ei au depăşit baremul de 5% la 
alegerile din 1983. Rămânea totuşi o problemă: colaborarea lor 
cu social-democraţia, pe plan municipal şi national. 

Tensiunile din societatea germană aveau să se repercuteze 
asupra coaliţiei aflate la putere. După ce Congresul 
social-democrat de la München (aprilie 1982), sub influenţa 
forţelor de stânga, a votat un program inacceptabil din punctul 
de vedere al liberalilor, ruptura devenise inevitabilă: provocat de 
aripa de dreapta a FDP condusă de ministrul Afacerilor Externe, 
Hans-Dietrich Genscher, un vot de neîncredere l-a forţat pe 
Schmidt să demisioneze şi Cancelaria i-a revenit lui Helmut 
Kohl, preşedinte al CDU (octombrie 1982). Ivită după un lung 
conflict în interiorul propriului partid cu Josef Strauss, care dorea 
o orientare clar antisovietică şi conservatoare pe plan intern, vic- 
toria lui Kohl, la alegerile din martie 1983, a surprins prin 
amploarea sa, care ar fi fost şi mai mare dacă un număr de 
alegători CDU n-ar fi votat în favoarea partidului liberal, pentru 
ca acesta să poată depăşi baremul de 5%. Este neîndoielnic că 
victoria CDU-FDP marca neliniştea electoratului faţă de trans- 
formările care erau pe cale şă se producă în Germania. Dar mai 
importantă decât uşoarele modificări ale votului între cele două 
mari partide tradiţionale, forţate să-şi abandoneze divergentele, 

decât audienta pe care o dobândise protestul împotriva formelor 
de societate tot mai greoaie şi criticate, era amploarea 
schimbării valorilor tradiţionale ale societăţii germane, probiemă 
capitală pentru viitorul RFG. 

Întorsătura politică din 1982 a favorizat, pe plan intelectual, 
o renaştere a ideilor conservatoare şi naţionaliste, care s-a 
tradus în rândul istoricilor germani printr-un efort de reintegrare 
a celui de-al Ill-lea Reich în istoria naţională şi replasarea anti- 
comunismului pe primul plan al preocupărilor germane: acest 
lucru a generat „cearta istoricilor“ (Historikerstreit), în care se 
confruntau revizioniştii (E. Nolte, M. Stürmer, H. Hillgriiber), care 
vedeau în Auschwitz o replică la crimele comise în gulagurile 
sovietice, cu cei care refuzau să mascheze responsabilitätile 
poporului german (H. Habermas, W. şi H. Mommsen, E. Jăkel). 


2. Republica Democrată Germană 


Asemenea Republicii Federale, Republica Democrată 
Germană a rezultat în urma unei împărțiri a lumii între două ideo- 
logii incompatibile. Deşi Uniunea Sovietică şi-a afirmat perma- 
nent ataşamentul la directivele de la Potsdam şi s-a pronunţat în 
favoarea creării unui singur stat democratic german, ea nu a 
întârziat să introducă în zona ei de ocupaţie, unde a participat 
masiv la demontări de uzine, elementele unei revoluţii aproape 
totale a societăţii, confiscând printr-o reformă agrară bunurile 
marilor proprietari funciari şi, printr-o reformă industrială, între- 
prinderile suspectilor nazişti. Pe plan politic, ea autoriza recon- 
stituirea partidelor „antifasciste“, dar de fapt opta pentru crearea 
unui partid unic, Partidul Socialist Unit (SED), rezultat în urma 
fuziunii partidului comunist al lui Wilhelm Pieck cu partidul social- 
democrat al lui Otto Grotewohl (aprilie 1948). Deşi alegerile din 
landuri nu au creditat această formaţiune decât cu 50% din voturi 
cel mult (şi chiar au pus-o în minoritate în Marele Berlin), SED 
s-a constituit conform modelului sovietic, permiţând existenţa 
partidelor liberale sau creştine, integrate în „Frontul Naţional“, 
dar fără nici un fel de autonomie. Proclamând cu convingere 

dorinta sa de a lupta pentru unitate si reunind în acest scop 
„Congresul poporului german“, SED a redactat, printr-un 
Volksraf$ desemnat de el, o Constituţie a Republicii Democrate, 
care l-a adus pe Pieck la preşedinţie, iar pe Grotewohl la con- 
ducerea Consiliului de miniştri (octombrie 1949). 

De acum înainte, adevărata forţă motrice a regimului, pe 
baza centralismului democratic, era concentrată în SED, al cărui 
prim-secretar general, Walter Ulbricht, total devotat ideologiei 
marxist-leniniste, a putut evita destalinizarea şi s-a menţinut la 
putere până în 1971. înconjurat de un birou politic, secretariatul, 
care îşi asuma sarcinile cotidiene, el a făcut ca deciziile sale să 
fie aprobate de Congresul partidului, care se ţinea neperiodic, şi 
de Comitetul Central (ZK), care se reunea de patru ori pe an. 
Deciziile cele mai importante nu au fost luate însă în cadrul 
instanţelor guvernamentale: deci statul nu era decât instrumen- 
tul SED-ului, iar eficacitatea sa era asigurată de o maximă 
întrepătrundere a puterilor. Camera Poporului (Volkskammer), 
aleasă prin vot universal pe o listă unică stabilită de SED după 
consultări cu alte partide, avea un rol lipsit de importanţă, astfel 
încât alegerile nu reprezentau decât un plebiscit al acţiunii 
guvernamentale, al cărei zel nu putea fi testat decât prin scorul 
electoral. Funcţiile guvernului erau îndeplinite de Consiliul de 
Stat — care examina proiectele de lege şi a cărui importanţă a 
fost demonstrată de faptul că Ulbricht l-a condus din 1960 până 
la moartea sa în 1973, şi de către Consiliul de miniştri, însărci- 
nat cu planificarea şi conducerea economiei. 

RDG a trebuit să facă un mare efort pe plan economic pen- 
tru a ieşi dintr-o situaţie iniţial catastrofală, care îi era impusă de 
structurile naturale defavorabile (cursurile de apă treceau în 
RFG), de politica sovietică de ocupaţie, de absenţa oricărui spri- 
jin material generos. Principiile unei economii socialiste dirijate 
fiind fixate înainte de 1949 şi „construirea socialismului“ fiind 
completată cu „redarea către popor“ a industriilor private (trans- 
formate în Volkseigene Güte, VEG) şi crearea de cooperative 
agricole de producţie (LPG), autorităţile au început aplicarea 


36 Sfatul poporului. 

unor planuri bienale, cincinale şi, în 1959, a unui plan pe şapte 
ani: desigur, au fost obţinute rezultate în creşterea productivităţii 
şi integrarea economică în blocul estic, dar condiţiile de rentabi- 
litate au fost neglijate, iar exigenţele de productivitate împinse la 
maximum. Cu ocazia instituirii noilor „norme“ de muncă, la 
17 iunie 1953, la Berlin, a avut loc o adevărată revoltă muncito- 
rească, pe care guvernul a pus-o pe seama unei „rezistenţe 
subterane fasciste organizate“, dar pe care a fost nevoit s-o 
reprime cu ajutorul tancurilor sovietice. Semnul cel mai grav al 
nemulțumirii a fost plecarea, pe parcursul a cincisprezece ani, a 
trei milioane de persoane, aparţinând în special intelectualităţii 
sau fostelor clase conducătoare, ostile fundamentării unui stat 
socialist. La 13 august 1961, din ordinul lui Ulbricht, la limita 
Berlinului de Vest, considerat un centru de spionaj şi de sabotaj 
permanent, a fost ridicat un „zid“, care părea să consacre 
împărţirea completă a Germaniei, dar care, conform ideilor celor 
care l-au ridicat, trebuia să oprească o hemoragie devastatoare 
şi să permită refacerea unei economii pe baze mai sănătoase. 

În fapt, în 1963 a fost aplicat un „nou sistem economic“ 
inspirat de sovieticul Liebermann, al cărui scop era, într-o per- 
spectivă pe termen lung, să acorde întreprinderilor o responsa- 
bilitate mai mare, acestea trebuind să fie mai preocupate de 
principiile rentabilităţii şi ale eficienţei, ca şi de legea cererii şi 
ofertei. Dificultăţile întâmpinate de uniunile de exploatare 
naţionalizate (VVB) au impus în scurt timp întoarcerea la o şi 
mai mare centralizare, iar, din 1970, economia a fost supusă 
unei ierarhii de planuri anuale, cincinale şi pe termen lung care 
căutau să rezolve problemele creşterii nivelului de trai al popu- 
latiei şi progresului ştiinţific şi tehnic. Dificultăţile au sporit în 
1975, din cauza creşterii preţurilor materiilor prime. Economia 
RDG era tot mai strâns legată de locul său în CAER? şi de 
relaţiile sale cu Uniunea Sovietică, cu care a semnat în 1979 un 
tratat de specializare şi cooperare pe termen lung. 


87 Consiliul pentru Ajutor Economic Reciproc, creat la Moscova, în 
1949, cuprindea: Germania Democrată, Bulgaria, Ungaria, Polonia, 
Mongolia, România, Cehoslovacia şi U.R.S.S. 

A doua problemä care a dominat viata politicä a RDG a fost 
recunoaşterea sa ca stat suveran. Integratä, din 1955, prin 
Pactul de la Varşovia, într-o alianţă defensivă a ţărilor socialiste, 
sub conducere sovietică, legată deci total de blocul ţărilor din 
Est, convinsă că împărţirea Germaniei în două state suverane 
era irevocabilă, RDG a urmat totuşi o politică de contact cu 
Vestul, cu atât mai dificil de dus, cu cât Germania Federală, care 
pretindea a fi singura reprezentantă legitimă a poporului ger- 
man, a refuzat mult timp, în virtutea „doctrinei Hallstein“, să aibă 
relaţii diplomatice cu state care aveau astfel de legături cu 
Germania Democrată. Agravată de participarea trupelor RDG la 
reprimarea Primăverii de la Praga (1968), dar facilitată de 
înlocuirea lui Ulbricht cu Erich Honecker în fruntea SED (1971), 
reluarea relaţiilor dintre cele două state germane a fost de fapt 
iniţiativa cancelarului Brandt şi a condus la acceptarea de către 
RDG de a se asocia negocierilor celor patru mari puteri în pri- 
vinta statutului Berlinului şi de a reglementa cu vecina sa, în vir- 
tutea tratatului fundamental, problemele de circulaţie şi de 
schimb (toamna anului 1972). Cu toate acestea, în parla- 
mentările cu simpli plenipotentiari, şi nu cu ambasadori, cele 
două state, care recunoşteau împărţirea Germaniei de jure, 
refuzau să o considere irevocabilă. Esenţial însă pentru RDG 
era să obţină intrarea în UNESCO şi în ONU (1973), ca şi 
recunoaşterea progresivă de către toate ţările capitaliste, de 
vreme ce ea nu se afla atunci în relaţii diplomatice decât cu 
câteva state nealiniate, din lumea a treia. Este adevărat că, pe 
plan diplomatic, ca şi pe plan economic, RDG a rămas foarte 
strâns legată de Uniunea Sovietică; ea nu era decât „o strălucire 
în umbră“, şi, de altfel, prezenţa pe teritoriul german a 20 de 
divizii sovietice îi anula orice dorinţă de independenţă, dacă se 
putea vorbi de aşa ceva. Atitudinea hotărâtă a guvernului de a 
reprima orice manifestare „pacifistă“, cum au fost cele care s-au 
desfăşurat cu sprijinul Consiliului ecumenic al Bisericii protes- 
tante, atesta această stare de supunere. 

Cum au reacţionat germanii din Est faţă de evoluţia unui 
stat atât de convins de rolul său şi de misiunea sa istorică, în 
calitate de reprezentant al socialismului pe teritoriul german? Se 

înţelege că lipsa libertăţii politice era resimţită în mod dureros, 
fapt dovedit de plecarea în Vest a mai multor personalităţi po- 
pulare, asemenea şansonetistului Biermann, în 1976, care avea 
să se bucure de o mare audienţă prin intermediul televiziunii 
occidentale. Dacă o scriitoare precum Christa Wolf condamna 
cu ardoare represiunea din RDG, ea se îndoia totuşi de mode- 
lul vest-german. Se năştea un adânc abis între ideologia care 
fusese impusă şi existenţa trăită; era vorba mai degrabă despre 
reactivarea comportamentului german tradiţional, decât despre 
forţa presiunii ideologice prin care conducătorii RDG i-au făcut 
pe cetăţeni să accepte sistemul. Este adevărat că în prezenţa a 
ceea ce purta numele de „cel de-al doilea miracol economic“ 
german, exista o oarecare mândrie de a trăi în RDG, aflată pe 
primul loc în rândul statelor comuniste. 


Oricât de important ar fi fost locul celor două state 
germane în economia mondială, nu era mai puţin adevărat 
că existenţa lor constituia pentru națiunea germană o rea- 
litate dezastruoasă, care, nu demult, părea de nedepäsit. 
Aparent germanii acceptaseră această situaţie de fapt, 
astfel încât un cetățean din Munchen se simţea mai în 
largul său la Washington sau la Paris, decât la Dresda sau 
Rostock. Oricât de amplă ar fi fost acea Ostpolitik, care 
restabilise relaţii normale între cele două state şi permi- 
sese întâlniri foarte importante — aniversarea naşterii lui 
Luther a putut fi celebrată în acelaşi timp la Worms şi la 
Wittenberg —, relaţiile dintre ele se plasau în domeniul 
dreptului internaţional. Se mai putea vorbi în aceste 
condiţii de o „naţiune“ germană? Dacă RFG mai admitea 
încă principiul şi estima că normalizarea era o etapă spre 
reunificare, RDG se considera un stat „socialist“, 
menţiunea de „german“ începând să se piardă, iar 
legăturile cu Germania burgheză părând tot mai anacro- 
nice. Dar esenţial se arăta faptul că aceste conflicte ideo- 
logice erau mult mai puternice decât convingerea, 

reafirmată fără entuziasm, de reconstituire a unităţii. 
Poate că aceasta, de concepţie recentă şi impusă de sus, 
nu s-a maturizat deplin în rândul populaţiei, care trăise 
secole de-a rândul sub semnul diviziunii şi al particularis- 
mului. Observatorul impartial rămâne totuşi uimit de con- 
trastul dintre ambițiile dementiale exprimate în numeroase 
rânduri şi abdicarea, acum universal consimţită, în faţa 
destrămării interioare a naţiunii germane. 


Capitolul VIII 


REUNIFICAREA 


Evenimentele care au permis reunificarea Germaniei 
nu pot fi explicate fără a constata prăbuşirea economiei 
est-germane, care a devenit evidentă dintr-o dată, în 
momentul deschiderii frontierelor: instalaţii industriale înve- 
chite, oraşe insalubre aflate în pragul catastrofei ecologice, 
reţele telefonice şi de transport aproape inutilizabile. Exista 
o stare de lucruri ce părea a nu putea fi remediată datorită 
rigiditäti regimului, în care toate deciziile erau date de 
Politburo-ul88 atotputernic, ce nu oferea nici o posibilitate 
de alternativă legitimă şi al cărui monopol ideologic numea 
conducătorii cu credinţa că aceştia puteau, ca marxişti-leni- 
nişti ortodocşi, să deţină adevărul şi sensul istoriei. 


Succesele relative repurtate de Honecker, care au adus spe- 
ranta unui nou liberalism, în 1987, nu puteau ascunde creşterea 
nemulțumirii, amplificarea unei situaţii explozive, alimentate, în 
afara scandalurilor din viaţa publică (falsificarea alegerilor, în spe- 
cial ale celor comunale din 1989), de imposibilitatea germanilor 
din est de a călători în străinătate şi care s-a tradus printr-un exod 
generalizat spre vest. Nemulțumirea s-a manifestat mai întâi în 
cadrul Bisericii protestante, care la început nu se gândea la o rup- 
tură de statul socialist, dar care cerea deschiderea unui dialog 
între ea şi SED. Mediile intelectuale, în special cele ale tinere- 
tului, erau impresionate de „efectul Gorbaciov“ şi de teoria 
Perestroikăi8%, care lăsa să se întrevadă calea spre o economie 
de piaţă şi faţă de care SED era foarte ostil. Încă din 3 august 


88 Biroul Politic. 

89 Proces iniţiat de Mihail Gorbaciov, alături de Glasnost, ce trebuia să 
ducă la o „liberalizare“ a regimului comunist. Rezultatul a fost chiar 
prăbuşirea sistemului. 

1989, germani din Est au început să se refugieze în ambasadele 
şi misiunile politice ale RFG din RDG şi din ţările vecine. Dar emi- 
graţia ia proporţii uriaşe când Ungaria, care începuse încă din mai 
desfiinţarea fortificațiilor de la frontieră, a şi deschis-o, începând 
din 19 august, în direcţia Vienei (picnicul european organizat la 
Sopron). În fine, după 10 septembrie, ambasadele de la Praga şi 
Varşovia au fost luate cu asalt, şi trenuri cu uşile ferecate au por- 
nit spre RFG, ocazionând, în special în timpul trecerii prin Dresda, 
scene de represiune împotriva celor care doreau să se urce. În 
faţa acestor evenimente, guvernul RDG, în absenţa oricărei 
directionäri politice (Honecker fusese operat la vezica biliară), se 
arăta incapabil să le stăpânească: presa oficială vorbea de „intoxi- 
care isterică“ sau de „manipulare imperialistă“. 

Paralel, în marile oraşe germane se desfăşurau primele 
manifestații revoluţionare. În fiecare săptămână, lunea, la 
biserica Sfântul Nicolae din Leipzig — oraş a cărui mizerie şi 
poluare accentuează caracterul revoluţionar —, mii de mani- 
festanti înconjurau Neues Forum, dintre care unii vroiau să 
părăsească ţara, iar alţii, strigând „Vrem să rămânem“, 
cereau recunoaşterea drepturilor cetăţeneşti în interiorul ţării. 
În timp ce se înmulţeau grupurile de rezistenţă („Reînnoire 
democratică“, „Democraţie acum“), manifestatiile, deşi repri- 
mate cu brutalitate, au sporit în marile oraşe est-germane. În 
7 şi 8 octombrie, la Berlin, în prezenţa lui Gorbaciov, invitat la 
cea de a patruzecea aniversare a întemeierii RDG, repre- 
siunea a fost extrem de violentă. Dar, atunci când se aştepta 
la ce putea fi mai rău, s-a produs cotitura, cu ocazia manifes- 
tatiei organizate la Leipzig: influențate fără îndoială de sovie- 
tici, armata şi poliţia nu s-au opus manifestantilor. Din acel 
moment, SED, depăşit de evenimente, s-a angajat în pofida 
voinţei lui pe calea reformelor; în faţa amplorii mişcării ostile, 
la 17 octombrie, Honecker, invocând motive de sănătate, şi-a 
părăsit funcţiile, şi a doua zi Egon Krentz i-a succedat la con- 
ducerea SED. 

Krentz, care se considera comunist liberal, va rămâne la 
putere patruzeci şi şapte de zile. În timp ce luau amploare mani- 
festaţiile în vederea eliberării deţinuţilor politici, s-au desfăşurat 


135 


alegeri libere şi s-a creat multipartitismul (în 4 noiembrie în 
Alexanderplatz din Berlin se aflau 500 000 de persoane). 
Plecările în RFG continuau, iar guvernul nu răspundea decât cu 
întârziere cererilor poporului, asistând neputincios la dezinte- 
grarea SED, începând cu baza, şi la izolarea totală a aparatului 
său. Gândindu-se să recâştige o fărâmă de popularitate, Krentz 
a anunţat, la 9 septembrie, deschiderea frontierelor între cele 
două Germanii, iar în aceeaşi zi, spre seară, a căzut Zidul 
Berlinului, făcându-i pe germanii din Est conştienţi de amploarea 
diferenţei economice dintre cele două state. Deşi Camera 
Poporului l-a desemnat în unanimitate pe Hans Modrow, lider 
foarte popular şi care părea a fi omul lui Gorbaciov, ca şef al 
noului guvern, care lăsa 11 locuri din 27 micilor partide, creştine 
sau liberale, şi care se prezenta la 17 noiembrie părând că 
doreşte găsirea unei a treia căi între socialism şi liberalism, 
agitația politică era dominată de acum înainte de ideea reunifi- 
cării: „Suntem un singur popor“, s-a declarat la Leipzig, pe 21 
noiembrie, în timp ce se cântau ambele imnuri naţionale. SED 
lăsa în urma sa o grea moştenire de corupţie şi abuz de putere, 
conducerea sa demisionând la 2 decembrie şi determinând 
căderea lui Egon Krentz, si, sub influenţa unui avocat abil, 
Gregor Gysi, s-a transformat în Partidul Socialismului 
Democratic (SED-PDS), dorind să reclădească RDG într-un stat 
de drept, bazat pe umanism şi justiţie socială. 

În timp ce în RDG aveau loc aceste evenimente, cancelarul 
federal Helmut Kohl prezenta, în 28 noiembrie, un program în 
zece puncte care prevedea măsuri de ajutor şi cooperare între 
cele două state, ca şi înfiinţarea unei comunităţi contractuale, iar 
pentru viitor, în cadrul unei Europe în care relaţiile Est-Vest, ca 
şi procesul de dezarmare vor fi întărite, pornirea pe calea unităţii 
statale a Germaniei. 

Cancelarul Kohl, pe care unii îl denumiseră „analfabetul 
politic congenital“, manifestase în realitate serioase calităţi de 
tenacitate în cariera sa din CDU şi în definirea scopurilor politicii 
sale. Cotitura (Wende) din 1982 nu a însemnat pentru el o rup- 
tură cu obiectivele lui Helmut Schmidt, contribuind, deşi a întâl- 
nit o opoziţie puternică, la instalarea rachetelor Pershing Il pe 

teritoriul german. Pe plan intern, atasat valorilor crestine si par- 
tizan al unei economii de piaţă interpretată în lumina doctrinei 
sociale a Bisericii, a insistat pe elevarea valorilor morale, fără a 
modifica totuşi în profunzime orientările societăţii. Dar, ajutat de 
o situaţie economică favorabilă, care îi permitea să pună capăt 
creşterii cheltuielilor statului şi să menţină stabilitatea monetară, 
el a putut face din alegerile din ianuarie 1987, în ciuda pierderi- 
lor de voturi CDU în favoarea FDP şi a intrării Verzilor în 
Parlament, un succes personal. Prestigiul cancelarului a crescut 
şi mai mult în septembrie 1987, prin modul în care l-a primit pe 
E. Honecker şi prin progresele importante făcute în relaţiile 
intergermane şi înmulţirea vizitelor germanilor din Est în RFG. 

Odată stabilit programul cu cele zece puncte, Kohl a preluat 
iniţiativa în planul unificării germane, aclamată la Dresda, pe 19 
decembrie, în timpul unei vizite făcute lui Hans Modrow. Era clar 
acum că, din cauza dezintegrării tot mai mari a SED, URSS 
nu-şi mai putea impune voinţa în RDG: cu ocazia vizitei lui 
Modrow la Moscova, la 30 ianuarie 1990, Gorbaciov a acceptat 
principiul unităţii germane, „cu condiţia ca ea să nu se facă în 
stradă“. Modalitätile au fost fixate în timpul întrevederii de la 
Moscova (10 februarie), când Kohl şi ministrul Afacerilor 
Externe, Genscher, au obţinut asigurarea că „problema unităţii 
germane va fi rezolvată de către germani“. Din acel moment, 
singura problemă de politică externă care se punea era refuzul 
lui Kohl de a recunoaşte în mod deschis frontiera Oder-Neisse 
cu Polonia: ascunzându-se mult timp în spatele unor argumente 
de ordin juridic, de fapt pentru a se împăca cu emigranții din 
Silezia, el a recunoscut abia în martie, sub presiunea ministrului 
Afacerilor Externe, dreptul polonezilor de a trăi în spatele unor 
frontiere sigure. 

Într-o atmosferă de degradare economică — 2 000 de ger- 
mani părăseau în fiecare zi RDG —, Modrow, desconsiderat de 
la vizita făcută la Bonn, în 13 februarie, a încercat să organizeze 
alegerile din 13 martie 1990, la care au participat liderii 
partidelor din RFG, Kohl pentru CDU şi Lafontaine pentru SPD. 
În timp ce sondajele arătau majoritate absolută pentru SPD, 
creştin-democraţii din Est, organizaţi de Lothar de Maiziere, au 

putut să pună bazele unei ,Aliante pentru Germania“, care 
grupa Reînnoirea Democratică (DA) şi Uniunea Socială 
Germană (DSU). De altfel, aceasta a fost formațiunea 
învingătoare, cu 48% din voturi, în timp ce SPD a primit doar 
22%, iar PDS, 16%. Activitatea intensă a cancelarului, ca şi 
promisiunea unei unificări economice rapide şi avantajoase au 
produs efectul aşteptat. Cu toate acestea, rezultatele dovedeau 
existenţa unor puternice divergențe regionale: CDU câştigase în 
regiunile industriale din Saxonia şi Thuringia, SPD, la Berlin şi în 
câteva districte din nord. 

O nouă etapă pe calea unificării a fost parcursă câteva 
săptămâni mai târziu, când delegatile celor două guverne, cel al 
lui Kohl şi cel al lui Maiziere, au stabilit, pe 2 mai, condiţiile în care 
va fi înfăptuită, începând cu 1 iulie 1990, unificarea economică, 
monetară şi socială a celor două state. S-a decis introducerea 
mărcii germane (Deutsche Mark) ca monedă unică pentru întrea- 
ga Germanie, cu o paritate de 1:1. Această decizie a guvernului 
de la Bonn, luată fără avizul Băncii Centrale, permitea germanilor 
din Est să cumpere produse din Vest la preţuri avantajoase, dar 
rămânea problema ca acest lucru să nu atragă riscuri de inflaţie, 
ca şi creşterea costului muncii în RDG, şi, ca urmare, o reducere 
masivă a numărului muncitorilor angajaţi şi proliferarea şomajului. 
Acesta va ajunge, în 1990, la un număr de 450 000. 

Problemele care trebuiau rezolvate înainte de unificare au 
provocat dificultăţi personalului politic din diverse partide. 
Negocierile se loveau de anumite probleme punctuale, cum ar fi 
cea a avortului, care în RDG beneficia de o legislaţie mult mai 
liberală decât în RFG şi pe care a impus-o SPD, cu majoritatea 
de care dispunea de la alegerile parţiale, din mai 1990, în 
Bundesrat. Principalele discuţii între cele două state se refereau 
la modul în care se vor desfăşura alegerile legislative în 
Germania unificată, pentru care tribunalul din Karlsruhe a adop- 
tat principiul ca pragul de 5% să fie numărat separat pe teritori- 
ile celor două state. În acest timp, negocierea pe plan 
international, purtată după procedeul „2+4“ (cele două puteri 
germane, plus cele patru puteri de ocupaţie) şi favorizată de ati- 
tudinea conciliantă a lui Gorbaciov, care a recunoscut 

Germaniei libera alegere a alianţei căreia doreşte să-i aparţină, 
a permis semnarea, la 3 octombrie, a declaraţiei solemne finale 
privind unitatea germană, simbolizată în aceeaşi zi, la Berlin, 
prin celebrarea noii sărbători nationale, sub preşedinţia lui 
Weizsăcker. Alegerile generale din 8 decembrie 1990, 
desfăşurate, aşa cum fusese prevăzut, în două teritorii elec- 
torale distincte, au încoronat procesul de unificare, constituind 
un imens succes pentru cancelarul Kohl. Partidele din coaliția 
guvernamentală au câştigat cu 43% de voturi pentru creştin- 
socialişti, 11% pentru liberali, în timp ce poziţia lui Lafontaine, 
care mizase pe deteriorarea economică a Estului şi a cărui ati- 
tudine fusese interpretată pe nedrept ca un refuz faţă de unifi- 
care, era catastrofală pentru SPD, care nu depăşea baremul de 
30%. Verzii au fost excluşi din Bundestag, iar căderea FDP, 
redusă la voturile Estului, dovedea pierderea aproape totală a 
credibilităţii regimurilor comuniste în Europa Centrală. 


Dacă alegerile din 8 decembrie au conferit unificării 
Germaniei justificarea sa democratică, nu este mai putin adevărat 
că această unificare nu era încă decât parţial cea a două socie- 
täti, fapt ce pretindea solidaritate şi înţelegere reciprocă. 

Cum se vor integra germanii din Est într-o economie de 
piaţă, în timp ce investiţiile vest-germane îşi arătau rezerva faţă 
de fosta RDG, iar produsele fabricate în Est nu puteau susţine 
concurenţa într-un regim de liber schimb, în timp ce cea mai 
mare parte a industriei se dezvoltase şi accelerase şomajul, 
care afecta acum între 50% şi 75% din muncitori, persistent în 
special în landurile din nord? Funcționarea Treuhandanstalt®, 
însărcinat cu privatizarea economiei, a provocat o profundă 
nemulţumire, care a avut ca efect, în martie 1991, la Leipzig, 
reluarea manifestatilor de „luni“, dar de această dată organizate 
împotriva guvernului de la Bonn. Devenea evident faptul că 
opinia est-germană nu se va ralia la sistemul democratic, decât 
dacă acesta îi va asigura condiţii de bunăstare materială şi 
socială pe care era îndreptăţită să le ceară. 


90 Oficiu care a preluat întreprinderile din fosta RDG şi le-a restructurat, 
închis sau privatizat, după caz. 

